
Der ander Tay! 
Vie nach merck von dem Kegfür mit etlichen Exempeln · 

f Vn iſt fürbaß ze wiſſen von dem ſeg | 
für Ond von erſten fo ift zemercken 
das etlich ketʒer geworfen ſind · ð man 


3 


dA 


noch etwe vil vindt · dy ſpꝛechen das 


U 


E 9 kain fegfuͤr ſey · dann wann got dem 

e een ase Pe wage 
E l r pein vnd ſchuld mit einander · Dir 


.,. 


darumb ain yetlicher der do ſterb der kumb von ſtund an 
in das paradiß · Oder iſt ym dy ſand nit vergeben fo kum̃ 
er von ſtund an in dy hell · Vnd dar tzwiſchen iſt kain mit 
tel · Aber das iſt nit war vnd iſt ketzerey · das mag man be 
wern durch dy heiligen geſchꝛifft · auch durch treffenlich 
vꝛſach · vnd auch durch merckliche exempel 2 
Vn euſten ſo wirt bewert durch dy heiligen geſch: 
Hiiſfft das ain fegfůͤr iſt · dann Criſtus hat ſelbs geſpꝛ 
cochen als Matheus ſchꝛeibt + Wellicher ain woꝛt 
redt wider den heiligen gaiſt dem wirt es nit vergeben we 
der hie in diſer welt noch in der künftigen welt · Vnd dar⸗ 
umb als Gꝛegoꝛius ſpricht ſo můß ain an dere ſtat ſein do 
bes vergeben werd · vnd das iſt aber nit in dem himel · ſo iſt 
es auch nit in der hell · darum̃ fo můß es fein in dem fegfůr · 
Auch ſo halten vnd ſchꝛeiben all criſtenlich lerer das ain 
fegfůr ſey · auch fo helt es dy criſtenlich kirch · Es wer an / 
derſt vmb ſunſt auff geſetzt das man für dy toen bitten fol 
te · Vnd allſo můſt auch dy criſtenhait irren · das mag ab 
er mit nichten geſein · dann dy criſtenlich kirch wirt gere⸗ 
girt durch den heiligen gaiſt · Darumb fo find dy all ketzer 
dy nit glauben wollen das ainfegfür fey- N 
2 Tees wirt auch durch vꝛſach bewert das ain feg 


uur ſey · Dann wellicher in teglichen fünden ſtirbt 


ge 


Das Erſt Capitel. 


N | vnd Kain totſünd auff ym hat der wirt nit verlo rn · er mag 
if nit von ſtund an gen himel kumen · Darumb fo muß ain 
| ; mittel fein dar inn er genůg thů · das iſt nich, anderſt dan 


das fegfür g 8 
Tem ainer der an ſein letſten zeiten p er ſterben můß bei 
cht all fein totſünd vnd hat reis vnd laid darüber · der wirt 
nit verloꝛn vnd můß genůg thůn für dy ſünd · das mag er 
aber hie nit thůn dann er ſtirbt von ſtunden · darumb fo 
| müß er doꝛt genůg thůn · Vnd das mag anderſt an kainer 
ſitat geſchehen dann im fegſuͤr · Itẽ es wirt be wert durch 
etliche exempel das ainferfür iſt · als dann got der almech 
tig der heiligen criſtenhait ſolichs zůbe weren vnd zů ain / 
er befeſtung deß glaubens mangerlay von dem fegſuͤr ge / 
offenbart hat · als man hat im bůch ſancti Patricij von 
dem fegfuͤr in Bibernia · als hie hernach geſagt wirt · Au⸗ 
ch ſo hat man in der legent ſancti Marcialis vil grauſen / 
licher offenbarung von dem fegfür vnd ſunſt manigfaltig 
klich · Item es iſt zewiſſen das dy mainung ſancti Gꝛego 
rij iſt in dem bůch Dyalo goꝛum das das fegfuͤr vnd das 
helliſch für an einander gleich find an der hi an der mar⸗ 
ter vnd an der pein · Doch fo iſt in dem ſegſuͤr ain groſſer 
troſt vnd hoffnung der erloͤſung · Vñ dieſelb hoffnung iſt 
mit in der hell · Aber das etwen dy ſelen in anndern peinen 
erſcheinen dann im feür · das iſt durch dy ſchickung gotes 
vnd vns zenutz · als Gꝛegoꝛius ſchꝛeibt das der Cardinal 
Paſcaſius in aim bad erſchin aim biſchoff · Als man deß 
gleichen vil vindt in der geſchꝛifft · das geſchicht alles vns 
ʒů ainer warnung · auch etwen darumb das ſy vnſer hilff 
begern · Vnd ob dy ſelen ioch etwen in waſſer erſcheinen · 
oder in andern dingen das wir nit für his noch ſür ſuͤr ſche 
zen · ſo iſt doch ſolche erſcheinung ge wonlich allweg in gro 
ſer hitz · Vnd deß hat man auch gar vil exempel · 

Der Ander Zayl. 


Ain Exempel · Das · ij · Capitel· 
An liſt wy ains mals ain Abt lag vnd ſolt ſterben 


vnd der bat ſein münich das ſy ſeiner ſchweſter fun 
drr auch ain münich was zů ainem abt erwelen fol 
ten nach ſeim tod · Vñ das verhieſſen ſy ym vnd geſchach 


auch · Vnd do der ſelb neü abt ains mals allain gieng in ai 


nem garten dar inn ain bꝛunn was + do hoͤꝛt er ain kleg⸗ 
lichs ſeüfftzen vnd ain wun derlich iemerlich geſchꝛay aus 
dem bꝛunnen · do gieng der abt ʒů dem bꝛunnen vnd beſch 
wůr den wainenden den er hoͤꝛt vnd fragt yn wer er wer · 
do ſpꝛach dy ſel im bꝛunnen · O ich bin dy ſel deins ohaims 
der voꝛ dir ain abt iſt geweſen · vñ darumb das ich durch 


leipliche freüntſchafft geraten vnd gebeten hab das man 


dich ʒů aim abt welen ſolt · fo můß ich vnauſſpꝛechenliche 
pein vnd marter leiden · Do ſpꝛach ð abt · wy magſtu groſ 
fe pein vñ hitz leiden fo doch ð bꝛunn kalt iſt Do ſpꝛach dy 
ſtim · Gedenck vñ being den kůpffrin leüchter hinder & al⸗ 
tar · Das thet er vnd warff yn inn bꝛunnen · als bald das 
geſchach do zerſchmaltʒ ð leüchter von ſtund in aller maß 
als das wachs im für · Do ð abt das fach do erſchꝛack er · 
vñ gab dy abtey auff vñ wolt nit mer abt ſein · Darnach 


hö t er dy ſtim nit mer im bꝛunnen · 


Das · ij Capitel · 
Sit auch zewiſſen das man für dy todtſünd dy 
man hie auff diſer erden gebeicht vnd nit gar ge 
bůſt har · vnd auch für dy teglichen ſünd in dem feg 


fur gar groſſe pein vnd marter leiden můß · Allſo ſchꝛeib⸗ 


N 


ent vns Gꝛegoꝛius vñ auch Auguſtinus dy heiligen lerer 


vnd on zweifel fo man dy heiligen geſchꝛifft vnd offenbar 
ung durch got liſt ſo kan man nit anderſt finden dann das 
man für klain find vnd das wir nit für fund haben gar 
groſſe pein vnd marter in dem fegfür leiden müß · Als 


vmb alle muͤſſige vnd vnnütze wort vmb vil leichtfertig⸗ 
kait fo gewonlich iſt vnder allen menſchen · vnd das nie⸗ 
mant für ſünd ſchetzt · als lachen vñ ſchimpffen vnd deß ge 
leichen · Vnd das mag ain yetlicher menſch wol mercken 
dann von dem fegfür fo geet man in das ewig leben · Vnd 
das mag niemant thůn er ſei dañ gantʒ latter vnd rain 
von aller üppigkait · Darumb fo můß foliche leichtfertig/ 
kait alle im fegfür gerainigt vnd purgirt werden · ob an⸗ 
derſt der menſch hie nit genůg darumb gethon hett · dann 
von ſtunden ſo dy ſel ſchaidt vom leib ſo iſt ſy voꝛ dem ge 
riht gottes · Vnd do můß ſy dem ſtrengen richter rechnũg 
geben von allen wercken woꝛten vñ gedencken dy ð men 
ſch all ſein lebtag ye gethon vnd gehebt Bern iſt dann 
groſſe voꝛcht vnd ſchꝛecken · dann dy ſelen wiſſen nit von 
ſtunden ob ſy zů der ewigen verdamnuß oder in das fegfuͤr 
müſſen geurtailt werden | 
a Ain Exempel · Be: 

Tem man liſt auch vo etlichen heiligen das ſy geoffe pein 
vnd marter im fegfür geliden haben + als ſant Seuerinus 
der iſt ain biſchoff zů Coͤlen geweſen · der můſt groſſe pein 
vñ marter leiden nur darumb das er dy ſiben tagtzeit mit 
einander vnd nit yetliche zeit zů irer zeit gebet het · als met 
ten zů metrentzeit · pꝛym zu pꝛymtzeit · vnd all annder zeit 
zu iren zeiten. Nun merck ain yetlicher ſünder fo. gott ain 
ſolichen groſſen heiligen nit überſehen wolt das er ſich be 
rait vnd fein find hie büſt in der zeit der gnaden · dann es 
mag hie ainer in ainem tag mer büſſen dann doꝛt in aim 
iar · vnd můß doch im fegſůr mer pein vnd marter leiden · 
in beat ſtund dann ſolt er hie hundert töd leiden nach ein 
anmoer ⸗ f f öV—⁵:Q᷑ 


| Ain Exempel r 


Der ànnder Zayl- 

Tem ich hon auch gehört von ainem erbern alten kart⸗ 

chuͤſer zů Wirtzburg das er an ain er pꝛedig do er den bau 

dern vnd andern eehalten pꝛediget alſo ſpꝛach · Lieben bꝛuͤ 
der ir ſolt eüch hüten voꝛ leichtfertigen ſünden · dañ dy wer 
den herrtig klich geſtrafft im fegſuͤr · Vnd verrer ſpꝛach er 
allſo · Ich hab ain erbern man gekennt vnd hab mit ym 
geeſſen vñ getruncken · vnd yederman hielt yn für frumb · 
als er dann was · doch ſo fügt es ſich ains mals das der ſelb 
man verſürt ward vnd ſein ee zerbꝛach vñ nit mer dann 
ain ainig mal · vñ het darnach groß reü vñ laid darüber · 
vnd thet groſſe bůß · Auch do er ſterben ſolt do befalch er 
andern leisten vñ bat ſy das ſy diſe ſünd für yn büſſen ſol⸗ 
ten · dannocht iſt er warlich vñ als ich ain warhait pillich 
reden ſoll vmb dieſelben ainige ſünd · liiij · iar im fegfuͤr ge⸗ 
weſen · Diſe woꝛt hab ich gehöͤꝛt von dem ob genannten 
karchuͤſer · vnd ich glaub gentzlich wann er nit grüntlich 
weſt das es allſo wer das er es mit nichten geret het · dañ 
ich hab auch von ym geſehen vñ gehöͤꝛt das mir an ym 
nit z weiſelt dann er ſei ain frumer heiliger man 

RE Ain Exempel RE 

Tem es iſt auch zewiffen das vil leichtfertiger menſchen 
find in diſer welt dy das ſegfuͤr gantz nichts oder gar wen 
ig voͤꝛchten · Vñ ſpꝛechen auch etlich wait ich nur in das 
fegfůr kem fo wolt ich nit mer begern · ſo wolt ich es fegen 
laffen biß fein zeit wurd das es auff höͤꝛn ſolt · Das iſt ain 
groſſe thoꝛhait · dañ es iſt zůbeſoꝛgen welicher foliche fre⸗ 
fenliche woꝛt redt das er mer dañ das fegfür leiden muß · 
dann durch ſoliche woꝛt wirt got vñ dy gerechtigkait go 
tes veracht vnd verſchmecht · vnd das man das fegfür. nit 
vöꝛcht das macht nichts anders dann das man nit dar⸗ 
an gedenckt · Wellicher aber dy geſchꝛifft daruon geleſen 
het vnd gedecht an dy groſſen pein vñ marter &pfegfürs 


Das · iii · Capitel 
oy darinnen iſt · on zweifel er wurd das fegfůr vözchten · 
„Ain Exempel sh 
Tem es waren ains mals etlich gar gaiſtlich vnd wol ge 
lert perſon beieinander dy redten von dem fegſůr · vnd wa 


ren all in groſſen voꝛchten darab · vnd ſoliche woꝛt hoͤꝛet 
ain lay ð vngeferlich bei yn was ð ſpꝛach allſo zů yn · Es 


nimbt mich wunð von eüch das ir gaiſtlich vñ frum leüt 


ſeind vñ eüch fo übel foͤꝛchtet · vnd doch ymer in ſteter bůß 


ſeit · vnd weſten es dy weltlichen leise dy allweg in ſünden 
leben vñ gar ſelten büſſen ſy vertzweifelten · Da antwurt 
ym ð gaiſtlichẽ ainer vn ſpꝛach · Ains mals was ain plin 


der der het ain knecht der yn fürt do kam er ains mals gar 


an ain enngen ſteg do man gar hart uber geen mocht · do 
ſtond der knecht vñ doꝛſt nit weiter geen · do ſpꝛach ð plind 
er ſolt kecklichen geen · do wolt ym ð knecht nit volgen · do 
ſpꝛach der plind · zaig mir den ſteg mit dem ſtecken · das tet 
der knecht · do gieng ð plind kecklich über den ſteg do ð geſe 
hent nit geen doꝛſt · das macht anderſt nich, dann das der 
plind nit ſach das es ſo ſoꝛgklich was · darumb ſo voꝛcht 
er y nit · Allſo iſt es auch von dem fegfür-dy dy nit dar⸗ 
uon wiſſen oder woͤllen wiſſen dy vöꝛchtentz nit · Auch fo 
find etlich wie wol ſy daruon hoͤꝛn ſagen vñ es bedencken 
fo wollen ſy es noch nit gentzlich glauben · vñ das find gar 
thoꝛot leüt · als Salomon ſpꝛicht im bůch von den ſpꝛůch 
en · Der thoꝛ will nit glaube biß er es greeifft · Auch fo find 
etlich wie wol ſy es yerz glauben fo voͤꝛchten ſy yn dann⸗ 
ocht nit · dañ ſy habentz noch nit verſůcht · 
Ain Exempel 
An liſt auch das ains mals ain ſündiger Ritter 
am zů ainem gar heiligen mann in ainer wuͤſtin · 
f do bat yn der Ritter er ſolt ym ain bůß auff ſetzen 
aber gar ain kurtze · dann er möcht ye gantz kain groſſe 


Der under Kayl- 
bůß thůn · Vnd do yn ð heilig man nit auff ainen beſſern 
weg weiſen mocht · do ſpꝛach er ʒů ſeim knecht · Gee in das 
nechſt tal vnd ſür yn mit dir vnd antwurt yn dem den du 
vindeſt vnd ſpꝛich das er ym ain kurtze bůß auff ſetz · vnd 
du ſolt nit bei ym beleiben · Da ð knecht das allſo thet vñ 
et wen weit von ym kam do hoͤꝛt er ain erbermlich geſch⸗ 
rai als ob er hertiklich geſchlagen wurd · vñ über ain clai 
ne zeit do er nahet halb tod was do ward er wider zů dem 
heiligen man geſürt · do ſpꝛach ð heilig man zů ym · Nun 
gee hinweg du haſt yetz dein bůß enpfangen · aber er wolt 
nit hin weg vñ belib allſo fein lebtag bei ym · xñ verharrt 
in über groſſer foꝛcht · vñ wann man bei ð weil zů ym ſpꝛ 
ach er ſolt ym ſelbs nit fo herrt fein fo gedacht er an dy ſch 
leg dyer enpfangen het vñ wol enpfun den vñ ſchetzt das 
alles für nicht das er tet vñ ſpꝛach · Ich hon groͤſſere ding 
geſehen · o ich hon groͤſſer e ding geſehen · 
age Ain Exempel Br 
Tem ain doctoꝛ in ð heiligen geſchꝛifft võ Engeland (ch 
reibt wy er ain geſehen hab ð was in ſant Patriciũs feg⸗ 
für ge weſen · der nocht darnach von alle dem das in diſer 
welt iſt nit mer feölich werden noch mer lachen · das was 
doch daruoꝛ von natur ain feölicher menſch geweſen . 
Cc man liſt wy ain ſel ains mals berüfft ward von dem 


fegfůr das ſy hie büſſen ſolt · das thet ſy ſo ſtrengiklich vnd 


fe nd 
ſo hertigklich das ſy ſich offt in dem ſchne vnd eiß welget . 
vnd von ſtund darn ach leget ſy ſich in ain fuͤr · das ther y 
von anderſt wegen nit dann das ſy dy groſſen pein in dem 
fegfür erfarn het · vnd alles das ſy hie lid das ſchetzet ſy für 
Rain pein gen der pein im feghür · Aber dy dyes nit willen 
noch glauben dy vöͤꝛchten es nit · 


* 


Dis · iii · Tapitel 
Ain Exempel · 5055 


Tem es was ain pꝛiſter bey der ſtat Toſann der gar ains 


ſeligen lebens was · vñ do er ſich allſo herer keſtiget in bůß 
do fragt yn ains mals ainer warumb er das ther do ant / 
wurt er vnd ſpꝛach · Wann diſer groſſer ſee der dann dar⸗ 
bey lag gantz feürin wer fo wolt ich gern darinne fein biß 
an den iungſten tag · darumb das ich der herrten pein in 
der hell vnd in dem fegfür entrinnen moch. 
Tem das foꝛcht auch ſant Auguſtin do er ſpꝛach · O herr 
bꝛenn mich vñ ſehneid mich hie darum̃ das du mir ewig 
klich überſeheſt · Nas wollen wir groſſen ſünder noch ge⸗ 
dencken do dy groſſen heiligen ſo groſſe foꝛcht gehabt ha⸗ 
ben voꝛ der hell vnd vor dem fegfůr · ER: 

Tem ſant Auguſtin ſpꝛicht im bůch von der bůß das dy 


pein der hell vnd deß fegfürs übertreff alle dy pein vñ mar 


ter dy man hie in diſer zeit erdencken mag · vnd ain yetlich 
er der es verſůcht het der wolt lieber alle dy pein leiden dy 
all menſchen geliden haben von anfang der welt vñ auch 
leiden werden biß zů end ð welt · dann dy minſten pein lei 

den in der hell vnd im fegfuͤr nur ain tag · Nun merck ain 
yeglich menſch ſo doch groſſe per vñ marter hie find wy 
ſeind dy doꝛt · ETW 
„„ AL 2 

Tem das man mercken moͤg das dy pein im fegſůr über⸗ 
treffenlich groß vnd herrt ſei ſo liſt man das ains mals ai 
ner lange zeit mit groſſer kranckait beladen wer · vnd der 
bat got fleiſſigklichen das er yn ſterben ließ darmit er ſo⸗ 
licher ſeiner marter ab kem · vnd do er das ſo offt het do er 
ſehin ym ains mals ain engel vnd ſpꝛach zů ym · Ich bin 
dir geſant woꝛden von deins gebets wegen ſo du got ſo fle! 
ſigklich gebeten haſt er ſoll dich ſterben la well 
dir ains aus zwaien · aintweder du muͤſt di | 


1 BIN 

Der Annder Zayl. 


hait noch · ij. iar leiden · oder můſt aber · ij · tag im fegfuͤr ſein 
do ward der kranck froͤlich vnd erwellet das erdy · j · tag in 
dem fegſuͤr wolt ſein · Vnd da er allſo geſta rb darnach nit 
gar über ain ſtund do erſchin ym der engel aber im fegfuͤr 
vnd fragt yn wy es ym gieng · do antwnrt er vnd fprach 
Du biſt kain engel · dañ ich waiß wol das dy engel nit lie⸗ 
gen · aber du haſt mir gelogen · dañ du ſpꝛachſt ich ſolt nit 
mer · ij · tag im fegſuͤr ſein · fo bin ich yetz vil iar darinn ge⸗ 
weſen · Da ſpꝛach ð engel · Du ſolt wiſſen das du noch nit 
ain ſtund darinn geweſen biſt · do antwurt dy fel vñ ſpꝛ⸗ 
ach · O ſo bit ich dich das du mir erwerbeſt das ich wider 
kumb an mein erſte kranckait fo wil ich ſy gern leiden als 
lang als got will · Das erwarb ym der engel · do lid er ſein 
kranckait dy · ij. iar gedultigklich · vñ ſagt vil von ð groſſ⸗ 
en pein vñ marter dy in dẽ fegſůr wer · Darn ach über · ij 
do ſtarb er · a Das · v · capitel 
Je iſt ʒemercken wy bitter vñ herrt dy pein deß feg 
fürs ſey vñ das noch vil mer zefoͤꝛchten iſt dan ma 
gar vmb leicht klain fand als voꝛ geſagt iſt lange 
zeit im fegſuͤr bůüſſen můß + als ſant Pauls ſpꝛicht das nit 
allain do zebꝛenen ſei holtz vñ heü · das find dy groſſen ſün 
fund fo müſſen auch do verbꝛent werden dy angel das 
iſt ſo man vnnůütze müſſige woꝛt treibt · vnoꝛ denlich lach⸗ 
en · vnd andere leichtfertige vntzimlich geberd · auch irrũg 
dy vn wiſſent geſchiht · als font Gꝛegoꝛius ſpꝛicht · 
n Ain Exempel · x 2 
Tem man liſt im bůch võ ſant Patricius fegfůͤr das ains 
mals ain münich in daſſelb fegfür gieng · vnd do er wider 
heraus kam do het er darnach all ſein lebtag friſch wun⸗ 
den dy er im ſelben fegfuͤr enpfangen het · vnd ward dar⸗ 
nach nimer fröͤlich · er lebt allweg in ſtrenger bůß · wan er 
ain iungen münich ſach lachen vnd ander leichtfertigkait 


* 

treiben ſo ſpꝛach er gewonlichen alweg · O weſteſt du wy 
man fo bittere pein vmb ſoliche leichtfertig kait můß ley⸗ 
den fo waiß ich wol das du dich ſelbs baß ſtraffeſt vñ wer 
eft all weg in foꝛcht vñ ſoꝛg · Auch fo můß man gar lang 
bůſſen im fegfeür · dañ do iſt allain gerechtigkait vñ kain 
barmhertzigkait · Vñ allſo iſt dꝛeierlay vnderſchaid zwi⸗ 
ſchen d bůß dy man hy im leben tun mag vñ dy man im 
fegfüͤr tůn můß · Von erſten fo iſt dy bůß hy leicht vñ ge⸗ 
ring · aber im ſegſüͤr iſt ſy bitter vñ herrt · Zům · ij · mal ſo 
iſt dy bůß hy kurtz aber in dem fegfůr lang · Zům · i j mal 
wañ man hy buͤſt fo geſchicht nit ain gnüg für fund. [nd 
fo verdient ainer vil durch ſoliche bůß · Aber im fegfür ge⸗ 
ſchicht allain gnůg für fund vñ iſt kain verdienen do · vnd 
verhindert wol ain lange zeyt das ym ſein verdienen das 
er hy geton hat nit zenutz kumbt · darumb ſoll ain yeglich 
menſch willigklich vñ gedultigklich hy in ð zeit der gnad⸗⸗ 

en bůſſen · vñ ſoll kain bůß zegroß ſchetzen · dañ es iſt alles 
kain gleichnuß gegen dem fegfuͤr wy es in der hell — nn 
das wert ewig klich · vñ nach dem iungſten gericht fo müſ 
fen dy verdambten mit leib vñ ſel im ewigen fuͤr bꝛinnen · 
Das ſolt am yeglich mẽſch allweg in groſſen foꝛchten vñ 
ſoꝛgen gedencken · dañ ſolt ainer ain ſinger nur ain halbe 
ſtund in ainem liecht haben fo gedeücht yn er möcht hart 
groͤſſere pein leiden + vñ will nit gedencken das man in der 
hell mit gantz em leib ewigklich im für fein můß on ander 
groß vnſeglich pein dy do ſeind · Aber als Nicolaus von 
Dinckelſpühel ſpꝛicht fo will es niem ant glauben · vñ ſun 
derlich dy liebhaber diſer welt wöllen nit daruon hoͤꝛen ſa 
gen biß ſy es ʒeletſt laið erſaren můſſen fo werden ſy erſt 
gedencken das das war ſey · | Ben; 
1 85 Von keſtigung 

S iſt auch zewiſſen das ð criſtenlichen lerer main 
ung iſt das dy ſel in dem fegſuͤr von den boͤſen gaiſt 
en vnd nit von den engeln gepeinigt werden · Vnd 

wie wol ſy dy ſel allſo peinigen vñ keſtigen ſo thůnd ſy es 
doch nit darumb das ſy dardurch gerainigt werden · ſun⸗ 
der ſy thůnd es allain von keſtigung wegen · Aber dy ſelb 
keſtigung iſt yn ain rainigung · Auch ſo türen ſy dy ſel nit 
mer vñ herrter keſtigen dañ als vil von den gůten engeln 
verhengt wirt · Vnd dieſelben keſtiger ſeind über alle pein 
zefoͤꝛchten · dañ ſy haben fo ain grauſamliche geſtalt das 
es kain lebendig menſch gedencken moͤcht · als man dann 
liſt von ſant Margarethen dy bat got das er ſy iren feind 
ſehen ließ · Do erſchin er ir ſo in ainer grauſamlichen ge⸗ 
ſtalt das ſy von ſeinem angeſicht gantz verplich · vnd dy 
voꝛcht def tods viel auff ſy · Darumb fo haben dy ſelen im 
fegfür über alle dy pein vnd marter dy ſy leiden ain über⸗ 
treffenliche groſſe pein von den grauſenlichen geſtalten ð 
teüfel · Deß vindt man vil exempel in ð heiligen geſchꝛifft · 

28 Ain Exempel | | 

Tem fo liſt man · wy ains mals ain münich ains nach 

auff aim ſchlaff hauß ain grauſamlich geſchꝛ ay anhůb + 
dauon dy andern münich all erſchꝛ acken vñ luffen ʒů ym 
do ſahen ſy das er mit vnuer wandeltem geſicht dy wand 
ſtet anſach vñ wolt gantz Kain ant wurt geben was man 
yn fragt · vñ lag alſo in groſſem ʒittern vñ ſchꝛecken · Deß 
moꝛgentz fragt yn ð pꝛioꝛ was ym geweſen wer · d ant⸗ 
wurt er vñ ſpꝛach · er het den teüfel geſehẽ · Do fragt er yn 
wy er yn geſehen het · do ſpꝛach er das kan ich nit wol ſa⸗ 
gen Das ſag ich aber · vñ wer ain bꝛinnenð ofen an ainer 
ſeiten vñ dy geſtalt dy ich geſehẽ hab an ð andern fo wolt 
ich vil lieber in den bꝛinnenden ofen ſchlieffen · dann das ich 
diſe grauſenliche geſtalt noch ain mal ſehen ſolt · Bei diſen 
N | a bi 

dingen allen mag man wol mercken dy groſſen pein vnd 
marter dy im fegfůr iſt · vñ auch ſy pillich ain yetlich cri⸗ 
ſtenmenſch voͤꝛchten ſoll · | Dasvij-Capitel 
Von der Bell · ee 

Ber diſe pein alle fo iſt noch gar vil pein in der hell · 

dañ was man im fegfuͤr leit das můß man in ð hel 

leiden vñ gar vil mer dartzů · dann in ð hell iſt ewi 
ge vertz weiflung vñ kain hoffnung ð erloſung · d iſt ewi 
ger ſchmertzen ach vnd wee · do iſt ewige vinſternuß · do iſt 
das ewig grauſenlich geficht ð teüfel · Wie wol es vinſter 
iſt · do iſt ewige ʒanklaffung vnd wainung · do iſt der ewig 
zoꝛn gottes · Darumb ſpꝛechen ſy allweg · O ir berg vnd 
felß vallent auff vns vñ verbergent vns voꝛ dẽ zoꝛn got⸗ 
tes · Do iſt ewigs verſpotten · dañ dy gerechten menſchen 
werdent über ſy lachen vñ frolocken ſo ſy ſehent das dy ge 
rechtigkait gotz allſo an yn erfüllt wirt · do iſt ewiger man Y: 
gel deß angeſicht gotes · das iſt ain ubergroſſe pein · do wirt 
yn all ir weltliche froͤd verwandelt in ewige traurigkait · 
do iſt ewiger neid vñ ewiger zoꝛn · vnd dy dy ſy in ð welt 
lieb haben gehebt dy werden ſy ewigklich haſſen · do iſt ewi 
ger hunger vñ durſt · ift ewigs klagen das ſy diſe gna⸗ 
denreiche zeyt ſo gar ellentigklich vnd on alles verdienen 
vertriben haben · 5 93 
| Etliche e empel von den verdamten 

Nd das das alles war ſey von den verdamten · ſo 

merck etwen vil exempel von den verdamten · dy 

durch dy oꝛdnung gotes geoffenbart find worden 
Von erſten ſo iſt geoffenbart woꝛden wy ains mals wer 
ain wolglerter weltlicher man ð vil weltlicher eren het vñ 
wolluſt · als er geſtarb do ſach ain heiliger man das er ge⸗ 
zogen ward in dy hell · vnd ð fürſt vnder den teüfeln ſtůnd 
au re ſtůl vñ * ʒů dem reichen welt man · 

| | 

kumb her vñ ſetz dich auff diſen ſtůl für dy eer dy du iu 


welt haſt gehebt · Das můſt er chim Der ſtůl was gantz 
fuͤrin · Do bꝛachten ym dy teüfel ain bitter ſtinckent vnd 
vergifftig getranck vnd ſpꝛachen · Das můß nun hin für 
dein getranck fein für den wolluſt den du in der welt gehebt 
haſt · das můſt er allfo trincken · vñ ſtůnden dy teüfel vmb 
yn mit buſaunen vnd plieſen ym in dy oꝛen das ym das 
fur zů allen gelidern aus gieng · vnd ſpꝛachen · das hab dir 
für dy lieder dy du fo mit groſſem wolluſt offt gehöꝛt haft 


Sy legten ym auch vil ſchlangen vmb den half vnd vmb 


dy arm · vnd ſpꝛachen · das můſt du fürbaß tragen für dy 
koſtlich guldin kethen vnd andere klainet dy du in groſſer 
hoffart gebꝛaucht 25 | 
8 Ain Exempel . 

c Tem es was ain groſſer wůchꝛer den fein beichtfater offt 
warnet das er bůſte · do gab er all weg zeant wurt · ich will 
es gern chůn · es iſt noch vil zeit heruoꝛ · Vnd do er kranck 
ward do ſpꝛach er aber allſo · vnd in dem ward er entzuckt 
im gaiſt · vnd als er wider zů ym ſelbs kam do rüfft er mit 
lauter ſtim · O bůß wo biſt du durch das recht gericht go 
tes ſo mag ich dich nit mer volbꝛingen · dann ich wolt do 
mocht ich nit · Vnd in dem do ſtarb er · 

r n empel 


Tem Gꝛegoꝛius ſchꝛeibt im bůch Dyalogoꝛũ · von aim 


münich genannt Theodoꝛus ð do all weg haimlich aß vñ 
ertzaigt ſich voꝛ den andern als ob er vaſt · vñ do er kranck 
ward do hůb er an zeſchꝛeien vñ ſpꝛach · O der teüfel will 
mich verſchlinden · vnd hat mich gefaſt bey dem halß biß 
an dy knie · vnd in dem ſtarb er all: | | 

2 Ain Exempel 


Tem ain biſchoff genannt Syſimus + d ſehꝛelbt wie ans 


mals ain wůchꝛer begraben ward in ainem kloſter das te 
e u bi 

ten dy münich darumb das yn nutz daraus gieng · Vnd 
ains mals deß nachtz do ſtůnd er auff von dem grab vnd 
ſchꝛir vñ heület iemerlich vñ macht den münichen groſſe 
vnrů vnd ſchlůg ſy auch · Deß moꝛgentz funden ſy yn auf 
ſerhalb deß kirchofs ligen · do legten ſy yn wid in das grab 
Vnd do das allſo offt geſchach do beſch wůr yn zeletſt ain 
heiliger man vñ fragt yn von feinem ſtat vñ warumb er 
das allſo thet · Do antwurt er vñ ſpꝛach · Es bedarff nie⸗ 
mant kain hoffnung nach mir haben · dañ als ich tag vnd 
nacht got belaidiget hab mit meine wůcher · allſo laß ich 
eüch kain rů ſo lang biß ir mein leib aus werfft von dem 
kirchoff · dañ er gehoͤꝛt den heliſchen hunden zů · vñ nit an 
dy geweichten ſtat · Do das allſo geſchach do wurden dy 
munich nit mer betruͤbt von ym · i 
125 „„ Au 
Tem ain heiliger man ſchꝛeibt wy ains mals ain heilige 
ſraw in Krankreich im gaiſt entzuckt wasd · do fach ſy ain 
mechtige Gꝛeſin dy ir wol bekant was · Vñ do dy teůfel ð 
ſelben Gꝛefin ſel in dy hell zugen · do rüäffe ſy mit kleglicher 
ſtim · O wee mir armen · nun bin ich doch gnůg keüſch vñ 
meſſig geweſen · xñ hab groß almůſen geben · vñ můß al⸗ 
lain darumb ewigklich verloꝛn ſein das ich dy getziert dy 
zů meine leib gehoͤꝛt hat zefaſt lieb hon gehebt · vñ wann 
mich mein beichtiger darumb ſtrafft fo wolt ich mich nit 
daran koͤꝛen · 5 . 
Pak Ain Exempel · 
Tem es kam ains mals ain heiliger ainſidel in ain groſſe 
ſtar do wolt er feine kretlin dy er gemacht het verkauffen 
"vn als er voꝛ ains reichen burgers tür ſaß vnd ð ſelb bur 
ger lag an den zügen das er ſterben ſolt · do fach ð ainſidel 
vil grauſamlicher reüter mit ſchwartzen pferden · vnd het 
en fůrin ſtecken in iren henden vnd kament für deß burg / 

ers thür · vnd lieſſen dy pferd daruoꝛ ſton · vnd gien gent in 
das hauß · Do der kranck dy fach do hůb er an zeſchꝛeien 
vnd ſpꝛach · O herr hilff mir · Do giengent dy hintzů vnd 
ſpotten fein vnd ſpꝛachen · Erſt fo gedenckſt du an gott ſo 
dy ſunn vnder iſt gangen · aber do ſy noch ſchin do hetteſt 


du ſein gantz vergeſſen · aber du darffeſt nun nit mer hoff 


en noch troſt ſuchen · dann heteſt duß gethon ſo wereſt du 
yetz deß überhaben · dann in as na 0 — an l he 
ben zeſingen fo ruͤff : man gott von erſten an vmb hilff fo 
man ſpꝛicht · deus in adiutoꝛiũ meũ intende + vnd zeletſt ſo 
man ſpꝛicht benedicamus domino · dy oꝛdnung haſtu nit 
gemerckt darumb fo biſt du vns befolhen woꝛ den das du 
vnſer mit genoß m ãſt ſein in dẽ ewigen ſuͤr · Vnd in diſem 
riſſen ſy ym fein ſel von dem leib mit groſſem ſchmertzen + 
vñ fürten ſy in dy ewigen pein · | 

ar An Krempel 

Tem es was ainß mals ain pꝛieſter der ſich für ſein mů⸗ 
ter dy geſtoꝛben was vaſt bekümerr · rñ fleiſſigklich fo er 
meß het für ſy bat · Vñ do er ains mals meß für ſy hielt vr 
begerec fleijfigklichen das er wiſſen ſolt wy es ain geſtalt 
vmb ſy her · do fach er ſy bei dem altar allain · vñ zwen tei 


fel beten ſy an ainer ketten · xñ krochen ir vil ſchlangen z 


dem mund zů den oꝛen vñ ʒů den augen aus rñ ein · vñ dy 
gantz feürin warent · vnd lagen ir dy ſchlangen vmb den 
halß · vnd feürin flammen giengen ir zů allen irn gelidern 
auß · Vnd ſpꝛach zu dem ſun · Du ſolt nit für mich bitten · 


dann ich bin ewigklich verloꝛen · darumb das ich mein ee 
gebꝛochen hab vnd gelt vnd gab darumb genomen · vnd 


mit dem ſelben gelt hon ich fürbaß auch mer geſündt · dañ 


ich hon mein leib darmit gegier: vnd mangerlay wolluſt 


darmit gepflegen · vnd hon das gebüſt rñ iſt mir zekurtz 
woꝛ den mir zů ewigem iamer vnd laid 
5 bij 

Vie merck etliche Exempel durch dy man merckt das 
ainem yetlichen gar nütz iſt · das er allweg gedenck an dy 
ewigen marter der hell | 
Er all weg gedenckt das er ſterben můß · Vnd das 
er als dann got dem ſtrengen richter rechnung ge⸗ 
ben můß von allen feinen wercken woꝛten vnd ge 
dencken dy er ſein lebtag ye gethon vnd gehebt hat · vñ ge 
denckt an dy ewigen pein vnd marter dy ym berait iſt ob 
er nit recht gefunden wirt · der iſt on zweifel nit leichtfertig 
zů den ſün den · Vnd iſt allweg in groſſen ſoꝛgen das er got 
ſein herren nit belaidig · Solich gedechtnuß benimbt auch 
deß leibs vil vnd macht mager · 728 
sand Ain Exempel | 
CTem man liſt in dem bůch von den heiligen altue⸗ 
N tern das ainß mals zwen ainſidel ir bůß verlieſſen · 
vnd giengen wider in dy welt · Vnd darnach wur/ 
den ſy durch dy grad gotes wider bewegt zů bůß · vñ wur 
den baid wider entpfangen · vnd man beſchloß yeglichen in 
ain zell · vnd gab ainem als vil zeeſſen als dem andern · als 
dann dy bůß inn helt · Vnd do ain iar vergangen was do 
hieß man ſy baid her aus gon + do was der ain fchön vnd 
vaiſt woꝛden · vnd der annder was gar mager vnd ellend · 
vnd doch ſy baid geleiche narung gehebt hetten · do nam es 
vederman wunder das ſy an einander ſo vngleich warent · 
Vnd man tailt ſy von ein ander · do fragten ſy den vaiſten · 
was er das iar in der zell gedacht het · do ſpꝛach er · ich hon 
ſtetigs gedacht an dy gnad gottes · das got fo barmhertz/ 
ig iſt vnd hat mich wider auff genomen zů ainem diener · 
vnd darumb hab ich ym lob vnd danck geſagt · Deß glei⸗ 
chen fragten ſy auch den magern was er gedacht hett · do 
ſpꝛach er · do hon ich allweg gedacht an mein ſünd dy ich 
gechon hab · vnd das ich got fo ſchwerlich belaidiget hab · 

vnd an dy ewigen pein dy ich darumb verdient hab · Vñ 
allſo ſchetzten dy vetter auch das dy ʒwen an einan der ge⸗ 
leich warent an der verdienung · 

Er Ain Exempel | 
Tem es was ainß mals ain Student auff der hohen ſchůl 
ʒů Bononia d lebt in allem wolluſt · vñ wolt ſich gantz an 
kain bůß Eözen vñ wolt auch gantz nichtz von got höꝛen 
reden · er floch allweg dy pꝛedig · vñ foꝛcht man wurd ym 
rateu das er büſte oder gayſtlich wurd · Nun ſuͤgt es ſich 
ains mals das ain münich pꝛediger oꝛdens der ſein lantz⸗ 
man was vnd ym wol bekannt · ʒů ym kam in ſein hauß 
vñ do er zii ym in dy kamer gieng do foꝛcht er er wolt ym 
pꝛedigen vñ ſpꝛach zů ym · warulub ſeit ir kumen woͤlt ir 
mir von got ſagen ſo will ich eüch nit höꝛen · habt ir aber 
ſunſt etwas mit mir zereden fo höꝛ ich eüch gern · Do ſpꝛ⸗ 
ach ð münich · Maiſter ich hon ſunſt mit eüch zereden fo ir 
nit von got woͤlt hozen reden fo will ich es nit ton ir erlau 
bent mit es dan Vñ als er das endet das er mit ym zere⸗ 
den het vnd hinweg geen wolt do fach er ain koſtlich bech 
mit groſſer hoffart getzirt dar an ð ſtudent lag · do ſpꝛach 
er · Maiſter erlaubt mir das ich nur ain woꝛt mit euch re 
de võ got · das erlaubt er ym vñ doch gar hart · Do ſpꝛach 
er · ma ſter ich bie eüch · wañ ir eũch heind an eü wer beth 
legent vñ in rů ligt fo gedenckt wy dy ain beth werden ha 
ben in ð hell dy hie ir find nit wöllen büſſen · Do ſpꝛach ð 
ſtudent · wyiſt daſſelb ain beth · do ſpꝛach ð münich Allſo 
ſpꝛicht yſoias · Onder dich werdẽ geſtreüt dy ſchaben vñ 
dy wůrmb werden dein deck Vñ nach diſen woꝛten gieng 
8 münich von ym hinweg · Vñ do ſich ð ſtudent deß nachtz 
in das beth legt do gedacht er an diſe woꝛt vn durchgien⸗ 
gen yn ſo gantz das er nit geſchlaffen mocht · vñ kam ain 
ſoliche voꝛcht in yn ſo er gedacht an dy heliſchen Ze er 

ij 


Das. viii · Tapitel. 
er über ain kurtze zeit darnach eingieng in ain cloſter vñ 
enpfieng ain ſtrenge herte bůß dy trib er ſein lebtag gantz 
Merck wy nütz iſt es das ain menſch off: gedenckt an dy 
ewigen verdamnuß · dann es můß gar ain verlaßner men 


ſch ſein der nit etwas beſſerung daruon enpfacht · 


„ Ain Exempel | 
Tem wañ ain yegklichs gedecht an dy ewigen hel 


lſchen pein ð verſchmechet gar leichtigklich alles 


das in diſer welt iſt · als man dañ liſt im leben ſant 
Johanns deß ewangeliſten · das ſich etlich veich menſchen 
durch fein pꝛedig beköͤꝛten vn verlieſſen alles das ſy het / 
ten · Vnd darnach ſahen ſy etlich dy voꝛ ir knecht warent 
geweſen in groſſen weltlichen eren · do ward es ſy gerüen · 
das ſy ir gůt allſo verlaſſen heten · Vnd do ſant Johanns 
das merckt do macht er gold vnd edels geſtain aus gerten 
vnd aus ſand vnd gabs yn für das ee heten 
Vnd darnach erkůcket ſant Johanns ain iüngling vom 
tod · der ſpꝛ ach zu. yn · O wie ain groſſe er vnd fröd habt 
ir verloꝛn · vnd wy ain groſſe pein iſt eüch berait in der hel 
Do ſy das hoͤꝛten do verliſſen ſy das gold dy edeln geſtain 
vnd alles das ſy heten zum andern mal vnd volenten ir le 
ben gar in williger armůt · | | 
44951 Jin Exempel 
In hochgelerter Doctor genannt Joꝛdanus · der 
gab ains mals ainẽ hübſchen iungen edeln iüüng⸗ 
ung ain rat · das er gaiſtlich ſolt werden · vnd fein 
fund büſſen · dañ er was gar ainß ſündigen lebens · Do er 


aber ym nit ver willigen wolt do ſpꝛach er zů ym · So bitt 


ch ench das ir doch das von meinent wegen thůt · Wann 
ir eũ wer hend eü wer hübſche gelider anſecht ſo gedencket· 
Nun iſt es ymmer ſchad das diſe hübſche gelider dem ewi 
gen feütr in der hell gegeben ſollen werden · Vnd das thet er 

vnd gedacht das fo tieff das er ʒeletſt gaiſtlich ward vnd 
verließ ſich ſelbs vnd alles das er het vnd gab ſich in ewi 
ge bůß Vnd das was nit vn billich · dañ wer iſt ſo gar ain 
thoꝛot menſch fo er dy künffagen pein vñ marter bedenck 
et der nit leichtig klich ſich ſelbs + vnd alles das er hat ver⸗ 
acht vnd fich koͤꝛt zů got ſeinem herren · Aber dy reichen 
woͤllent es nit thon · dann ſy wöllen nit glauben biß ſy dy 
warhait ewigklich enpfinden müſſen · dann es iſt nit moͤg 
lich das ain mẽſch hie all weg beger leiplichen wolluſt vñ 
weltliche frod vnd eer vñ doꝛt das ewig leben · dann wañ 
ſollichs wer fo wer Criſtus nit Criſtus · dann feine wort 
lautten anderſt · Vñ allſo durch vil kümernuß vnd betruͤb 
nuß můß man eingeen in das reich der himel · vñ das můß 
man alles gedultigklich vnd willigklich durch gotʒ willen 
leiden · Nun ſpꝛich es ſey nit allſo fo lůgenſtraffeſt du Cri 
ſtum vnſern herren vnd mereſt dir dy bürd der find das 
du deſter billicher den ewigen zoꝛn gottes erfareſt vnd ent 
pſindeſt · Darumb fo koͤꝛ ſich ain yetlich menſch zebůß vñ 
antwurt got das das er ym verlihen hat · yeglichs an das 
end dahin es gehoͤꝛt · Dy vernunfft dy dir got geben hat 
ſolt du bꝛauchen nach dem willen gottes dy ſel iſt dir dar/ 
umb beuolhen worden das du ſy got ſolt antwurten in dẽ 
himel darumb ſy dann erſchaffen iſt woꝛden · wiltu ſy ab⸗ 
er dar an hindern durch dy ſünd fo begereſt du got ſeinen 
willen zebꝛechen · fo verhengt dann got das dein will ge⸗ 
ſchicht dir zů ewigem ſchaden vnd deiuer ſel verdamnuß · 
Der leib gehoꝛt der erden zů ſo lang vnd fo vil biß vertzert 
wirt alles menſchlichs flaiſch · vnd darnach zů der gemai 
nen vꝛſtend aller menſchen fo kumbt dann ain yeg klichs 
mit leyb vnd mit ſel wider an das ennd da hin es in diſer 
zeit geworben hat · vñ daſſelb wert ewigklich · Es iſt auch 

ze wiſſen das etlich menſchen in irn ſünden fo gar verhert 
vñ verſtopffe find das ſy ſich gantz nichtz an ſoliche ſtraff 
woꝛt koͤꝛn wollen · vñ wann ſy dy pein ioch ſehen dy den 
ſündern berait iſt danuocht beſſerten ſy ſich nit · Vnd deß 
merck ain hübſch erempel . aa 7123522 
Ain Exempel | 

Regoꝛius ſchꝛeibt im bůch Dyalagoꝛum das ain 
mechtiger roͤmer ſtarb zů Conſtantinopel genant 
Steffan · Vnd deß moꝛgentz do man yn begraben 

ſolt do ſtond er vom tod auff vñ ſagt vil von der hell · vnd 
was er geſehen het das er voꝛ auch nit glauben wolt vnd 
er ſpꝛachs auch do er für den richter geantwurt ward Do 
ſpꝛach der richter das er nit gemaint het das der Steffan 
yetz ſterben ſolt aber ain ander Steffan der deß nachpaur 
was · Vnd in dem ſelben do ſtarb ð ſelb ander Steffan vñ 
ward ð erſt Steffan wider lebendig vñ lebt darnach lan 
ge zeit zů Rom · aber er beſſert ſein leben gantz nichtz · dar 
nach ſtarb er in ainer groſſen peſtilentz dy zů Rom was 
Vnd als dann ward ain ritter erkückt vom tod ð ſpꝛach · 
das er den ſelben Steffan het ſehen fallen von ainer bꝛuck 
vnd dy teüfel beten yn getzogen in dy hell · Hie mercken 
dy dy do willen vnd es teglich höꝛen was man thon oder 
laſſen ſoll vnd es nit thon wöllen · dy werdent durch zwi / 
fache gerechtikait verloꝛn nach laut ð heiligen geſchꝛiffe· 


c N 


> 


| Ä Ain Exempel 
Tem &ß gleichen ſchꝛeibt Beda in ainer hyſtoꝛi von En 
geland vnd ſpꝛicht allſo · Ich hon gekennt ain menſchen 
got wolt das ich yn nit gekennt het ð was in aim edeln clo 
ſter · er fürt aber ain übel leben vñ was ain conuerß allain 
mit dem namen · mit den ſiten vnd mit den wercken ſo was 
er gantz ain peruerß das iſt ainer ð alle gůthait vñ gůte 
werck in übels verwandelt · Nann man yn ſtrafft ſo wolt 

er ſich gantz nichtz daran Bösen vnd ward nur deſter bo 
ſer · Er was gar ain koſtlicher gůter ſchmid · vnd darumb 
ſo vertrůg man ym allſo · wann dy heiligen tag kommen 
vnd dy anndern in der kirchen warent ſo belib er in ſeiner 
zell vnd pflag der trunckenhait · Was geſchach aber do er 
nit mit willen in dy kirchn wolt gon do muͤſt er mit vn wil 
len in dy hell gon · dañ er ward mit gechlinger kranckhait 
begriffen · Er berüfft dy bꝛüder vnd ſpꝛach mit groſſer bit 
cterkait allfo- Als ſant Steffan den himel offen hat geſech 
en allfo ſich ich dy hell offen vnd Judam Caypham vnd 
Pylatum vnd dy anndern dy do ſchuldig warent an dem 
tod deß herren · vnd nit weit von yn do was ym auch ain 
ſtar berait · Do ſpꝛachen dy bꝛüder · Er ſolt nit allſe reden · 
vnd ſolt gedencken an ain bůß · Do ſpꝛ ach er er moͤcht nit 
bůſſen · wann das vꝛtail gottes wer wider yn gangen · Vñ 
in dem do ſtarb er · vñ ym tet niem ant nichtz gůtz hinnach 
dann ſein ſüntlich leben het yn dartzů gebꝛacht das er an 
fein letſten zeiten vertzweifeln muͤſt. | ‚ 

Vie hebt ich wider an von dem Gegfeir wie man den ſe 
len helffen mog dy im Kegfeür ſind Das · . Capitel 
D nun etwen vil einge miſcht ft von der helle dar⸗ 
uon noch gar vil zeſagen wer · das laſſen wir be⸗ 

ſton dann es vns ob got will nit not geſchehen ſoll. 

So heben wir wider an von dem fegfuͤr zeſagen · &m dan 
fo zůbeſoꝛgen iſt gar lůtʒel menſchen enttrinnen mögen 
Vnd von erſten wy man den felen im fegfůr helffen ſoll + 
alſo iſt ze wiſſen das etlich ketzer ſp ꝛechen das meß halten 
vñ opffern den ſelen nit nütz ſey ·· vñ dy pꝛieſter habent es 
darum erdacht das ſy dy ainfeltigen leüt vmb gelt bꝛingẽ 
Dieſelben ketzer werdẽ zůgeleicht aim thier das haiſt Hy 
ena · das hat ſein wonung in ð tote ngrebern vnd vertzert 
dy toten leichn am · dañ als daſſelb hier dy leib vertzert al 

fo wöllen ſy durch ir ketzerey dy ſel hindern das man yn 
nit zehilff kumb · vnd nit allain fo thond ſy es ſelb nit · Sy 
wöllent auch ander leüt daran hindern das ſy es nit thon 
ſollent · Wider dy ſtat geſchꝛiben im bůch Eccleſiaſtici all 


ſo · Du ſolt den toten dy gnad nit entziehen · Vnd allſo helt 


es der criſtenlich glaub · als ſant Auguſtin ſpꝛicht · das ſo⸗ 
liche werck dy man den ſelen zehilff thůt den recht gůten 
nit nütz ſind · ſy ſeind auch den recht boͤſen nit nütz · aber al 
lain ſy find den nis dy im fegfür ſeind · Vñ darumb fo het 
en dy alten do der criſtenlich glaub erſt anhůb ſolich groß 
begirlichait den ſelen zehelffen das ſich etlich für dy totten 
dy nit getaufft waren tauffen lieſſen · Vnd vnder allen hil 
fen fo den ſelen geſchicht fo iſt yn kain hilff ſo fruhtbar vñ 
ſo hilflich als meß haben · dañ do wirt Jeſus Criſtus ſelbs 
das lebendig opffer für dy geopffert · vnd der herr dem das 
opffer geſchickt wirt iſt ain ding · Darumb verſchmecht 
ſich das opffer ſelb nit vnd iſt den ſelen gar fruchtbar · als 
font Auguſtin ſpꝛicht · Vñ deß merck ain Exempel · 
ul. Ain Exempel von den Selen 
Tem es ſchꝛeibt Petrus cluniacenſis das ain biſch 
off ains mals aim pꝛieſter verbott das er nit mer 
meß ſolt haben · darumb das er kain andere meß 
hielt dann für dy toten · Vnd do ainß mals der biſehoff an 
aim heiligen tag zemettin gieng über den kirchoff · do ge⸗ 


daucht yn wie all toten wider yn auff ftünden vnd yetlich 


er in der geſtalt als er ſein hantwerck in diſer welt getrib⸗ 
en het · vnd treüwten dem biſchoff vnd ſpꝛachen allſo · Der 
iſt ð vnſerm pꝛieſter hat verboten das er vns nit iuer meß 
ſoll haben · vnd will er vns nit widerrüffen fo můß er fer 
ben · Do erſchꝛack ð biſchoff gar ſer vnd befalch dem pꝛis 
ſter das er ſolt meß haben als er voꝛ gethon he En 

Ain Exempel F 
Tem Gꝛegoꝛius ſchꝛeibt im · ij · bůch Dyalagoꝛum vñ 
ſpꝛicht · wy ain můnich in aim kloſter wer zů Rom · ge⸗ 


nannt Juſtus · der kam zů groſſer kranckhait · vnd het ain 
leiplichen bꝛůder genannt Copioſus · der wartet fein in der 


kranckhait · Vnd do dy andern münich zů ym kament yn 
zůbeſehen do funden ſy · ij gulden bei ym dy er haimlich ge 


hebt het · vnd das ward nun ſancto Gꝛegoꝛio verkündet · 


der ward ſer darumb betruͤbt vñ ſpꝛach · Nun iſt es doch 


nit recht noch gewonhait ge weſen in vnſerm kloſter das 


ain münich etwas aygeng haben ſoll · ſunder fo ſoll alles 
ding gem ain ſein · vñ gedacht allſo wy er den ſelben kranck 
en můnich ʒů bůß bꝛingen moͤcht · vnd verbot den andern 
münichen allen das kainer zů ym ſolt gon · vnd wann er 
das bereden oder melden wurd warumb yn dy münich nit 
beſehen fo ſolt fein bꝛůder ſpꝛechen ſy wollen dich darum̃ 
nit beſehen darumb daſtu dy · ij · gulden haimlich gehebt 


haſt · Und das geſchach allſo · Vnd do der kranck můnich · 


diſe woꝛt höͤꝛet · do gewan er groſſe reis vnd laid vmb dy 
ſünd · vnd ſtarb allſo in groſſem ſeüfftzen · Do hieß yn ſanc 
tus Gꝛegoꝛius in den miſt be graben · vnd hieß dy ij · gul⸗ 
den zů ym in das grab werffen · ond ſolten dy münich ſpeꝛ 
echen · dein gelt ſey mit dir in der ewigen verdamnuß · Das 


geſchach allſo · Do wurden dy an dern münich von diſem 


vꝛtail ſancti Gꝛegoꝛij all berrůbt · vnd ward yetlicher fich 
ſelbs durch geen vnd verſuchen ob er auch etwas aigentz 
hert das er es von ſtundan offenbart · das ym nit geſchech 
als diſem můnich geſchehen was · Vnd do allfo nach dem 
kxr. tag vergangen warent do berůfft ſanctus Gꝛegoꝛius 
ain ui nich 34 ym genannt Pꝛecioſus vnd ſpꝛach traur⸗ 
igklich vnd gantz demuͤtiglich allſo zů ym · Es iſt yetz ge⸗ 
nůg laug das der geſtoꝛben bꝛůder gekeſtiget vnd gepeini 


„ 


a 

get wirt in dem feür · Es iſt zeit das wir ym et was zehilff 


cthůnd darmit wir yn erloͤſen mochten · Darumb ſo heb 


heüt an vnd halt · xxx · tag nach einander meß für yn · Der 


münich was gehoꝛſam vñ tet als ym geboten ward · Do 
dy · xxx tag vergangen waren do erſchin ð geſtoꝛ: ben mũ 


nich ſeim leiplichen bꝛůder ð ſein in der krankhait gewart 


het · vnd do er yn allſo ſach do fragt er yn wy es ain geſtalt 
vmb yn het · Do antwurt er vñ ſpꝛach · Es iſt übel vmb 


mich geſtanden biß her · aber heüt bin ich zůgeſelt woꝛden 


den auſer welten gotes · Do eilet ð ſelb fein bꝛůder bald in 
das kloſter vñ verkündet ſollichs den můnichen · do dy mis 
nich das hoͤꝛten do wurden ſy dy tag rechnen als Pꝛecio⸗ 
ſus meß für yn gelefen vñ geopffert het do vand es ſich an 


der rechnung das er am · xxx · tag do dy dꝛeiſſigſt meß für 
yn geopffert ward erloͤſt ward · Vnd fein bꝛůder weſt nit 
was man im kloſter für yn gethůn het · ſo weſten ſy auch 


nit im kloſter das er ym erſchinen was · Vnd allſo fügt es 
ſich das es gleich zeſamen concoꝛdiret ſein erloͤſung vñ dy 
endung der · xxx · meß Daraus merckt man das es den ſel⸗ 
en gar nütz iſt wañ man für ſy meß liſt · dann dy meß iſt 


got gar ain genemß opffer. 


Tem ſanetus Gꝛegoꝛius ſchꝛeibt auch in dem obgenann 
ten bůch Dyalogoꝛũ wy er ain erbern gaiſtlieben pꝛieſt / 
er gekennt hab der ain pfarrer wer in ainer ſtat genannt 
Taurina in ainer kirchen ge weicht in der eer ſant Johan 
ſen · vñ von ð ſelben ſtat nit weit was ain natürlich war⸗ 
mes bad da hin dañ der ſelb pꝛieſter offt kam ſich da zewe 
ſchen · Vñ ains mals do er da hin kam do vonder ain vn 
bekanten man ð dient ym mit fleiß vñ zoch ym dy ſchůch 
aus vnd dy klaider vñ wart ſein mit groſſem fleiß · Do er 
das allſo off. getůn het do gedacht ð pꝛieſter ains mals do 


° 

er aber in das bad geen wol: allſo · Diſer man wart mein 
mit groſſem fleiß · Es iſt billich das ich es vmb ſunſt nit be 
ger vnd ym lon darumb geb · vnd nam allſo zway ſchoͤne 
bꝛot · dieſelben bꝛot nennt Gꝛegoꝛius ʒwo kron dy ym ge 

opffert wurden · Vñ als bald er in das bad kam do was d 
menſch hie vñ wartet ſein mit gewonlichem fleiß · Vnd do 
ſich ð pꝛieſter geweſchen het vñ aus wolt geen vis beklay 

det was do nam er dy · ij · bꝛot dy er mit ym gebꝛacht hett · 
vñ raicht ſy dem menſchn ð ym ſo fleißlich gedient het vñ 
bat yn das er ſy gůtlich von ym enpfahen ſolt · dañ er geb 

ſy ym nur ʒů aim ʒaichen ð liebe · Do antwurt ð menſch 
wainent vnd betruͤbt vñ ſpꝛach allſo · O lieber vater war 
umb gibſt du mir das bꝛot · dan ſy ſeind heilig ich kan ſy 
nit eſſen · Vñ du ſolt wiſſen das ich vo: zeiten ain herr bin 
geweſen diß lantz · vñ für mein ſünd bin ich nach meinem 
tod hieh er beſchayden hy zebuͤſſen · wilt du mir aber ain 
freüncſchafft beweiſen fo opffer dem allmechtigen got das 
lebendig bꝛot für mich · vnd wañ du zům nechſten hieher 
kumbſt vindeſt du mich dann nit iſt ain zaichen das dich 
got für mich erhöꝛt hat · Vñ allſo verſchwand er voꝛ fei/ 
nen augen · dañ es was ain g aiſt · Do was ð pꝛieſter mit 
groſſem fleiß ber ait ain gant ʒe wochen alltag für yn meß 
zelefen mit zehern vnd mit gr oſſer andacht · Do er in das 
bad kam do vand er yn nit · Das was ain zaichen ſeiner er 
loͤſung · Aus diſem exempel hat man das meß haben den 

ſelen gar nütz iſt vñ das ſy deis off: voꝛdern vñ begern · 
1 Ain Exempel · 

Tem es iſt auch zewiſſen das es den ſelen garnütz iſt dy in 
dem feguͤr ſind das ir leib begraben werden an dy ſtat do 
man ge wonlich meß hat dañ dauon enpfahen ſy menger 

lay gnaden vnd leichterung der bůß · aber den verdamten 
menſchen den iſt ae das ſy an den heiligen ſteten be⸗ 

graben ſind · dañ ſy find nit wirdig das man bei irem leib 


meß haben ſoll · Vnd deß ſchꝛeibt Gꝛegoꝛius im genannt 
en bůch Dyalagoꝛũ ain ſolich exempel · Wie in der ſtat zů 
Ganneſe ainer von Mayland genannt Valentin ſtürb · ð 


gar ains ſüntlichen lebens geweſen was · do begrůb man 


‚fein leib in dy kirch genannt ſancti Syꝛi · Vnd ains mals 
ward deß nachtz ain groß geſchꝛai in der kirchen als woͤlt 
man ain über fein willen aus ð kirchen treiben oder zieh⸗ 
en · Da lieffen dy wechter in ð kirchen zů vñ wolten befe/ 
hen was das wer · Da ſahẽ ſy zwen ſchwartz grauſenlich 
gaiſt dy heten & ob genannten Valentin ain ſtrick an dy 
füß gelegt · vñ zugent yn allfo ſchꝛeient aus ð kirchen · Do 
erſchꝛacken dy wechter vñ giengen wid an ire bech · Def 
moꝛgentz theten ſy das grab auff darein man yn gelegt 
her · do funden ſy den leib nit do · Do ſůchtent ſy yn auſſert⸗ 
halb ð kirchen vñ funden yn in aim andern grab ligen · vñ 
her den ſtrick noch an den fuͤſſen als ſy yn aus ð kirchen ge 
zogen heiten 8 „ 
DLs man in diſen exempeln dy geſagt ſind mercket 
das meß haben den ſelen im fegſůr gar nütz iſt · allo 
it yn auch faſt nůtz das dy menſchen ire opffer ge 
ben zů den meſſen · Vnd deß merck auch gar ain hübſch er 
empel · ae e Das · x · Capitel · 
S ſchꝛeibt Petrus cluniacenſis das ains mals ain 
man metall graben wolt · do verfiel er in aim loch · 
das man ſich fein gantz ver wegen můſt · Vnd fein 
haußfraw maint nun das er tod wer · als wol billich was · 
Vnd opfferet ain gantzes iar alle tag wein vndbꝛot · vnd 
ain liecht für fein ſel · nur ain tag tet ſy es nit · Do nun das 
iar vergangen was + do grůb man das ertrich dannen an 
dem end do er verfallen was · do vand man yn lebendig ge 
ſund vnd friſch · vñ ſpꝛach das ym all tag on ain tag wer 

gebꝛ acht worden bꝛot wein vñ ain liecht. vnd das het ym 
geholffen biß er gefunden ſolt werden · Hie merck ſo das 
opffer ſo nütʒ iſt aim der nur tod geſchetzt iſt geweſen vnd 
nit tod · wy nütz iſt es dann den toten für dy man es dann 
hat auff geſetzt · Darumb fo ſtet geſchꝛiben im · ij · bůch ge 
nannt Machabeoꝛum im · xij · capitel · das der ſtarck man 
Judas · ij · tauſent marck ſilbers ſchicket gen Jheruſalem 
das man es für dy tot n opffern ſolt das ſy von iren ſün / 
den erlediget wurden · | 

oh Ain Exempel 

Tem es iſt auch ze wiſſen das ain lebendiger ſür ain tot⸗ 
en büſſen mag · Allſo ob ainem ain bůß auff geſetzt wurd 
vnd er ſtürb ee er dy ſelben bůß volbꝛecht ſo mag ain le⸗ 
bendiger dy ſelben bůß für yn volbꝛingen · Vnd deß ſchꝛ / 
eibt ain doctoꝛ genannt Nicolaus de Klam mingen ain ſo / 
lich ecempel · Vy ains mals gar · i · creü geſellen wern vñ 
der ain her gar ain groſſe find gechon · vñ alfo giengen ſy 
mit einander gen Rom über dy ſünd bůß ʒůenpfahen · Do 
ward ym ain dꝛeigerige bůß auff geſetzt · vnd in dem ee er 
dy buͤß volbꝛacht kam yn ain groſſe kranckhait an · dar⸗ 
umb dann er vaſt betruͤbt ward deß halb das er dy bůß 


nit volbꝛ acht het · Do ſpꝛach fein geſel · er ſolt ym nit foͤꝛch 


ten ob er ſtůrb fo woͤlt er dy bůß ür yn volbꝛingen · Vnd 
do er geſtarb do tet ſein geſel als er ym verhieß · vnd do das 
erſt iar aus was do erſchin er ym vñ was an dem dꝛittail 
weiß vñ dy zwai tail waren ſchwartz · Do das · ij. iar aus 
was do erſchin er ym aber vnd was an den zwai taile deß 
leibs weiß vnd das dꝛittail was ſchwartz + Do das · ij · iar 
aus was do erſchin er ym aber vnd was gantz ſchneweiß 
vnd danckt ſeinem geſellen fleiſſigklich vnd ſpꝛach er wer 
gantz rain vnd lautter vñ gieng yetz in dy ewig ſeligkait · 
Item es iſt den ſelen auch vaſt nütʒ das fleiſſig andechtig 

Was. x. Capel. 
geber das für ſy geſchicht. beſunð von den menſchen dy do 


1 


find in ð gnad gotes · als dy on ſünd ſind · oð in gůtem für⸗ 
ſatz ir find in kürtz zůbeichten vñ zůbeſſern Vnd deß hat 


man gar manig exempel · Itẽ es iſt den ſen auch nütʒ das 


man dy ſchuld betzal dy ſy hind yn verlaſſen haben · Deß 
hat man auch vil exempel · Itẽ es iſt den ſelen auch nüt 
ob ſy vnfertig gůt auf yn heten gehebt das daſſelb gůt wi 
der gekoͤꝛt werd an dy end dahin es gehst: Deß hat man 
auch manig exempel · Item es iſt den ſelen auch nüg das 
man almůſen für ſy geb · Deß hat man auch vil exempel · 
Fee es iſt den ſelen auch nütʒ das ir letſter will volbꝛacht 
werd · als durch das geſchefft das ſy am totbeth volbꝛing 
en · Ob aber dy ſollichs verſaumbten dy darüber geſetzt 
find fo theten ſy groſſe find daran · vñ ſy muͤſten darumb 
leiden · Vnd deß merck ain exempel · Ain Exempel 
An liſt in deß groſſen kaiſers karls hyſtoꝛi · Als er 

ains mals mit aim groſſen hoͤꝛ zůfeld lag · do ſtarb 

ain ritter im höͤꝛ · vñ als er am totbeth lag · do be⸗ 


ualch er ainem fein? freünd das er ſein pferd vñ harnaſch 


vmb gotz willen geben ſolt vñ an welichs end · der verhieß 
ym nun ſollichs zethon · Do ð ritter geſtarb do bꝛaucht er 
das pferd vñ harnaſch anderſt dañ deß ritters letſte main 
ung geweſen was · vñ gabs nit an dy end da hin er es ge⸗ 
ſchiden het · Darnach über · xxx · tag do erſchin ym ð ritter 
in ainr nacht vñ ſpꝛach · du haft gemacht das ich · xxx tag 
im fegfüͤr ge weſen bin · darumb das du mein letſten willen 


nit volbꝛ acht haſt · aber ð almechtig got hat ſich yetzund 


über mich erbarmbt vis hat mein gůten willen angeſehẽ 
Aber du můſt dy rechten pein darumb leiden damit dy ge 
rechtigkait gotz volbꝛacht werd · Vñ in dem verſchwand 
er. deß moꝛgentz ſagt er ſolichs ſeim geſellen · vñ von ſtund 
hoͤꝛt er ain grauſamlich geſchꝛay vnd heülen · als ob ain 


V 

groſſer hauff lo wen vis bern kemen · Vñ in dem ward er 
hin weg zuckt mit leib vñ ſel Do erſchꝛ ack das gantz volk 


mit einanð im ho: vñ ward beuolhen von dem kaiſer das 
man yn ſuchen ſolt · das geſchach · vñ er ward geſucht · iij · 


tag man kund yn aber nit vinden · Darnach über · xij tag 
do d kaiſer mit dem höꝛ auff bꝛach · do ſunden ſy yn das er 


ab aim hohen felß herab ge woꝛffen was worden vñ was 
yemerlich ʒerknüſcht vñ zerriſſen · Darumb ſoll nymant 
dy letſten mainung ð ſterbenden menſchẽ verachten · dañ 
groß daran gelegen iſt · Es ſoll auch ain yerlicher menſch 


fleiſſig den armen ſelen zůhilff komen · iſt er zů aim nit ge / 


ſchickt ſo thů er ain anders · dañ man mag yn mit menger 
lay helffen · als geſagt iſt · Vañ er dañ an das end kumbt 
fo geſchicht ym durch dy ſchickung gotz ſolliche hilf auch 
Es ſoll auch ain yetlicher menſch groſſe ſoꝛg vnd voꝛcht 
haben auff dy hell vñ auff das fegſuͤr · Vñ in dem alle foll 


dylerſt mainũg fein das es geſchech got d almechtigen zů 
lob vñ zů eren · allſo dan wir bitten ſollen für dy ſelen das 
y von d pein vñ marter deß fegfürs erlediget werden · dar 


umb das ſy got dem herren in dem himliſchen Jeruſalem 


ewigklich loben rñ eren · Auff ſolliche mainung wir dann 


auch dy hell vñ das fegfür foͤꝛhten ſollen · dañ wo dy letſt 
mainũ ʒin diſen dingen allen got dem herren nit zů lob xñ 
zů eren geſchech · ſo wers nit ain rechte mainũg . vnd wer 
got nit genem · Wir mögen auch vñ ſollen billich voschte 
dy groſſen pein vñ marter dy man in ð hell oder im ſeg⸗ 


ſůr leiden můß · dañ dy ſelb foꝛcht behůt den menſchen offt 


vo: ſünden vñ bꝛingt yn zu gůten tugentreichen werckẽ . 


Aber dy ſelben voꝛcht ſoll ð menſch zeletſt leiden vñ koꝛn 
in das lob gottes · deß gleichen dañ alle an dere gůte werck 
geſchechen vñ auch dy find vermiten werden ſollen. 

Das. xi · Tapitel. 
Tem man liſt wy ains mals wer ain reicher man 
ð wolt gantz kain glauben daran haben was man 
ym von Shell oder von dem ſegfůr ſagt · vñ ſpꝛach 
all weg dy pfaffen beten folich ding darumb erdacht das 
ſy dy leüt vmb gelt beſchalckcen · vnd wolt ſich auch mit 
nichten von ſolicher ſeiner mainung weiſen laſſen · Do fü/ 


gelbes ſich aber ains mals das yn fein haußfrau ains mo: 


gentz tod fand ligen am beth vñ was gar ſchwartz an all 
em ſeinem leib als ain kol · vnd het ain bꝛieff in der hand do 
ſtůnd geſchꝛiben · Ich hab geſehen das ain feguüͤr iſt · fo 
waiß ich das ain hell iſt · dañ ich můß laider ewigklich dar 
inn beleiben · vor wolt ich es nit glauben · fo hab ichs yetz 
erfarn · Darumb ſo ſey ain yetlicher menſch in diſen ding⸗ 
en fürſichtig vñ glaubig das iſt ym not · 
Von dem gegfeür ſancti Patricij in Bibernia · 
Das · xj · Capitel 1 
As man aber grüntlich vñ on alle zweiflung wiſ⸗ 
fen vñ mercken mög das ain fegfürfey vñ ain hell 
als dañ dy gantz heilig geſchꝛifft botzeügt · ſo iſt ze⸗ 
wiſſen das ſollichs gar treffenlich geoffenbarrt iſt woꝛden 
im land Hibernia durch das gebet ſancti Patricij · dann 
durch dy ſchickung sog in daſſelb land criſtenlichen glau 
ben do zepꝛedigen vnd antzeheben geſchickt ward · das er 
dann mit groſſem fleiß tag vñ nacht volbꝛacht · vnd thet 
auch groſſe wunder werck in dem namen Jeſu · Er ſagt yn 
auch von ð groſſen pein vñ marter dy man in ð hell vnd 
in dem fegfür für dy ſünd leiden můß · Er verhieß yn auch 
dyübermeßlichen groſſen frod deß paradiß ob ſy den heili 
gen criſtenlichen glauben enpfiengen vñ dem gnůg teten 
aber dy groſſen wunderwerck dy treü wung ð groſſen pet 
fo yn von irer find wegen küufftig wer · auch dy verhaiſ 
fung ð groſſen froͤd mocht das grob herrt volck von irer 


4 


ee 3 


2018-X- Tapitel. 
vñ befalch dem pꝛioꝛ den ſchlůſſel zů dem loch · Zů den ſelb 
en zeyten als ſanctus Patricius dannocht lebt do giengen 
gar vil hin ein dy all zeügknuß gaben von der groſſen pein 
vnd marter · dy ſy nit allain geſehen. ſunder auch enpfun / 
& heten · Auch von d groſſen ſröd ð ſeligen · dardurch dañ 
das gang lant in Oibernia ʒů criſtenlichẽ glauben beköꝛt 
ward · On darnach wurden gar vil menſchẽ hinein febli/ 
effen · vñ wy ainer daruõ ſagt allſo ſagt ð ander auch · das 
ward alles aigentlich beſchꝛibẽ in dem cloſter · Man findt 
auch noch vil leüt dy leben oð gar Fürglich gelebt haben · 
dy dariñ geweſen ſind · Dañ es iſt ain karchůſer zů Wirtz 
burg ð iſt voꝛ ain můnich zů Hailßbꝛunn geweſen ð ſpꝛi 
che · wy er ain ſant Bernhartz oꝛden geſehen hab ð darinn 
gew. ſen ſey · dem es dann ð babſt ð biſchoff vis ſein abt er 
laubten Der ſelb m inich kam ainß mals gen Bailſpꝛunn 
do heten ſy ym gern groſſe zucht erbotten · er wolt aber nit 
an derſt eſſe n dann bꝛot vnd ſaltz · doch ʒůletſt überꝛ edeten 
ſy yn das er ain wenig viſch aß dy nur in aim waſſer geſo 
ten warent on all würtz vnd gemecht · vnd wann ſy yn võ 
dem fegſuͤr fragten · ſo erſchꝛack er allweg vnd ſpꝛach er 
moͤcht nit daruon hoͤꝛn reden · es thet dann groſſe not · Er 
mocht auch ny kain froͤlich geberd ertzaygen · vnd fach all 
weg als woͤlt man yn von ſtund an toten · Vnd wann ſy 
yn fragten warumb er ſo traurig wer · ſo ſpꝛach er · öl / 
. Sicher vnder eüch nur den zehenden tail geſehen het das ich 
geſehen hab · ſo möcht er fein lebtag nit mer feölich werd 
der ſelb münich ward auch durch gunſt ſeins abs; ain ain 
ſidel in aim wald · do er dañ ain ſtreng herrt leben fuͤrt · v 
gedacht allweg an den groſſen yamer den er im ſegſür gez 
ſehen het · vñ hat inner xviij · iaren geleb · 
Wy man in ſant Patricius gegfuͤr mag kummen · 
Siſt auch zewiſſen das man niman in das genannt 


. 

fegfůr leſt · er hab dann gunſt von ſeim biſchoff · Man ſoll 
es auch nymant zůbůß geben oder auff ſetzen das er dar ⸗ 
ein gee · Sunder wer darein will ð můß es ym ſelbs a uff 
ſetzen zů ainer bůß von freiem willen · Es ſoll auch kain bi 
ſchoff kaim leichtig klich erlauben · dañ es ſind gar vil hin 
ein gangen dy mit leib vis ſel darinn beliben ſind · da wo 
ainer zweifeln wolt an dem glauben fo wer er gantz ver/ 
loꝛn · Ob aber ainer ye nit woͤlt ablaſſen · ſo mags ym der 
biſchoff erlauben · vñ ſol ym deß ain bꝛiff geben das er ym 
es erlaubt hab · Wann er dann kumbt in das kloſter dar⸗ 
inn man dann in das fegfür gat vnd ð pꝛioꝛ den bꝛieff ge⸗ 
liſt ſo ſoll er ym es veſtigklich widerraten · vnd fol yn in an 
dere bůß haiſſen ſton vnd thon · Ob er aber ye veftigklich 
darauff bleibt ſo für yn ð pꝛioꝛ in dy kirch · darinn můß er 
xv · tag vaſten vnd ſich mit andechtigẽ gebet beraiten · dar 


nach ſo ſinngent dy herren deſſelben kloſters ain lobliche 


meß · vnd gebent dem das heilig ſacrament ð in das fe für 
will · vnd beſpꝛengent yn mit aim waſſeꝛ das ſundeelich 
daꝛtzů geweicht iſt vnd füzen yn dann ʒů dem loch deß feg 
fuͤrs · do enpfilcht er dañ ſich in ir aller gebet · vñ dy pꝛiſter 
geben ym den ſegen · dañ betʒaichent er ſich mit dem zaich 
en deß heiligen kreůtz an dy ſtirn vñ ſchleüfft allſo hinein · 
vnd von ſtunden fo beſchleüſt es ð pꝛioꝛ · Am andern tag 
vmb dy zeit als er hinein iſt beſchloſſen worden, ſo kumbt 
ð pꝛioꝛ vñ ſchleüſt das loch auff iſt dann ð menſch herwi 


der kumen ſo ſürn ſy yn mit groſſen feöden in dy kirch · do 


můß er aber · rv. tag vaſten vñ got dancken vñ loben · Iſt 
er aber nit gleich auff dy ſelbẽ zeit kumen · ſo find ſy gewiß 
das er verloꝛen iſt vñ nit mer kumbt · Vñ ir 15 vil allſo 

darinn beliben · darumb fo hat ð babſt zů vnſern zeiten ge 


boten das man nimant mer darein laſſen ſoll · er hab da 


' gar groſſe vꝛſach dartzů · Es je kurtzlich ain kartheüſer 


as. xi · Capitel. 
34 Thuckelhauſen geweſen · der bat got vnd auch das ge⸗ 
main capitel · vnd den vatter von Carchuſia · ſy ſollten ym 
darein erlauben · man woltz aber nit tůn · vnd gab ym zů 
ant wurt · er ſolt dẽ kartheüſer oꝛden recht cůn · vnd ſolt den 
gar fleiſſigklich halten · ſo het er fegfůrs gnůg daran · Vñ 
allſo doꝛſt ers nymmer begern ? 1 
Von aim Ritter ð in ſant Patricius Fegfür iſt geweſen · 
Je wol es iſt das vil ð menſchẽ gaiſtlich vnd auch 
weltlich in dem benannten fegfeür geweſen ſind · ſo 
wolt doch vnd yu allen ny kainer gantz ſagẽ was 
er doch darinn geſehen · gehoͤꝛt vnd auch erfarn het · Aber 
ir höͤꝛtz ſtrengs leben · das ſy all darnach angefangen vis 
auch getriben haben · mit fo hoͤꝛter bůß vñ keſtigung irer 
leib · das iſt gar ain groß mercklich zaychen · das ſy ſo über 
grauſamliche ding pein vñ marter geſehen haben · vñ vn 
der den allen iſt geweſen ain Riter zu künigs Steffan zei 
ten · d auch darinn geweſen iſt · vñ wy vnd was d ſelb dar 
uon geſagt hat · das dann ain frumer ſeliger Abt genannt 
Gilbertus ſelbs von ym gehort hat · vñ fürbaß aim mech 
tigen Abt deß cloſters Sarris · geſcheiben woꝛden iſt · mit 
ſollicher gewiſer kuntſchafft daran gantz kain zweifel ge 
fein mag · das wirt hy auch her nach mit etlicher maß ge 
meldet · Doch hat ð ſelb Ritter nit alles das wollen ſagen. 
das er daruon weſt · Aber er gab ſich hinnach ſelbs in ain 
groſſe bůß · das was ain ʒaichen das er nit ſchimpflich di / 
ng geſehen het er 
Nd von erſten als ð benannt Ritter ye in das feg 
fur · vñ ſich ſo gar mit nichten dar ab weiſen laſſen 
wolt · vnd vꝛlaub ge wan von ſeim biſchoff · vnd in 
das cloſter kam · darinn man in das fegfür gat · vñ alle di⸗ 
ng geſchahen als dartzů gehöͤet · in maſſen alsvorgefag 
it · vñ ym auch dy pꝛieſter all den ſegen gabent · vñ yn do 


Der Aunder Tayl. 
beſpꝛengten mit dem geſegnoten waſſer · vñ er fich betzai⸗ 
chnet mit dem zaichen deß heiligen kreützes an dy ſtirn · do 
ſchloff er hineyn in dy grůb + mit aim veſten criſtenlichen 
glauben · vud ſetzt ſein getrauwen vnd hoffnung gantz in 
got · Vnd als er in das loch geſcloff · uber ain klaine zeit do 
kam er in ain groſſe vinſternuß · allſo das er gantz nichtz 
geſach · doch er gieng immer ſürſich · vñ als bald do erſchin 
ym ain cunckels liecht · Do kam er auff ain weit veld · vnd 
ſach do ain g roſſen pallaſt · vnd das liecht was nit anderſt 
dann als es im winter iſt. ſo dy ſunn vnder iſt gangen · vñ. 
der pallaſt den er ſach het kain wand · vnd ſtond nur auff 
ſeülen · vñ was an allen enden geſchickt als ain kloſter dar 
inn münich ſein ſollten · Vnd als er lang bey dem pallaſt 
vmgieng · vñ yn ſeltzem nam das wunderlich gebeũ · ð gi⸗ 
eng er zůlörſt hinein · do was er inn vil wunderlicher dann 
auß wendig · do ſaß er etwe lang vñ beſach es · vñ het groß 
ver wundern ab der Eöftliche getzierd dy darinn was · Dir 
do er allſo verwundert · do kamen · ccc · vnd xv · man in ai⸗ 


ner gayſtlichen geſtalt · mit weiſſen klaydern · vnd warent 


neüdeſchoꝛn · vnd grůſten yn im namen deß herrn · dy ſaſ⸗ 
ſen nider · vñ hůben an ʒů ſinngen · vñ ainer der als der ob⸗ 
erſt vnder yn was · der redet mit ym vnd ſpꝛach · Geſegnet 
ſey der allmechtig got · der ain gůten fürſatz in deine hertz⸗ 
en befteige hat · er wöll auch das in dir volbꝛingen das er 
angefangen hat · So du nun in das fegfůr kumen biſt dar 
umb das du von dein finden gerainiget werdeſt · ſo můſtu 
aint weder kecklich oð veſtigklich ſtreiten · oder aber do got 
voꝛ ſey mit leib vñ fel verloꝛn werden Darumd ſo ſolt du 
wiſſen als bald wir yetz hin auß geen werdent · ſo wirt diß 
hauß gantz erfüllt mit boͤſen gaiſten · vñ werden dich hoͤꝛ⸗ 
tigklich peinigen · vñ vil groſſer pein werden ſy dir ertzai / 
gen damit ſy dich keſtigẽ wollen · vñ wer dir verhaiſſen 


nn 

ſy wöllen dich on allen ſchaden wider füren zů der thür do 
du herein kumen biſt · Das thůnd ſy aber darumb das ſy 
dich darmit betriegen wollen · dann ob du yn verwilligeſt 
durch voꝛcht der pein · oder durch ir verhaiſſung ſo biſtu 


ewigklich verloꝛn mit leib vñ ſel · Beleibſt du aber veſt im 


glauben vnd ſetzt dein hoffnung gantz in got · vñ glaubſt 
yn gantz nichtz · ſo wirſtu nit allain von dein ſünden erledi⸗ 
et · funder du wirſt auch ſehen dy groſſen ſeligkait vñ fr⸗ 
od dy dy auſer welten gottes haben · Darumb fo hab got 
allweg in deinẽ gemůt · vnd wann ſy dich peinigen · ſo ruͤff 
an den herren Jeſum · Wir künnen yetz nit lenger bey dir 
beleiben vñ wir enpfelhen dich dem allmechtigen got · Do 
gaben ſy ym den ſegen vñ ſchiden von ym · do erkeckt ð ri⸗ 
ter mit aim veſten glauben vñ ſetzt ſein hoffnung vñ ſein 
ſtreiten gantz in vnſern herrn Jeſum Criſtum · 
Nd d er allſo allain im haus ſaß vnd baic kecklich 
deß daruon man ym geſagt het · do hoͤꝛt er gechling 
ain ſollich groß vngeſtuͤm · als ob das gantz ertrich 
zůſamen ſchlůg · vñ ob alle dy menſchẽ vnd alles das das 
do lebt in ð gantzen welt aller ir vngeſtuͤmi gkait ertzaigẽ · 
dy ſy ymmergethon mochten · ſo wer es dannocht kain ge 
leichnuß gen dem grauſamlichen geſchꝛay vnd bewegung 
dy er hoͤꝛt · Vnd het yn got nit behüet fo müſt er cöbig fein 
woꝛden nur von diſem groſſen geſchel · Vñ darnach nach 
diſem grauſamlichen gehöͤꝛd fach er ſiehtberlichen ain ſo 
lich foꝛcbtſamlich geſicht ð teüfel das es unmöglich iſt ze ⸗ 
ſagen · vnd wurden yn dy teüfel vntzelichen an allen enden 


mit grauſamlichen voꝛchtſamlichen geſtalten vmb geb 


en · vnd mit lachen vnd geſpoͤt wurden ſy zů ym ſpꝛechen · 
Du biſt vns wolkummen · dy andern dy vns dienen dy ku 
ment all erſt nach dem tod zů vns · aber wir find dir groſ⸗ 
ſen lon ſchuldig darumb das du allſo vnnſer geſellſchafft 

ſo fleiſſigklich begert haft · allſo das du deß todes nicht er / 
beiten mochſt als dy andern · ſund haſtu vns lieb vis haft 
vns leib vñ ſel mit einanð bꝛacht · das haſtu darumb ge⸗ 
ton daſtu deſter groͤſſern lon von vns enpfahen wilt · vnd 
darumb daſtu von vns begerſt das woͤllen wir dir über 
flüſſigklich geben · du biſt darum kumen daſtu für dein fir 
nd gepeinigt ſolt werden · vñ deß wirſtu bey vns gar gnůg 
haben · vñ geöffere pein dañ ou vor ye geſehen haſt · doch 
darumb daſtu vns lange zeit gedient haſt · fo wollen wir 
dir das zelon geben · vnd wiltu ſo woͤllen wir dich on allen 
ſchaden wis fürn an das end do du herein kumen biſt · vñ 
das noch lenger weltlich frod vñ leiplichen wolluſt habſt 
dañ du bekumbſt diſer pein noch wol dy du yetʒ begereſt · 
Zů diſen betruͤgnuſſen vñ valſehen woꝛten ð teüſel belib 
ð ritter vnerſchꝛocken · vñ blib kecklich in ſeim fürſatʒ vñ 
wolt yn gantz nit volgen vnd verſchmechet alle dy woꝛt 
vnertzittert · Er | | 
A dy teüfel ſahen das er ſy allſo verſchmecht do eyl 
ten ſy an yn mit groſſem ʒoꝛn vñ mit bitter grim⸗ 
migkait · vnd flochten im hauß ain groſſe hurd mit 
aim groſſen feür · vñ bunden dem Ritter hend vñ füß vnd 
wurffen yn in das für vnd zugen yn mit eißnin hagken in 
dem für vmb vñ heten ain grauſamlich geſchꝛ ay über yn 
Do lid der ritter groſſe pein vñ marter im fegfür-do ſy yn 
allſo lang peinigten do gedacht er wy yn dy heiligen men 
ner gelert hetten · vñ ward anrüffen den milten vñ ſuͤſſen 
namen Jeſu · Als bald er das thet do ward er von ſtundan 
gantz von dem für erledigt · vñ verlaſch das für gantz mit 
einander · als ob es ny do wer geweſen · Do er nun merckt 
das ſy ym nit mochten angeſigen fo er Jeſum vnſern lieb 
en herren anrůfft do ward er vil kecker dann voꝛ · vñ ſetzt 
ym gantz für das er ſy nit mer vöschten woölt 


ne — 

Armoch verlieſſen dy trüfel das hauß mit groſſem 


heülen vnd mit erſchꝛockenlicher vngeſtůmigkatt · 
zugen ſy den riter mit yn · vñ do ſy herans kamen do 


g ſchiden ſy ſich von einanð · doch beliben ir etlich bey dem rit 
er · vnd zugen yn durch ain wilde gegent · das ertrich was 


ſch wartz vñ was auch ain groſſe ſinſternuß das er nichtʒ 
geſach · Es weet auch ain bꝛinnenð wind der den riter gar 


harrt bꝛennt · das ym ð ſchwaiß dꝛang durch fein gantʒen 
leib · vnd das kam ym zenutz in dem bꝛinnenden wind das 
er ſich deſter baß möcht auff halten · Sy zugen yn an das 
end do dy ſunn mitten im ſumer auffget · vñ do ſy gleich zit 
end ð welt kamen · do wenten ſy ſich zů ð rechten feiten an 


das end do dy ſunn mitten im winter auffget · vnd kamen 
» L E 1 0 
durch ain weit groß tal · do hoͤꝛt er ain ſolich elend yemer⸗ 


lich vñ kleglich geſchꝛ ay vñ heülen · das nit aus zeſpꝛech 


en iſt vñ weſt nit was es was · vñ do er baß hinzů kam do 
ward er das gantz geſchꝛ ay baß höͤꝛn · Do kamen ſy auff 
ain über weyt hoch veld · das was gantz vol alles yamers 
vñ ſchmertzen · das was ſo weit das ſein der riter kain end 
geſehen mocht · Das veld was gantz vol bloſſer menſchen 
frawen vnd mann iunger vñ alter · vñ lagen alle mit den 
beüchen auff ð erden · vñ waren mit eißnin vñ fuͤrin negel 
auff dy erd gehefft dy durch ſy geſchlagen waren · dy het / 
en alle ſo engſtlichen groſſen ſchmertzen das ſy offt das er 


trich nůgen voꝛ groſſem wee · offt ſo ſchꝛiren ſy mit groſſ⸗ 


em heülen vñ wainen · O herr überſich überſich · erbarm 
dich erbarm dich · Es was aber nymant do ð ſich über ſy 


erbarmen wolt · vñ dy teüfel luffen über fy zů alle ð mar⸗ 


ter dy ſy liden wurden ſy vil herrter von den teüfeln gekeſt 
iget · Do ſpꝛachen dy tꝛüfel zů dem riter · Diſe poin vñ mar 
ter muſtu leiden · es ſey dañ daſtu dich verwilligſt das wir 
dich fürn an das end do du herein kumen biſt · Vñ er das 

nit thůn wolt do wurffen ſy yn auff das ertrich vnd wol⸗ 
ten ·yn angenagelt haben als dann dy anndern · Aber do 
er anruͤfft den namen Jeſu do mochten ſy ym nichtz geton 
A2 u zugen yn dy teüfel von diſem veld do vil groſſer 
iamer vnd ellend was · vnd daſſelb veld was auch 

| gantz vol menſchen frawen vñ mann iunger vnd 
alter · dy lagen all auff irn ſeitten + vñ ſaſſen fuͤrin tracken 
auff yn vñ zerriſſen ſy mit fuͤrin ʒenen · Etlich beten ſchl⸗ 
angen vmb den halß · etlich vmb dy arm · etlich vmb den 
gantzen leib · dy nůgen ſich all ſelbs an irn bꝛüſten · vñ das 
für gieng yn zů allen iren gelidern aus · etlich heten groß fů 
rin kroten auff dem hertzen ſitʒen vñ nůgen ſy mit den vn⸗ 
geſtalten vergiffcen ſchnebeln als ob ſy aim das hertz her 
aus ziehen wolten · do was gar ain groſſer übel geſchmak 
vñ nit an derſt dañ ain ellend kleglich heulen vñ wainen 
vñ dy teüfel luffen über ſy vñ keſtigeten ſy mit vnſeglich⸗ 
er pein vñ marter zů alle dem das ſy vor liden · · Vnd das 
veld was ſo weit das ſein der ritter kain end mocht geſech 
en · Do ſpꝛachen dy teüfel zu ym · Das můſtu alles leiden 
du woͤlleſt dich dañ wider hinaus laffen füren do du her⸗ 
ein kummen biſt · Vñ do er das nit ver willigen wolt do riſ 
fen ſy yn hertigklichen nið · Do růfft er an den namen Je⸗ 
ſu do mochten ſy ym nit mer thon · 938 
Arnach zugen ſy yn auff das · ij · veld do was iam 

mer über allen iamer · dañ daſſelb veld was voller 
menſchen fra wen vnd mann iunger vnd alter · vñ 

waren all mit fůrin eißnin negeln auff dy erden gehefft vñ 
fo vol das man an allen iren leiben gantz nichtz vor den 
negeln geſehen kund · von dem haubt herab biß ʒů den ze⸗ 
hen · vnd ſy ſchꝛiren heülten vnd wainten gar kleglich al⸗ 

le durch einanð · aber gar krencklich als ob ſy legen an den 
zi gen vnd yet ſterben follsen · Es mocht aber nyemant 


rapie 


38 geſterben · vñ yetʒ kam ain feüriner wind vñ bald ain üb 
er kalter wind · Vñ dy teü el peinigten ſy iemerlich mit fü 


rin hagken zů allem dem ſchmertzen den ſy voꝛ hetten · Do 


ſpꝛachen dy teüfel zů ym · Das můſtu alles leiden du woͤll 
eſt dich dañ wider hinaus laſſen fürn · Aber er befalch ſich 
dem namen Jeſu das ſy ym nichtz mer thon mochten 


A zugen ſy auff das · ij · veld · do was ſolliche groſ 

ſe pein vnd marter · das es kain menſchliche ver⸗ 
nunfft geſagen noch gedencken mag · dañ das veld 

was gantz vol fuͤrs vñ hieng voller fuͤrin ketten · d hieng⸗ 
en etlich an den ſuͤſſen · eclich an den henden · etlich am bar» 
etlich an den armen · etlich an den diehen vnd henckten dy 
haubt vnderſich · das was alles im fuͤr · vñ hiengen mit irn 
leiben halb in ain ſchwiflig für das vom ertrich auffgieng 
eilich hiengen ob dem für an eißnin hagken · dy warent et⸗ 
lichen geſchlagen in dy augen · etlichen in dy oꝛn · etlichen 
in dy naßloͤcher · etlichen in dy kelen · etlichen in dy bꝛuſt · 


etlichen in dy gemecht · Etlich kruchen in ſchwifligem für 


in den ofen · etlich lagen in roͤſch pfannen ob dem fuͤr · etlich 
ſteckten an ſpiſſen vñ wurden ge wennt im für als ob man 


y beier . Do waren groß dümpffel mit zerlaſſem metall · 


das müften ſy trincken vñ darinn baden · Vñ alle dy pein 
vñ marter dy man kund vñ mocht erdencken dy ſach der 
ritter alle do · Do ruft yederman nach dem tod es mocht 
aber nieman geſterben · do ſach er auch iamer vñ wee das 
er es nit geſagẽ kunt fo vil deß was · do fach er etlich dy ſein 
freünd geweſen warn do hoͤꝛt er das yemerlichſt geſchꝛay 
das es nit möglich wer das es nur ain menſch gedencken 
mocht · Das veld was auch nit allain gefült mit den dy dy 
marter liden · ſunder was es auch voller teüfel dy ſy über 
diſe marter alle noch vil mer peinigten vnd keſtigten · vnd 


ſo dy den irter mit follicher pein auch martern wollten 

Do růfft er an den namen Jheſu · do můſten ſy yn laſſen · 
Arnach ſach er ain füͤrin rad das vnmeßlich groß 
was · das hieng gantz voller eißner füriner kagken 

dy ſelben hiengen vol menſchen · vnd das halb tayl 

deß rads ſtond im lufft über ſich · das anð tail was vnder⸗ 
ſich ganz geſenckt in das ertrich · vñ auff dẽ ertrich darein 
das rad geſenckt was gieng ain ſtinckeod ſchwifling für · 
dardurch dy dy am rad hiengen yemerlich gemartert vñ 
gepeinigt wurden · Do ſpꝛachen dy teüfel ʒů dem ritter · Di 
fe marter můſt du leiden du woͤllſt dañ dich wider hinaus 
laſſen fůrn do du herein kummen biſt · Do triben dy teüfel 
das rad vmb das lieff fo behend vñ · ſo ſchnell das ð ritter 
dy menſchen dy daran hiengen aintvor dem andern nit ge 
ſehen mocht · vñ yn bedaucht das rad wer an allen enden 
gantz voꝛ übꝛiger groſſer ſchneligkait · Do was ain elend 
cleglich geſchꝛay von den dy am rad hiengen · Do wurffen 
dy teüfel yn auff das rad das es yn überſich in dy lüfft tr⸗ 
ůg · Do aber er den namen Jeſu anruͤfft belib er vnuerſert 
A giengen ſy fürbaß vñ zugen den ritter mit yn · do 
kamen ſy zů aim groſſen hauß · dar aus gieng ain 
grauſamlicher ſtinckender rauch · Das hauß was 
gar übermaßlich bꝛait vñ ſo lang das fein ð ritter kain en 
de geſehen mocht · Vnd do ſy dannoch etwen weit zů dem 
hauß heten · do gieng ain folliche hitz daraus das ym ð rit 
er gar hart voͤꝛchten ward vñ wolt nit gern gon · Do ſpꝛ 
achen ſy ʒů ym · Wy biſtu fo treg · das daſtu ſichſt das iſt 
ain bad · vñ du wolleft oð nit fo můſtu mit den andern dar 
inn baden + Do hoͤꝛt er ain yemerlich ellend geſchꝛ ay aus 
dem hauß von groſſem heulen wainen vñ klagen · vnd do 
y yn hin ein fůrten do fach er ain grauſamlich vñ erſchꝛo 
kenlich geficht ð eſtrich im hauß was gantz vol löcher vis 
ſo nahen beieinand das man hart darzwiſchẽ gon mocht 

vñ dy löcher warent alle vol mit mangerlai zerſchmoltz⸗ 
em metall darinn was ain über groſſe menig meſchen dy 
daviñ wurden gepeinigt vñ gemartert · vñ das metall ſod 
alles durch einanð · Etlich warent gang mit einanð dar⸗ 
ein geſenckt biß an dy ſtirn · etlich biß an dy augen · etlich 
biß an den mund · etlich biß an den halß · etlich biß an dy bꝛ 
uſt · etlich biß an den nabel · etlich biß an dy hůff erlich biß 
an dy kny · etlich biß an den enckel · etlich nur mit aim [u + 
ellich mit baiden henden · etlich nur mit ainer hand + Vnd 
vor groſſem ſchmertzen ſchꝛiren vñ wainten ſy all durch 
einander Vnd ſy den ritter in ð löcher ains wolten werff⸗ 
en do ruͤfft er den nammen Jheſu an · do mochten ſy es nit 
gechon · 5 5 
Arnach kamen ſy auff ain hohen berg do ſach der 
ritter vil menſchen fra wen vñ man iunger vnd al 
ierr · dy warent all gekrümbt biß auff dy zehen · der 
warent ſo vil das alle dy menſchen dy er yetz geſehen het · 
gantz ni htz dargegen zeſchetzen waren · dy růffcen all mit 
groſſem zittern nach dẽ tod vnd begerten zeſterben · vñ do 
der ritter gantz kain pein fach dy ſy liten het er groß ver/ 
wundern über ſy vñ über ir kleglich geſchꝛ ay vñ wainen 
Do kom aber von ſtund an ain groſſer wind der dy teüſel 
dem riter vñ das gantz volk mit einanð Er warff 
ſy weit hinweg in ain ſtinckeut waſſer vnd ſo kalt das es 
nieman gedencken mocht · do wurden ſy hertigklich gemar 
tert von der groſſen kelt · eñ dy teüfel luffen ob dem waſſer 
vñ wellicher ſich auff hůb den ſtieſſen ſy wider hinunder · 
5 ruon ward d ritter erlediget · do růffe er an den namen 
ei, Be. 
N diſen peinen allen fo dy teüfel dem ritter an ge/ 
then hetten waren ſy dannocht nit erſetiget vñ zu 
gen den ritter mit yn gegen dem oſter wind · do ſach 

er ain groſſen feürin flammen auff gen · als ob er aus aim 

bꝛunnen gieng · der was gantz ſchwiflig · vnd ſtanck übel · 
vnd in dem ſelben flammen vnd feür ſach er vil nackender 
menſchen · frawen vñ mann · iunger vñ alter · überſich auf 


faren vñ dann wider nið fallen in den dümpffel · Do ſpꝛa⸗ 
chen dy teüfel · Das iſt ð fuͤrin eingang in dy hell · do iſt vnſ 


er beleibung · Vñ darum̃ das du vns ſo lang gedient haſt 
fo můſt du ewigklich do bey vns beleiben · dañ alle dy vns 
dienen dy gehöͤꝛn zů uns in diſen fürigen dümpffel · Vnd 
wann du ain mal hinela kumbſt · ſo můſtu ewigklich mit 
leib vnd mit ſel darinn bleiben · Wiltu aber. fo wöllen wir 
dich on allen ſchaden wider fürn an das ennd do du her ein 
kummen biſt · Der ritter ſetzt aber ſein hoffnung gantz in 
got · vñ wolt yn nit ver willigen + do vielen dy teüfel in den 
fürin dümpffel hinein · vñ zugen den ritter mit yn · xñ fo ſy 
ye tieffer kamen · ſo ð dümpffel ye weiter was · vñ dy pein 
vñ marter ye groͤſſer · O do fach der ritter ſollichen iamer 
angſt vñ not ſo dariñ was das es nit moglich wer das es 
kain menſchlich vernunffe bedenckẽ möcht · Er empfand 
auch der marter ſo hoͤꝛtigklich das er deß namen ieſu gar 
nahent vergeſſen het · doch zůlötſt gabs ym got ein das er 
Jeſum anruͤffo do warff yn ð flamm deß fürs von ſtunden 
überſich in den luft · Do ſaß er etwe lang allain biß er wid 
zů ymſelbs kam · dañ er was gar herrt gemartert woꝛdẽ 
vñ er weſt nit wo er hin köͤꝛn ſolt Do kament and teüfel 
aus dem dümpffel · dy er voꝛ nit geſehen het · vñ ſpꝛachent 
z ym · Was thůſtu hy · vnſer geſellen dy zů dir haben ge⸗ 

ſpꝛochen · es ſey hy dy hell · dy liegen · dann es iſt vnſer ge⸗ 

wonhait das wir liegen ſollen · darumb das wir dy durch 

dy warhait wir nit betriegen mögen · betriegen durch dy 

x — iſt auch nit hy · wir wollen dich aber in dy hell 


kj 

A nzugen ſy den ritter mit aim groſſen grauſamlich 
en geſchꝛ ay mit yn · vñ kamẽ zů aim greffen waf 
rr · das ſtanck gar übel · vñ was mit ſchwifligen fü 
rin flamen übertzo gen. vñ was gantz voller tüfel · dy ſpꝛa 
chen zů ym · Vnder diſem bꝛinen den waſſer iſt dy hell · Vñ 
über das waſſer gieng ain bꝛuck · vnd ſpꝛachen · über diſe 
bꝛuck můſtu gon · ſo wöllen wir ain geoffen wind mache. 
ð můß dich hin ab in das fürin waſſer werffen · ſo begreiff 
en dich dañ vnſer geſellen vñ ziehen dich in dy hell · doch fo 
wollen wir dich vor bewern laſſen wyüber dy bꝛuck ze⸗ 
gon ſey · vñ namen yn bey ð hand vnd ſchockoten vñ be⸗ 

wegten dy bꝛucken · 17 e di 
S warn. iij. ding auff ð bꝛucken dy aim yerlichen 
F ſy gon ſolt gar voꝛchtſam warn · Das erſt das ſy 
gar ſchlüpffrig was · vñ wer ſy ioch gar weit gewe 
fen fo möcht ainer gar hart ſicher darüber gegangen ſein · 
Das · ij das ſy ſo eng was vnd ſchwanckel das man hart 
darauff ſton oder gon mocht · Das · ij · dan ſy ſo hoch was 
das es vaſt grauſamlich was nur ſy antzůſehen · Do ſpꝛa 
chen dy tüfel zů ym · Wiltu fo wöllen wir dich noch ſicher 
hinaus fürn · damit du vnbelaidigt haim kumbſt · Do ge⸗ 
dacht er wy offt yn got ſo genedigklich erlöft vñ erlediget 
het. vñ in dem namen Jeſu ſetzt er den fůß auff dy bꝛucken 
vñ hůb an zů gon. vñ empfand nit das es ſchlůpffrig was 
vnder dem fůß.· d het er ain gůt getrawen zů got · vñ ſo er 


ye hoͤber kam ſo dy bꝛuck ye weiter was · vñ über ain klai 


auff gangen möchten ſein · 
A dy tüfel den Ritter biß dahin gefürt heten do mo 
chten ſy nit weiter gon vñ ſtunden am end ð bꝛuck 
vñ was ir groſſe begird das er vallen ſolt · Aber do 


ne weil was dy bꝛuck weit das · ij · karn neben einand dar⸗ 


ſy ſohen das er ſo kecklich gieng do ſchlůgen ſy den lufft zů 

ſamen mit aim ſolichẽ grauſamlichẽ geſchꝛai dauon dañ 
ð ritter fo gar über hart erſchꝛ ack das es ym vnleidenlich 
was · dañ alle dy pein vñ marter dy ſy yn voꝛ heten ange 
legt · Do er aber merckt das ſy ym nit angeſigen mochten 
vñ noch weiter mit ym giengen · do gedacht er an Jeſum 
fein gůtigen herrn ð yn fo miltigklich võ yn erloͤſt het · vñ 
gieng ſicher on alle foꝛcht fürſich · Aber dy tüfel dy auff dẽ 
waſſer lieffen wurffenfurin hagken nach ym · aber es ſcha 
det ym nichtz vñ blib vnuerſert · Darnach ward dy bꝛuck 
weit vñ ſo bꝛait · das er hart an das end geſehẽ mocht · 

Cs nun ð Ritter võ den anfechtungẽ vnd betrüg⸗ 

nuſſen ð teüſel gantz ſicher vñ frey ward · do ſach er 
voꝛ ym ain groſſe hohe maur · dy was gar wund 
lch getzirt · vñ übermaßlich groß · dar an ſach er ain beſch 
loſſne poꝛt · dy was gar koſtlich võ allerlay metall vñ ed 
elm geſtain · dy leücht vñ gab überkoſtlichẽ vnd wunder 
liche ſchein · vnd als er dannocht als yn bedaucht ain hal/ 
be meil dauõ was · do gieng dy poꝛt gegẽ ym auff · vnd gi⸗ 
eng ain ſollicher füffer geſchmack daraus · als ob dy gantz 
welt in koſtlich ſpecerey verwandelt wer · ſo moͤchtz diſem 
geſchinack kain gleichnuß ſein · er empfieng ſolliche groſſe 
krafft daruõ · das yn bedaucht alle dy pein vñ marter dy 


er geliden het · dy woͤlt er noch ain mal leiden on alle emp⸗ 


ſindnuß · Do er nun ʒů ð poꝛt hinein ſach · do fach er dy cla 
ren koſtlich ſunn ſcheinen · gar vil mit aim groͤſſern ſchein 


dañ ſy auff das ertrich ſcheint · do gewan erüber groſſe be 
gird hinein · vñ on zweifel ð het yn nit betrogẽ der ym ver 
ien het das er an diß end kumen was · Do er nun zů der 


poꝛt hinein kam · do gieng man ym entgegen · mit creützen 
mit fanen · pꝛinenden kertzen vñ mit gülden palmen · ain ſo 
lich koſtliche pꝛoceß · dy in diſer ganzen welt nit geſamnet 
moͤcht werden · noch ny mer geſehẽ woꝛden iſt · Do * 

ij 

menſchẽ mit mangerlay gaiftlichen oꝛnaten vñ klaidern · 
iung vnd alt · frawen vñ man · Etlich erſchinen aln ertzbi 
ſchoff biſchoff · ebt · koꝛherrn · münich vñ ſunſt allerlai pꝛi 
ſter · vñ alle gaiſtliche oꝛdnũg fach er do getzirt mit gaiſt⸗ 
lichen klaidern · yetlicher in ð geſtalt vñ in dem klaid dar⸗ 
in er got gedient het dy weil er im leben ge weſen was · dy 
empfiengen den riter mit groſſer wirdigkait · vñ fürten yn 
allſo mit ð pꝛoceß loblich mit ſuſſem lobgeſang zů ð poꝛt⸗ 
en hinein · das nit möglich wer ſolich geſang in d welt zů 
höͤꝛn · Do nun das geſang ain end genam · do ſaffen · ij · ertz 
biſchoff dy empſiengen vñ ſatzten den riter zwiſchen ſy als 
ob ſy ym dygroſſen wirdigkait vnd wolluſt deß paradiß 
zaigen wolten · Vñ do ſy mit ym anfiengen zůreden. do lob 
ten ſy von erſten got · darum̃ das er deß ritrrs gemuͤt allſo 
in den peinen vñ marter dardurch er kumẽ was geſterckt 
het · Darnach fürten ſy yn durch dy frödenreich vñ luſtig 
ſtat hin vñ her · darinn ð riter ſoliche fröd · wolluſt vñ ub 
ertreffenliche getzird ſach · das nit möglich wer das es me 
ſchliche vernunffc geſagen oð gedencken moͤcht · dañ alle 
dy fröd vñ allen den wolluſt den mã in diſer welt erdenckẽ 
mocht · das wer alles ain gꝛoſſe trauꝛigkait geweſen gen 
ð vnauſſpꝛechenlich fröd dy ex an difer luſtigen ſtat ſach 
Es was auch ain ſolicher ſchein darinn vñ ſo licht das es 
33 ð ſunn dy zů mitꝛemtag on alle irrũg der wolcken auff 
diß ertrich ſcheint zeſchetze wer · als ob mã ain kertzenlicht 
gegen ð ſunn ſchetzen woͤlt · dañ es was tauſentfeltigklich 
lichter darinn dañ es auff diſem ertrich geſein mag Diſe 
luſtige flat was auch fo weit · das er kain end daran geſe / 
hen mocht · dañ allain an dem end do er hinein kumẽ was · 
ð boden was getzirt als ain lůſtige grüne wiſen mit man 
gerlai plůmen vnd kreütern · auch mit edeln baumen vnd 
früchten · das ð riter ſpꝛach · möcht er daſelben fein fo woͤlt 

er e wigklich nur von dem aller koſtlichen geſchmack ge⸗ 
lebt haben · dañ es was ſo gar ain luſtlicher vñ edeler ge⸗ 
ſchmack · das es kain mẽſch geſchetzen noch gedenken ku 
nd · vnd ð himliſch ſchein erleücht ſy allweg · do was auch 
ain mangel · fund alle getzird überflüſſigklicher dann es 
yemant erdencken moͤcht · man mag auch kain gleichnuß 
dauon ſchꝛeibẽ veden oð gedencken · dañ es übertrifft alles 
tauſentfaltigklich · ð ritter fach auch darin ain ſoliche groſ 
ſe menig volcks das er maint das ind gantzen welt nit ſo⸗ 
uil menſchẽ wern · vñ dy waren an manigẽ hauffen vnd 
ſcharen · allſo das ſy nit all gantz bei einanð in ainer ſam⸗ 
nung warn · aber wañ ſy wolten ſo komb ain ſchar zů der 
andern · vñ in allen irn fröden vñ wolluſt ward garnichtz 
von yn gehoͤꝛt noch geſehẽ dann dy er vñ das lob deß all⸗ 
mechtigen gotz · Do ſy nun mit ſolichẽ groſſem loblichem 
vñ ſüͤſſen lobgeſang emſſigklich volbꝛachten · das es aim 
yeglichen irdiſchen menſchẽ ain groſſe froͤd wer nur dar⸗ 
uon hoͤꝛn zeredẽ · wy möcht ym dañ fo ain groſſe fröd fein 
wañ es diß lob gotes hoͤꝛt · Vñ als ain ſtern am himel an 
ſeim ſchein vnderſchaid hat von dem andern · alſo was au⸗ 
ch ain merkliche vnderſchaid vnð den ſeligen mẽſchen · An 
diſer hübſchen vñ luſtigẽ ſtat dañ an dem angeſicht vnd 
den klaidern was gar ain mercklicher vnderſchaid vnð yn 
vnd leüchtet ainer über den andern · Etlich warn geklaidt 
mit gülden klaidern · etlich in grün · etlich in purpurklaid · et 
lich võ iatzingkten · etlich von ſcheinenden coꝛellen · vñ ain 
yetlicher was ſouil deſter ʒirlicher ſouil vñ er in ſeim leben 
mer fleiſſig in dem dienſt gotz geweſen was · Etlich hetten 
gülden kron auff iren haubten · als ob ſy kůnig weren · et⸗ 
lich heten güldene zepter in den henden · etlich gůlden palm · 


vñ ſo mengerlai das es nit zeſagen iſt · Do ð Ritter ſollich 


vnſegliche fröd fach vnd hoͤꝛt · als mit dem lieplichem per 
| if 

geſang mit dem groſſen danckſagen fo ſy got on mitel lob 
ten mit den groſſen fröͤden · dy ain yetlicher von feiner ſelig 
kait het · vñ dartzů ſich freüet das dy andern auch fo groſ⸗ 
fe ſeligkait heten · do vergaß er aller feiner vernunfft · vnd 
ward allſo erleücht in diſen froͤden das er maint das er nit 
dauon ſchaiden moͤcht · vñ alle dy dy an yn ſahen dy lob⸗ 
ten got · darum̃ das er yn allſo gnedigklich behüt vñ auch 
zů yu zekumen ver willigt het · Was ſol man ſagen es was 
nichtz do dañ übermeſſige groſſe fröd · dardurch got ſtetig 
klich gelobt vñ geert ward · dañ ir groͤſte frod was das ſy 
got ymmer vñ ewigklich lobten vñ erten · dd was kain wi 
derwertigkait · kain hitz · kain kelt · ſunð ewiger frid · alle ge 
nůgſamkait · vñ was ain yetlicher begert das het er hun / 
dertfeltigklich. 

A das allſo geſchehen was · do ſpꝛachen dy . ij · biſch 

off zʒů dem Ritter · Nim war lieber bꝛůder durch dy 

verwilligung gotes ſo haſtu geſehen das du begert 
haſt · in deinẽ kumen ſo haſtu geſehen dy marter vñ pein · 
ð ſünder · ſo haſtu auch hy geſehẽ dy froͤd ð ſeligen · Geſeg⸗ 
net ſei ð fchöpffer vñ erlöfer ð dir ain ſoliche fürſatz geben 
hat · Nun b egeren wir das du wiſſen ſolt dy vnderſchaid 
ð pein vud ð dy darinn find dy du geſehẽ haſt · Auch was 
diſe lüſtige ſtat ſey darinn du yetz biſt · Von erſten ſo ſoltu 
wiſſen das diſe ſtat iſt das irdiſch paradiß · daraus ð erſt 
menſch Adam · von ſeiner vngehoꝛſam wegen vertriben 
ward · dar durch dañ er vnd das gantz menſchlich geſchle 
cht geurtailt wurden ʒů dẽ tod · ſo aber das menſchlich ger 
ſchlecht durch vnſern künig Jeſum Criſtũ wider erloͤſt iſt 
woꝛden · ſo mag man durch den glauben wider kumen zů 
gnaden · aber dy mẽſchlich blödigkait iſt dannocht allweg 
genaigt zů ſünden · vñ darum für oy fund fo ð menſch nit 
guůg tůt im leben · můß er nach dem tod gepeinigt vñ ge⸗ 

martert werden in den pemẽ dydu geſchen haſt erich me 


etlich mins · erlich lenger · etlich kürtzer · nach dem vñ dy ſñ 


nd geweſen ſind · vnd wir all ſind in diſen peinen geweſen · 
vñ dardurch an dy ſeligen ſtat kumen · auch alle dy dy du 
in den peinen geſehen haſt · ſo ſy gerainigt find vn für ir ſ 
nd gnůg geſchehen iſt · werden vnſer mitgnoſſen in ð ewi⸗ 
gen ſeligkait · auſgenomen dy dy du gefehe haft im dům⸗ 
pffel ð hell · dz můſſen ewigklich darinn beleiben · vnd all 
tag werden ir etwe vil erloͤ ſt · dy empfahen wir · dañ in vn 
fer geſelſchafft mit groſſen fröden · als wir dich empfangẽ 
haben · vñ vnſer kainer waiß wielang ain yetlicher in der 
pein fein můß · aber durch meß · durch dy pſalm · durch ge⸗ 
bet · durch almůſen · durch vaſten · vñ andꝛe gůte werck fo 
in ð criſtenhait für ſy geſchehẽ als offt das geſchiht ſo wer 
den ir pein vñ marter geringert fo lang biß ſy erlöͤſt wer⸗ 
den · Vnd wiewol wir hy an diſer lůſtigen ſtat on all pein 
vñ in groſſen fröͤden ſind · ſo find wir doch noch nit wirdig 
hinauff zůkummen in dy himliſchen fröd · do dy heilligen 
got den allmechtigẽ von angeſicht zů angeſicht ſehen · ab⸗ 
er teglich fo wirt vnſer geſellſchaffe gemindert vñ auch ge 
mert · ſo etlich kummen vom fegfuͤr zů vns + vñ etlich von 
vns auff ſteigen in dy himliſchen fröd vñ in das ewig le⸗ 
ben · 5 
O ſy nun diſe woꝛt allſo mit dem Ritter geret he⸗ 
ten · do fürten ſy yn auff ain vaſt hohen berg vnd 
ſpꝛachẽ zů ym er ſolt über ſich ſehen vñ ſolt yn dar 
nach ſagen wy yn bedeücht wy ð himel ain farb het · Das 
thet ð Ritter gar willigklich vñ ſpꝛach zu yn · Er het ain 
varb als yn bedeücht als ain bꝛinentz gold in aim ofen · do 
ſpꝛachen ſy ʒů ym · das iſt dy poꝛt deß himliſchen paradiß · 
vnd dy auſerwelten dy võ vnſer geſellſchafft empfangen 
werden in den himel dy haben do iren eingang · Du fol au 
Se ii 

ch wiſſen das vns got all tag ain mal ſpeiſt mit der himli⸗ 
ſchen ſpeiß · vñ wy lůſtig vnd ſüß dy ſelb ſpeiß ſei · ſoltu ob⸗ 
got will yetz verſůchen · vñ ſy mochten hart diſe woꝛt re⸗ 
den · do ſchoß von dem himel als ob es ain flamm fürs wer 
vnd viel yetlichem auff ſein haubt als ain ſchein nð funck 
von aim für · vnd ym darnach in den mund · Deß gleichen 
auch dem Ritter geſchach · daruon er dann ſolliche groſſe 
ſuͤſſigkait vñ wolluſt in ſeim hertzen vo gantʒen leib em 
fand das er gar vor groſſen fröden nit weſt ob er tod 08 

ebendig wer · das nam aber gar bald ain end · Do ſpꝛach 
en dy bifchoff Das iſt dy ſpeiß darmit vns got all tag ain 
mal ſpeiſt · vñ dy dy von vns in den himel enpfangen wer 
den dy nieſſen dy ſpeiß allweg on vnderlaß mit ſollichẽ gro 
fen frö den fo du empfunden haſt · on ander vnauſſpꝛechen 
lich vñ vil geöffere froͤd dy on mitel ewigklich do ſind · 

O du nun ains tails haſt geſehen deß daſtu begert 

haſt · als dy pein ð ſünder vnd dy fröd der ſeligen · ſo 

iſt not das du wider gangeſt den weg dar durch du 
herein kumen biſt · vñ iſt ſach das du dich nun hinfůr voꝛ 
ſünden huͤteſt vñ ain heiligs leben füreſt vñ würckeſt · fo 
biſtu nit allain ſicher ð ſeligkait dy du geſehen haſt · ſunder 
du wirſt empfahen dy ewigẽ himliſchen wonung · Ob du 
aber do got vor ſey wider in dy alten ſünd vallen wurdeſt 
fo haſtu geſehen wy dir ain pein vnd marter darumb be/ 
rait iſt · Vnd du ſolt yerz ficher hin aus gon · dañ alle dy dy 
dich vor gepeinigt habẽ dy werden dich yerz vo ꝛchten vñ 
ab dir erſch ecken Do N Ritter diſe woꝛt hoͤꝛt do ward er 
bekümert vñ betruͤbt · vñ ward dy biſchoff mit ſenlichem 
klagen bitten das ſy yn nit zwungẽ das er von diſer froöd 
wider in dy traurigen welt gon ſolt · Sy antwurten vnd 
ſpꝛachen · Es mag nit geſein als dein begerũg iſt. aber deß 
wil ſoll geſchehen ð alain erkent was yeglichẽ zůgehoͤrt⸗ 

A2 muſt ſich ð ritter wið ſeins hertzen willen in gro 
ſem iamer ſchaiden von d lüſtigẽ frödenreichẽ ſtat · 
vñ empfieng den ſegen vo den biſchoffen vñ gieng 

traurigklich auß dem paradiß · vñ gieng aber den weg den 

er voꝛ gegangeñ was · do yn dy teüſel ſahen dy yn vor ge 
peinigt heten · dy verſůchten ſy aber an ym vñ wolten yn 
ſchꝛecken · aber ſy mochte ym nit angeſigen · vñ fluhen ſein 
angeſicht als dy vögel im lufft · Vñ do er wis kam zum er 
ſten pallaſt do yn dy teüfel von erſten heten gepeiniget do 
vand er dy · ccc · vnd · xv · man dy yn vnderwiſen heren wy 
er ſich im ſtreit halten ſolt · dy worden all erſreüt · vñ lobtẽ 
gor vñ ſpꝛachen · O bꝛůder du haſt ritterlich g eſtriten vñ 
biſt gantz gerainigt vo allen dein ſünden · vñ in deim land 
do gat yetz ð tag auff · darum̃ ſo mach dich eilend hin auß · 
dann ſo ð pꝛioꝛ nach der meß mit dem conuent zů ð poꝛten 
kem vñ dich nit fund + fo beſchlüß er dy poꝛten · vñ gedecht 
das du nit mer kumen ſolſt · Allſo empfieng er von yn den 
ſegen vñ ſchloff das loch hinauf · vñ gleich als er zů ð poꝛ 
ten kam do ſchloß ð pꝛioꝛ auff · vñ empfieng yn mit groſ⸗ 
fen freůden · vñ fürt yn in dy kirch · do lobt vñ danckt er got 
rv · tag mit faſten vnd angedechtigẽ gebet · Darnach nam 
er an ſich das creütʒ vñ zoch zům heiligen grab · Vnd als 
er wið haim kam do fürt er fürbaß ain hert ſtrengs leben · 
in ð foꝛcht vnd in dem dienſt gotz · vñ beſchloß darmit fein 
leben · vnd iſt yetz on zweifel d ewigen freüd zůgeſuͤgt · das 
verleich uns got allen Amen · | 
Nd alles das diſer Ritter geſagt hat von diſen pei 
nen vñ froͤden dy er geſehen hat · das iſt on zweifel 
alles dy warhait · als ſieh dann gar an vil anndern 
dyes verſůcht haben · durch bewerte geſchꝛifft erfunden 
hat · Er hat aber gar vil geſechen in der pein das er nit 
geſagt hat · Es wer auch nit möglich das ain toͤtlicher mẽ 
ſch das alles mereken vñ behalten künd · dañ es übertrifft 

alle menſchliche vernunff Aber ð barmhertzig milt vnd 
ewig got hat den menſchẽ nit allain wöllen offenbaren dy 
marter vñ pein ſo für dy ſünd berait ſind · ſunð hat er vns 
auch geoffenbart dy groſſen fröd dy depſeligen berait iſt · 
Allſo das wir doch von voꝛcht wege Kt pein · oder vo be⸗ 
gerung wege der fro den vns ſchicken vñ köꝛn ʒů ſeim lob 
dienſt vñ wolgefallen · dañ ob ain mẽſch fröd ſůchen will 
dy vindt er nit hy volkumen in diſer welt · dann ſy iſt alle 
mit trunckenhait gemiſcht · vñ nimbt ain bitter ſchmertz⸗ 
ent end · Will er aber dy rechten fröd ſůchen · dy iſt in dem 
künfftigẽ vaterland · do iſt ewige fröd on alle vermiſchũg · 
dann do iſt ð bꝛunn vñ der vꝛſpꝛũg dar aus alle fröd gat · 
do iſt ewige weißhait in dẽ ſpigel ð hohen dꝛiualtigkait · do 
iſt ewige getzird vñ ſchonhait · dann dy gerechte werden 
leüchten als dy ſunn · do iſt dy ſuͤß melo dey aller engel · aller 
auſer welten · dy ſy ſtetigklich volbꝛingẽ dem lob irs kün / 
igs · do iſt ewiger frid · do iſt kain mangel · do iſt kain ſoꝛg ð 
verlierũg · d iſt ewig reichtumb dy mã nit verlaſſen mag 
do iſt ewige er · d ſind · N. iar als kurtz als ain tag ð geſt / 
ern vergangẽ iſt · do iſt das froͤlich angeſicht deß barmher 
zigen gotz · ð fein auſerwelten fo lieplich vñ gütlich Bi 
in der ewige ſeligkait · vñ ob ſy ſunſt kain fröͤd heten · ſo 
gerten ſy nit mer fröden dañ ſy vo ſeim lieplichẽ angeſicht 
habẽ · O wy mag das ain fröd fein do man got ſicht als er 
iſt· dauõ kan kain toͤtlicher mẽſch reden · noch mags kains 


menſchẽ hertz begreiffen dy übergroſſen frod dy man dae 


uon hat · Do iſt das volkumen kůnigreich · do iſt ð loblich 

künig ð ern vnſer herr Jeſus Criſtus · Do iſt dy hoch ge 
lobt künigin dy můter vnd iunckfraw Maria · do ſind dy 
wolgetzirten himliſchẽ ritter · all koꝛ ð engel all patriarehẽ 
vnd peopheten · zwelffpoten · martrer · beichtiger · iunckfra 
wen vnd all auſerwelten gotes · dy all on mitel lobend vn 

erend iren künig · Do freüt ſich ain yetlicher von ſeiner ai 
gen froͤd · vnd von ð fröd dy dy andern habẽ · was kan ma 
daruon geſagen · do iſt dy froͤd dy ny kain irdiſch aug geſe 

hen · ny kain oꝛ gehoͤꝛt hat · ny in kains menſchen hertz ge⸗ 
danck aus gangen iſt · Do iſt fröd über fröͤd · wolluſtũder 
wolluſt · vñ alles das do froden bꝛingẽ mag iſt den außer⸗ 
welten berait · dauõ auch kain tötlicher mẽſch reden noch 
gedencken kan · dañ ob all ſtern deß himels ſchꝛeiber wern 
ſo moͤchten ſy doch dy minſten fröd nit durchgrũnden du⸗ 
vrch geſchꝛifft dy in ð ewigen ſeligkait iſt 

Tem ſant Auguſtin ſchꝛeibt in ainer pꝛedig dy er ʒů yp 
ponia getůn hat · auff ain ſolliche mainung · O wy choꝛer 
find dy dy ain ſaliche ewige vnauſſpꝛechenliche fröd bege 
ben durch ð kurtzen vñ valſchen froͤd willen dy ſy in diſer 
welt ſůchen · dañ wer diſe frod hy habẽ will der můß ð ků 
fftigen enbern · allſo lautent dy woꝛt vnſers erloͤſers im e⸗ 
wangeli · Merckt ir ainfeltigen thoꝛoten mẽſchen · all reich 
tumb · alle froͤd · aller wolluſt · alle getzierd · aller gewalt · all 
er adel · alle geſunthait · alle er · dartzů alles das mã erdenk 
en mag in diſer welt nimbt ain kleglich elend end · vñ ſouil 
mit groͤſſerm iamer ſouil diſe ding groͤſſer in diſer welt ge 
weſen ſind · Aber das das hernach kumbt hat kain end · es 
ſey gůt oð boͤß · Ich glaub gentzlich wañ ain menſch von 
grund ſeins hertzen bedecht das ewig fuͤr · dariñ dy ſünder 
on end mit leib vñ ſel ewigklich ſein müſſen · gedecht auch 
an dy ewig vnauſpꝛechenlich frod dy got ſein dienern vñ 
verſchmehern diſer welt gebẽ wirt · es wer ym gar gering 
das er ſich diſer weltlichen fröd begebe · vñ ſůcht dy gůten 
tag do do man ſy vinden mag · Das es aber nit oder gar ſel 
ten geſchicht · das macht das es nyman bedencken will · vñ 
nuch etlich nit glauben wollen was man yn daruon ſagt · 

So gedenckent etlich ſy wöllent ainß mals anheben vnd 


Lecht thůn · das vertziehent ſy aber gewonlich biß an das 
end · ſo es nit mer geſein mag · So find etlich fo gantz erplĩ 


de. in den ſünden · das ſy nimmer gedencken das ſůnd fund 
ſey · So hözent etlich gern daruon reden · aber ſy gedenck⸗ 
ent nit lenger daran · dañ fo lang ſy dauon höꝛn reden · vñ 
will ſich yederman in den dingen entſchuldigen ymſelbs zů 
ewigem ſchaden · Darumb ſo lebt ð mertayl · vnd nahent 
yederman nach ð welt · vñ pfligt ð froͤden dy er verſůcht 
hat · vnd acht ð nit daruon man ſagt · Vñ etlich dy ſoliche 
weltliche froͤd nit gehaben moͤgen · dy ſetzent doch ir begir 
darnach das ſy ſy gern heten · damit ſy doch ð ſünde mit ir 
em boͤſen willen auch tailhaftig werden · got woͤlt das ſich 
ain yetlicher menſch durchgieng · vñ ſichſelbs verhoͤꝛt wy 
gewiß ſein leben wer · wy lang er geſund möcht ſein · ob yn 
i fein reichtumb vñ fein adel nachuolgt · ober allweg welt / 
liche fröd haben moͤcht · Vnd ſo das alles ſo ain ſtumpff⸗ 
end nimbt fo wurd das reich vnſers künigs Jheſu Criſti · 
deſter ee erfüllt in dem himliſchen Jeruſalem· | 

; | | 

Hie merck ain koſtlich hübſch Exempel von offenbar 
ung deß irdiſchen Paradiß · von aim iungen Hertzogen · 
der · ccc · iar darinn was · vnd er wenet er wer nur ain halb⸗ 


en tag darinn geweſen Das · xiij · apitel 


An liſt wy in den obern Welliſchen landen wer ain 
Hertzog mit ſambt ſeiner haußfrawen ains gůten 
lebens · Ains gaiſtlichen erbern weſens vnd wan⸗ 


dels · vnd vaſt reich an leisten vnd an land über all ander 


fürſten vnd herren der ſelben pꝛouintz · Sy hetten ain ſun 
wol getziert an dem leib vnd gůter ſiten · den ſy von iugent 
auff in der voꝛcht · lieb · vnd dienſt gottes getzogen vnd vn 
das vnderweiſt hetten · Vnd nach deß vatters abgang do 
ward er ain herr vnd regirt das land · das er dann gar in 
gůtem frid mit gerichten vnd gerechtigkaiten gar in groſ 
fer vernunfft vnd weißhait beſaß vñ regirt · vnd was aus 
der maſſen fleiſſig in dem dienſt deß allmechtigen gottes · 
vnd der lieben iunckfra wen Marie zů allen zeiten · dartzů 
yn dann ſein můtter ernſtlich übet vnd ſteüret · Er ward 
auch darumb von yederman genennt ain freünd deß all⸗ 
mechtigen gotz · ym ward auch vermehelt ain ſchoͤne wol 
getʒirte iunckfraw · von hohen eren gebůrt vnd züchten. 
als von küniglichem ſtammen · ſo dann wol b illich vnd 
zimlich was · wie wol er lieber keüſch vnd in dem iunckfreü 
lichen ſtat darinn dann er auch was beliben wer · do můſt 
er nun doch ſolichen heirat ſeiner hertzen lieben můter vñ 


auch andern feinen lieben gůten freünden verwilligen · do⸗ 


ch ſo bat er den allmechtigen got mit andechtigem rainem 
hertzen · das er ym ſendet ſein heiligen engel zů ſeiner hoch 
zeit · der ym beſchirmet vñ behütet ſein keüſchait · Deß yn 
dann got der allmechtig geweret · Do nun dy fürſten her⸗ 
ren ritter vñ knecht in ſeiner hochtzeit geſamelt waren dy 
loblich zůuolbeingen in fröden . vñ man deß nachtz zůriſch 


Der Amer Tay 


ſttzen ſolt · do kam dem iungen hertzog vnd pꝛeůtigam in 
ſein gedanck wy er dannocht nit non veſper vnd complet 
an dem ſelben tag von vnſer lieben frawen gebet het · dañ 
er alle tag dy ſiben tagtzeit von vnſer lieben frawen bette⸗ 
vnd ward allſo betruͤbt · vnd wolt das mit nichten verſau 
men · vnd ſchid ſich haimlich von ð iunckfrawen · vnd den 
andern dy auff der hochtzeit waren · vnd rait zů der capell / 
en vnſer lieben fra wen dy vnder der burg lag allain · vnd 
volbꝛacht do gar andechtigklich ſein gebet · vnd befalch au 
ch ſein keüſchait in den ſchirm deß allmechtigen gottes vñ 
der rainen iunckfra wen Marie · Do er nun wider auff dy 
burg reiten wolt · do fach er zwiſchen zwaien bergen geg⸗ 
en ym reiten gar ain überkoſtlichen menſchen mit ſchein / 
enden klaidern · auff aim weiſſen maul · das yn bedaucht 
wy ain bꝛinender ſchein von ym gieng · Der iüüngling er / 
ſchꝛack · vnd wundert yn gar ſer was das wer · Vnd do er 
nahent zů ym kam · do fragt er yn wer er wer · Do ant / 


wurt er ym vnd ſpꝛach · Er wer ainß groſſen künigs die / 


ner genannt Ocheos · der het yn auch hieher geſant das er 
deß hertzo gen ſun zů feiner hochtzeit dienen ſolt · Do ward 
der lieb iungling von hertzn fro · vnd füret yn mit ym in dy 
burg vnd befalch ym den gantzen gewalt dy hochtzeit aus 
zůrichten nach feinen gefallen · dann er het ain geſtalt ai 
nes alten vernünfftigen mannß · vnd was auch ſo lieplich 
das ſich yederman freüwet der yn anſach · es weſt aber nie 
mant das er ain engel was · Vnd do ward alle fach fo oꝛd⸗ 
enlich vnd auch gar loblich von ym aus gericht das yeder 
man gar groß wuudern dar abhet · vntzueht mit woꝛtten 
vnd auch mit wercken ward do gantz vnd gar vermiden · 
Vnd iſt auch wol ʒeglauben das der tünglıng fein keüſch 
hait behielt durch diſen feinen gaſt · Do nun dy hochtzeit 
ain end nam do nam er gar gütlich vꝛlaub vnd wolt 5 
j 


õhCj . 

dannen ſchaiden · do ward der iung hertzog vnd dy andern 
all gar ſer betruͤbt von ſeinẽ abſchaiden · dann ſein geſtalt 


Hi vnd auch fein weſen gab yederman gar groſſe freüd · vnd 


voꝛ allen andern gab ym der iüngling das gelait mit wat 


nen vñ auch mit ſeüftʒen vn ſpꝛach · O vatter wiltu mich 


allſo verlaſſen · Ich wolt das du bey mir belibeſt vnd ain 
herr vnd ain vegirer wurdeſt meins gantzen lantz · ſo woͤlt 


ich nit dein herr ſunder dein knecht fein Der engel antwurt 


vnd ſpꝛach · Das mag nit geſein · dann es iſt nit meins her 


ren will · aber beleibſt du in dem dienſt gotes fo wůürdeſt du 
meins herren err vñ wirdigkait ſehen · Do ſpꝛach der iün 
gling · Ich beger nit mer dann got meinem herren zedien 

en ſo lang ich leb · Do antwurt der engel vnd ſpꝛach · Biß 
moꝛgen ʒzů diſer zeit fo kumb hieher zůldiſer capellen · iſt es 


dann meins herren will ſo vinſt du diß maul dar auff ich 
ſitʒ hy berait · do ſetz dich auff ſo würdeſt du auch von ſtu n 
den an in meines herren künigreich kummen · vnd fein eer 
vnd auch fein wirdigkait ſehen · Do ſpꝛach der iüngling · 
O herr nenn mir doch deinen namen · vnd wann ich kum 
in deines herren reich das ich wiß nach dir zefragen · Do 
antwurt der engel · Es iſt noch nit not · dann wann du ku⸗ 
mbſt in meins herren reich ſo würdeſt du wol ſehen wer 
ich bin · Vnd allſo ſchid er võ ym vnd verſch wand aus ſe 
nen augẽ · Do nun deß moꝛgentz dy zeit kam dy ym der en 


tel beſchiden het · do ſpꝛach er zů fein dienern · laſt vns eileni 


Zz vnſer lieben fra wen capellen · vñ beſehen ob es ſich au⸗ 
ch aliſo fügen wöll als mir vnſer erberg gaſt verhaiſſen 


hat · Dy wurden auch all gar willig vñ feolich mit ym be 


rait · Do funden ſy das maul do berait iren herren zůem / 


pfahen · do ſaß der iüngling auff das maul mit groſſen fro 


den · vñ befalch ſeinen dienern das ſy ſolten vmb dy veſper 


zeit wider an das end kummen vñ ſein do warten · Do nun 


Der Annder Tayl 
dy veſpertzeit kam do kament ſein diener an diſe ſtat vnd 
warten auff iren herren · aber er kam nit · Do erſch:acken 
dy diener · vñ warten do biß nacht do riten ſy wider haim 
Darnach erſchall es aus der maſſen als weit das gantz la 
nd was wy der iung hertzog verloꝛn wer woꝛden · Nan 
ward yn ſůchen an allen enden · man mocht yn aber nien⸗ 
dert finden · ward gar ain ellend klagen von ſeinem lie⸗ 
ben gemahel · von ſeiner můter · vñ ſunſt von aller menig 
klich · Sein gemahel belib allſo witibe vñ iunckfraw · vnd 
endet ir leben in dem dienſt deß allmechtigen gottes · Vnd 
do nun lange zeit vergieng vnd man ſich deß herren gantz 
vñ gar verwegen het · do ließ ſein můter dy burg zerbꝛech 
en vnd auch durch gunſt ð andern fürſten vñ herren deß 
lands vñ bau wet do ain loblich kloſter an dy ſtat · vñ be⸗ 
gabt das herrlich nach aller notturfft · vñ ward darnach 
3 go rlich dien ſt loblich volbꝛacht durch gaiſtlich münich 
Nach irẽtod ward ſy mit ſambt ires ſuns fra wen begra⸗ 
ben in das capitel deß benanten kloſters. in wirdiger gede⸗ 
chtnuß als ain ſtiffterin deſſelbigen kloſters · Vñ wy ſich 
all ſach in diſen dinge begeben heten das ward aigentlich 
eingeſchꝛiben zů ewiger gedechtnuß · Nun wider auff dy 
rechten mainung zekummen do ð üngling auff das maul 
geſaß do eylt es gar ſchnell vnd behend mit ym · das er nit 
mercken kund ob es auff der erden gieng oder in dem luff - 
vñ als bald do kam er auff ain ſchön weit velt deß er kan 
end geſehen mocht · do was ſollicher groſſer luſt das er nit 
anderſt wolt wenen dañ es wer das paradiß · do warent 
ſchön baum mit allerlai ſůſſen vñ edein frůchten · elch he 
ten ir zeitlich frücht · etlich ſtůnden in der plůt · do was ain 
minig klicher boden mit graß vnd mit plümen- alles von 

edlen geſchmaek· v warn ſchön vñ lautterffüß das dar 
aus [chin das gold vñ allerlay edelgeſtain · do was dy je je 
| | 

ſeſt melo dey von aller vogel geſang als ob es engel weren 
do was ſollicher groſſer luft vñ fröd das es kain toͤtlicher 
menſch nur gedencken möcht · das ð iüngling gantz main⸗ 
et das nichtz lüſti gers noch freüdenreichers geſein möcht · 
im himel vñ auff der erden · Vñ als er deß veltʒ nahent an 
das end kam do ſach er voꝛ ym gar ain hohen berg · vnd 
oben auff dem berg lag ain überkoſtliche ſtat mit ſolichen 
koſtlichen thürnen vñ auch mit andern getzierden ſo ſch⸗ 
ein bar das es niemant geſagen kund · vñ leüchtet auch ſo 
klar als ob ſy gantz von karſunckelſtain gemacht vñ ge⸗ 
bauwen wer · vñ ob ð ſtat do ſtonden vil ſtern in dem lufft · 
dy pꝛunen all durch einanð · vnd gab yetlicher ſo groſſen 
ſchein als dy ſunn · Vñ do er nahent zů ð ſtat kam · do ſach 
er aigentlich das ſy von edlen geſtain gebauwen was · vñ 
dy maur vmb dy ſtat was gantz von eriſoliten karfunck 
el vnd barillen · vñ der iüüngling was voꝛ all ſein tag ny ſo 
feölich geweſen · als ſein ſel vñ gaiſt erfreüt ward von di⸗ 
ſem geſicht · dy poꝛt ð ſtat was ee e er aber ga 
ntz hintzů kam do gieng dy poꝛt gegen ym auff · vñ gieng 
ain folicher edler füffer geſchmack daraus das er vor gro 
fer fröd nit weft ob fein ſel im leib oder aus dem leib wer · 
vnd was ain ſollicher liechter klarer fchein darinn als ob 
hundert ſunnen dy erleüchten · Dy poꝛt ð ſtat dy was von 
ſaphir ſchmaragten vnd iaſpen gepauwen dar auff was 
dy engliſch behůtung in minigklicher ſüſſer melodei ſing⸗ 
ende. der eſtrich in ð ſtat ð was von lauterm gold · do was 
folliche getzierd das kain toͤtlicher menſch weder nennen 
noch auſſpꝛechẽ noch gedenckẽ möcht · dañ dy ewig weiß 
hait het ſy gantz erleücht vñ getzirt · Do er nun in dy ſtat 
hinein kam · do ward er gantz entʒznckt im gaiſt in das him 


lliſch Jeruſalẽ · V kam ym entgegen ain groſſe ſchar fraw 


en vnd mann · doch warn ſy all tunckfra wen · dy leüchten 


Der unnder dal 
all als ð ſchein deß himels · ire klaider dy warnt weiß als ð 
ſchne · beſpꝛengt mit gold vnd edelm geſtain · ſy warent all 
gekrönt etlich mit gold etlich mit roſn etlich mit lilgen · ñ 
lobten got mit aim lieplichen neũwem lobgeſang · ſy grů⸗ 
ſten vnd empfiengen den iüngling mit groſſen ſroͤden · vñ 
zaigten ym ir er wirdigkait vñ fröͤd · do ward er ůbermaß 
lich erfreüt · vnd danckt got dem herrn ſeiner gnaden das 
er ſollich ding ſehen ſolt · Darnach do gieng er fürbaß vnd 
hoͤꝛt ain andꝛe ſchar in groſſem iubilirn · got den allmech 
tigen loben vnd ern · vnd das warn dy heiligen beichtiger 
dy empfiengen yn wirdigklich vnd ſpꝛachen · bꝛůder freü 
dich vnd lob got dein ſchoͤpffer das er ſein gloꝛi vnd maye 
ſtat fo gnedigklich dir gegünt hat zůſehen · vnd diſe ſchar 
was gar vil koſtlicher getzirt dann dy erſt · vnd dy warn 
all getzirt in pꝛiſterlichen oꝛnaten fo ſcheinbaꝛlich vnd fo 
koſtlich das das kain men ſchliche vernunfft mocht auſſ⸗ 
pꝛechen · Daꝛnach do kam ym aber ain ſchaꝛ entgegen 
von alleꝛlay menſchen · iung vñ alt · frawen vñ mann · dy 
tꝛůgen all palm in den henden · mit gůlden ſcheinenden zep 
tern · vnd warent all in rot purpur geklait mit edeln leüch 
tenden ſtainen durch ſtickt · ire antlůt leüchten als dy ſunn 
ſy warent all gekroͤnt mit gold vud mit edelm geſtain · ir 
lobgeſang gab ſo ſüſſe melodey das dygantz himliſch ſtat 
Jeruſalem daruon erfreůt ward · vnd ſpꝛachen on vnder 
laß · ob eer gloꝛi vnd alle wirdig kait ſey got vnſerm her⸗ 


en der do lebt vnd regirt ymmer vnd ewigklichen · das er 


vns wirdig hat gem acht das wir ſein lob ewig klich vol 


bingen moͤgen vnd ſollen · das warent dy helligen mar⸗ 


trer · vnd in follichen groſſen vnauſſpꝛechenlichen froͤden 
das es all zungen in der gantzen welt nit volbꝛingen moͤ⸗ 
chten · Darnach kam ym aber dy aller loblichſt vnd hoch 
wirdigiſt ſehar mit ſollichem groſſen wunderlichen var 
' uf 

das den iůngling bedaucht alles das er vor geſechen hett 
das wer gantz kain eer noch wirdigkait zů diſer groſſen 
mayeſtat zegleichen · dy ſelb ůberloblich ſchar warn fürſt 
en über all and heilig · aber ain groſſe vntz aliche ſchar iun 
ger vñ alter fra wen vñ mann het dy ſelben koſtlichen für 
ſten vm geben an allen enden mit lieplichem lobgeſang · O 
do was ð aller lieplichſt geſchmack · vnd ob dy gantz welt 
tod wer ſo müſt ſy doch von ſollichem geſchmack erkückt 
werden · diſe fürſten warent all gekrönt mit überkoſtlich⸗ 
en kronen dy gantʒen himliſchen ſtat damit zůerleüchten 


ſy lobten on mitel dy hohen dꝛiualtigkait · vñ naigten ſich 


die můtig klich gen irem künig · ð ſy fo von groſſer armůt 
iamer vñ elent fo in übermeßlich frod ewigklich beſtet het 
ſy enbuten diſem iüngling groſſe er · vnd lobten got in ſein 


wunderwercken · vñ das was ð loblich koꝛ ð auſerwelten 


ʒwelffpoten · dauon man nit ſagen ſchꝛeiben noch gedenck 
en kan · von aller irer wirdig kait er vnd fröͤd ſo ſy haben · 
Darnach fach er dy pꝛinenden köͤꝛ ð engel in ſolichen froͤ / 
den · in ſollicher ſůſſer melodey · in ſollichem lob gottes · das 
nichtz dauon zeſchꝛeiben noch zeſagen iſt · dañ do was ſol⸗ 
liche götliche eer das das ander alles nich dargegen ze⸗ 
ſchetzen was · alle bucher in der gantzen welt möchten diß 
lob nit begreifen · do fach ð üngling ſein auſerwelten gaſt 
ð ym fein hochtzeit gereigirt het · in ſolichen hohen ern das 
er wolt wenen er wer got · ð ſpꝛach ym lieplich zů vñ of / 
ſenbart ym alle haimligkait deß himliſchen Jheruſalems 
vñ ſpꝛach · o bꝛůder du biſt ſelig über alle toͤtliche menfch/ 
en · das dir got ſolich gnad be wiſen hat das du ſeiner ern et 
wen vil ſehen ſolt · darum̃ ſoltu yn loben ymer vñ ewig/ 
klich · aber du ſolt wiſſen das diß alles das du geſehen haft 
gang kain gleichnuß iſt gen ð oberſten mayeſtat deß ewi 
gen gorres · do er in ð hohen dꝛiualtigkait mit ð auſerwel / 


Der Aunder Tayl · 


ten rainen iunckfrawen Maria lebt vñ regirt ymer vnd 


ewigklich · dann do iſt folliche groſſe fröͤd das alles das du 
geſehen haſt traurigkait dar gegen zeſchetʒen wer · dy ſel⸗ 
ben fröd werden wir vñ all auſer welten ymer vñ ewig/ 

klich nieſſen · das ſich dy totlichen menſchen in ð welt all 


fo regirten · damit ſy auch ſoliche groſſe frod mit vns ewig 


klich haben mochten · damit wurd vnſer fröd ʒwifach · nun * 


lieber bꝛůder du haft ains tails geſehen das dein hertz be⸗ 
gert hat · ſo iſt es nun zeit das du von hinnen ſchaiden ſolt · 
dann du magſt ʒů diſen zeiten nit mer bey vns beleiben · 
gott vnſer herr woͤll dich gelaiten · Allſo můſt ſich der lieb 
iüngling ſchaiden von diſer luſtigen ſtat gar in groſſen frö 


den · doch gemiſcht mit trauren · vñ von ſtunden bꝛacht yn 


das maul wider an daſſelb end do es yn genomen het · Do 
nun der iüngling an ſeiner gegent vñ haimat was vnd et 
wen auch gar lang do baitet · vñ maint ſein knecht dy ſol⸗ 
ten auff yn warten · als er ſy beſchiden het · er fach niemant 
es waxent auch alle ding verwandeir vñ er gedacht in ym 
ſelbs · Nun bin ich erſt heüt hin auß geſchiden · ewiger gott 
wy mag das kummen das ſich alle ding fo gechling ver⸗ 
wan delt haben · Sein burg fach geleich ainem kloſter · vn 
ſer frawen capell was auch gar ſer verendert vnd anderſt 


gebauwen worden dañ ſy er gelaſſen het · doch ſach er wol 
an den bergen vnd auch an etlichen andern zaichen das es 


ſein haimat was · Er erkeckt zů letſt vnd klopffet an dem 


loſter an vnd zoꝛnigklichen · vnd als er an dem thoꝛ über 


fich fach do ſtond ain crucifix an dem thoꝛ. das yn noch ſe⸗ 


er ver wundert wy das ymer geſein möcht Der toꝛ wart 
ward yn fragen wer er wer vñ was er darmit maint das 
er fo zoꝛnig klich klopffet · Der iüngling ſpꝛach · Waiſt du 
dann nit das ich diſer burg vnd deß ganzen lantz ain herr 


bin vnd fragſt mich erſt wannen ich ſey oder wer ich ſey · 

Auch fo hab ich dich zů kainem thoꝛ warten beſtelt · als 
ich heüt mit meinen knechten heraus gegangen bin · Der 
thoꝛ war. ſpꝛach · Du magſt wol ain herr ſein · dann du 
haft ain engliſche geſtalt · aber als du ſpꝛichſt du ſeieſt di⸗ 
ſer burg vnd diß lantz ain herr das iſt nit · dañ diß iſt kain 
burg ſunder ain kloſter · vnd haben ain abt zů ainem her 
ren · Do erſchꝛack der iün ling · vnd kund ſich nit beſinnen 
wy dy ding ain geſtalt hetten · vnd ſpꝛach · ſo gee doch hin 
33 dem abt vnd ſag ym wy der recht herr do ſey das er yn 
hinein laß · nun hab ich doch mein můter darinn vnd mein 
gemahel dy er dann dem choꝛ wartten nennet · Der thoꝛ⸗ 
wart ſpꝛach · Dauon du ſagſt dy hab ich wol voꝛ langen 
zeiten hoͤꝛen nennen · ſy find aber vor vil iaren geſtoꝛben · 
vnd ligen beg raben in dem capitel · vnd ſind ſtiffterin deß 
kloſters · do ch will ich diſe dein bꝛgerung dem abt fürbꝛing 
en · das er dann allſo thet vnd ſagt dem abt diſe ding gantz 
wy es ain geſtalt hett · Do der abt das host: der was ain 
gaiſtlicher gotzuoꝛchtiger man · vnd gedacht von ſtunden 
wy ſy in geſchꝛiffe hetten das voꝛ zeiten ain herr verloꝛen 
wer woꝛden · vñ ny niemant erfarn moͤcht wohin er ye ku 
men wer · vñ gieng allſo mit dem gantzen conuent hinaus 
3% dem thoꝛ vnd wolt beſehen wer do wer · Do yn nun der 
abt anſach do erſchꝛack er von der minigklichen lieplichen 
geſtalt dy er her · dann feine klaider ſchinen als der karſunk 
el· ſein antlů: leücht als dy ſunn · vnd gieng von ym ain fik 
ſer edeler geſchmack · dann er was in aller maß als er in dẽ 
paradiß geweſen was · Der abt empfieng yn wirdigklich. 
vñ fürt yn mit groſſen ern hinein in das kloſter · vñ ward 
yn darnach fragen wer er wer vñ wy ſein ſach ain geſtalt 
het Der iüngling ward wol merckẽ das dy ding nit warn 
als er ſy gelaffen het · vñ ward dem abt ſagen von anfang 
biß zů end wyes ym ergangẽ wer · V merckt ð abt das fei 


Der annder Tayl 
ne woꝛt vnd dy geſchꝛifft dy er dañ het von diſen dingen 
mit einander gleich coucoꝛdirten · vñ füret yn zů ſeiner mů 
ter vñ zů ſeins gemahels grab · do vand er auff den ſtain⸗ 
en geſchꝛiben das ſy voꝛ · ccc · iarn geſtoꝛben warent · Dar 
nach ließ ð abt ym leſen dy geſchꝛifft von dẽ iungen hertz 
ogen ð voꝛ zeiten verloꝛn was woꝛden · Vñ do ð üüngling 
diſer ding allſo gantz vnderricht was do kund er ſich nit ge 
nůg verwunderu wy das geſein möcht · vñ ward erſt mer 
ken das er lenger dann · ccc · iar im paradiß was geweſen · 
vñ das het yn als nur ain halber tag bedaucht · Darnach 
erſchall es in das gantz land wy der iung hertzog den man 
voꝛ vil zeiten verloꝛn het wider kummen wer · vñ in ainer 
geſtalt ainß engels von himel · do kamment all fürſten vñ 
herren deß lantz yn zůbeſehen · do macht ð abt ain gar gro 
fe wirtſchafft dem iungen fürſten vñ herrn ð kumen was 
ʒů eren · vñ alle dy dy yn anſahen dy heten ain groſſe frod 
ab ym · vnd ver wunderten in feiner minigklichen geſtalt · 
dañ er was geſtalt an allen ſachen als ain engel · Yn doꝛſt 
auch nymant von ſeinen ſachen fragen · dann ſouil als er 
von ym ſelbs ſagt · dañ yederman ſach wol das das liecht 
gotes in ſeim antlüt leüchte · Do nun dy wirtſchaffc berait 
vñ menigklich frölich was · do bat yn ð abt vn auch dy an 
dern ſürſten vñ herrn das er mit yn eſſen vñ trincken ſolt · 
das verſagt er yn zum dickern mal · doch zeletſt do ſy ye nit 
dauon laſſen wolten · do nam er ain bꝛot in mund · Nun 
phoͤꝛent groß wunderwerk · ſo bald er das bꝛot in mund ge 


nam · do ward er von ſtuud verwandelt in ain über alten 


grau wen man · gantz vol runtzel an ſeim ganzen leib vnd 

ander vil gebꝛechen fo dem alter zů gehöꝛent · vñ dy klai⸗ 
derr dy dauoꝛ an yu leüchten als ð karfunckel worden ale 
vf zeriſſen vñ elend · do erſchꝛack yedman vñ ir aller fröd 
ward verwandelt in traurigkait · do hůb er an vñ ſpꝛach · 


Lieben herren ir ſolt nit erſchꝛecken · Gott der her würckt 


wun derwerck mit ſeinen dienern · Nun wird ich gon an 
das end daher ich kummen bin · aber der erden můß voꝛ ir 
tail gegeben werdeen · das iſt mein leib · Vnd yez wird ich 
mich ſchaiden von diſem meinem töͤtlichen leib · den ich ſo 
lang getragen hab · Pit lieben beüder beleibt in aim veſt⸗ 
en glauben mit gůten wercken · dann ich hab übergroſſe 
feed geſehen dy got ſein dienern berait hat · das dañ kain 
tötlicher menſch nit gedencken noch auſſpꝛechen mag · xñ 
ccc · iar ſind mir geweſen nur als ain halher tag · O do iſt e⸗ 
wige gloꝛi vñ wirdigkait · ewiger frid · ewige geſunthait · e 
wiger wolluſt · e wige ſüͤſſe melodey deß lieplichen geſangs 
der engel vñ aller auſerwelten · Was ſoll ich lang dauon fa 
gen · das es aller menſchen zungen in ð gantzen welt nicht 
anſſpꝛechen künden · dannocht hab ich den hunderſten tail 
nit geſehen · Nach diſen woꝛten empfieng er loblich vnd 
andechtigklich das heilig ſacrament vnſers herren Jheſu 
Criſti fronleichnam von dem abt · mit andern wegfertig⸗ 
ungen ſo dañ zů ainem ſterbenden menſchen gehoͤꝛt · Vñ 
ſchid allſo von diſem iamertal · Sein leib ward mit groſſ⸗ 
er wirdig kait begraben zů ſeiner můter vñ feinem gema 
hel · Dy ſel kam wider in dy ewigen fröd dy ir verhaiſſen 
was woꝛ den · dy wöll uns got ð herr allen nach diſem cot 
lichen leben gnedigklich geben vñ verleihen · Amen 
| Von aim geitzigen reichen wůchꝛer · 
Das · xiiij . Capitel W 


Eſarius ſchꝛeibt wy zů Metz wer gar ain geitzig⸗ 

er wůchꝛer · dem das gelt liebt über alles das gefein 

mocht · Als er nun ſterben ſolt vnd můſt do bat er 

ſein weib mit groſſem ernſt vñ fleiß wañ er geſtürb vnd 

in das grab gelegt wurd das ſy ym ain krůg mit pfenigen 
34 dem haubt ſetzẽ ſolt· Sy verhieß ym das vñ thetz anch 


. 


Der Annder Zayl 


Nun waren ʒ wen freihart 35 Metz dy hetten das geſech 
en das dy fraw den krůg mit den pfenigen in das grab ge⸗ 

ſetzt het · vñ als es nacht ward do grůben ſy auff den toten 
leichnam vñ wolten das gelt nemen · do ſaß ain krot oben 

auff dem krůg · vñ aine dem toten leichnam auff dem her 
zen · vñ dy auff dem krůg ſaß dy nam ye mit dem mund ai 

nen pfenig nach dem andern auß dem krůg ſo empfieng ſy 
dy dy auff dem hertzen ſaß vñ ſtieß ſy ym in das hertz · zů 
gleicher weiß als ob ſy ſpꝛechen · wir woͤllen dir dein hertz 
mit gelt erfüllen · Do das dy freihart ſahen dy erſchꝛacken 
vñ ſchiden in voꝛcht von dannen + Deß moꝛgentʒ als das 
grab offen ſtůnd do ſach menigklich das groß wunð mit 
” 2 kroten · vñ kam ain groſſer ſchꝛeck vnder das 
volck · | 

Wer Amer Tayl 


In welicher mainung man got dienen ſoll · 
N diſen dingen allen was hieuoꝛ geſagt iſt · auch was her 
nach geſagt wirt · So iſt aigentlich zewiſſen das man got 
nit darum̃ dienen ſol das er vns behüt vor ð ewigen pein 
vnd marter · o der das er vns das ewig leben geb · allſo das 
das ſolichs vnder letſte mainung wer in dem dienſt gotes · 
dann in ſolichem dienſt ſůcht ð menſch fein aigen nutz vñ 
nit dy eer gottes · Aber dy letſt mainung darumb ain yet 
licher menſch got dienen ſoll · ſoll ſein dy er gotes · darumb 
das er das aller beſt vñ oberſt gůt iſt · Vñ alſo ſollen wir 
got bitten das er vns verleich vnſer leipliche narung · dar 
umb das wir leben mögen · wir föllen begern zeleben das 
wir got dienen mögen wir ſollen got dienen das er vns be 
hüt voꝛ der hell vñ vns das ewig leben geb · wir ſollen yn 
biten das er vns behüt voꝛ ð hell darumb das wir fein hei | 
ligen namen nit ewigklich verflůchen · als dy verdamten N 
in der hell thůnt · wir ſollen auch begern in das ewig leben 
zekumen darumb das wir got ewigklichen mit der iunck⸗ 
frawen Maria · mit allen engeln · vñ mit allen heiligen lo 
ben rñ eren moͤgen · vñ das ſoll vnſer letſte mainung ſein 
alles vnſers gebets · vñ in was mainung es anderſt geſchi 
cht ſo iſt es got nit genem · noch dẽ menſchen nit nütʒ zů dẽ 
ewigen leben · dañ alle vnſere werck ſollen got zů lob vnd 
zů eren geſchehen + Auch ob ain menſch weft das er ver / 
dambt ſolt werden · dannocht ſolt er got nit deſter minder 
dienen · noch deſter minder yn loben vnd eren dy weil er im 
leben wer · dañ got vergilt es alles hundertfeltigklich On 
deß merck ain eßempel Von aim Ainſidel 
S. ſtat geſchꝛiben im bůch Vitaſpatrum wy ains 
mals wern · ij. ainſidel in ainer wuͤſt ain iunger vñ 
ain alter · dy dienten got dẽherrn mit groſſem fleiß 
vnd ernſt · tag vnd nacht in allen tugentreichen wercken · 


— — 


m WE 

Nun fügt es ſich · das ainß nachtz der böß gaiſt dem alten 
ainſidel erſchin in ainer ſchoͤnen geſtalt · als ob er ain gů⸗ 
ter engel wer · vnd ſpꝛach allſo zů ym · O bꝛůder ich můß 

dir etwas verkünden von got · das ich vngern thů · doch iſt 
es ð will gotz · vñ iſt das dy ſach · Du haſt ain iung en bꝛũ 

der bei dir der ſich gar vaſt keſtiget durch gntz willen · vnd 
thůt vil groſſer arbait vmſunſt · dañ alls das er thůt das 

iſt got vngenem · dañ er iſt durch dy oꝛdnung gotz geur⸗ 
tailt ʒů ð ewigen verdamnuß · vñ alle feine gůte werck dy 
er thůt mögen yn nit helffen · dann ð will gotz můß geſche 

hen · vñ als er diſe woꝛt redt do verſchwand er · Do ward 
ð alt ainſidel gar innigklich betruͤbt vnd bekümert · das er 
ſich deß in gar langen zeiten ny erholen kund · vñ wann er 
den iungen anſach ſo erſeüfftzet er allweg võ grund ſeins 
hertzen · Das ward ð iung mercken vñ ſpꝛach allſo · Vat⸗ 
er ich merck das du all weg erſeüfftzeſt wañ du mich an/ 

ſichſt · nun bit ich dich das du mir ſagſt was dy vꝛſach fer 
Do erdacht ð alt ainſidel mangerlai antwurt · vnd wolt 
ym ð rechten warhait nit ſagen + doch zůletſt do ð iung ye 
nit wolt ablaſſen · do ſpꝛach ð alt ainſidel allſo + Lieber fun 
ich woͤlt lieber ſterbẽ dañ das ich dy warhait ſagen můß 
fo du es aber nit enberen wilt fo ſoltu wiſſen das mir got 


durch ain engel verkünt hat das du ſeieſt geurtailt zů der 
ewigen verdamnuß · vñ all dein gute werck mögen dir nit 


helffen · darumb fo bin ich bekümert · vñ mag nit mer fro 
lich werden dy weil vñ ich leb · Do ſpꝛch ð iung allſo · Lie / 
ber vater du ſolt dich darumb nit bekümern · dann es iſt ð 
will go das ich foll verdambt werden · ſo will ich es gedul 
tiklich leiden · ich woͤlt auch vngern wid den willen gotz in 
dem ewigen leben ſein · vnd will vil lieber mit ſeim willen 
ewigklich verdambt ſein · dañ das ich wid fein willen in ð 
ewigen froͤd fein ſolt ieh will auch darum̃ nit von feinem 


Der Amer Tartr 
dienſt ſetzen · vnd will ym ob got will vnuerwandelt mein 


llebtag mit allem fleiß dienen als ob ich behalten ſolt wer⸗ 


den · dann ich waiß das yn dy verdambten nit loben vnd 
eren · darumb ſo will ich yn lobeu vnd eren dy weil ich leb 
nach allem meinem vermögen Soll ich mich dann von 
got meinem herren ſchaiden vnd ſoll eingon in dy ewigen 
verdamnuß · ſo bin ich doch deſter froͤlicher das ich yn vor 


gelobt vnd geert hab zů der zeit do ich es thůn mocht · vnd 


darumb lieber vatter ſolt du dich nit bekümern · ſunder fo 
ſolt du got darumb u. eren · dann got ſoll gelobt vñ 
geert werden in allen ſeinen wercken · Do der alt ainſidel 

diſe woꝛt hoͤꝛt von dem iungen · do het er ain verwundern 
von diſer ant wurt · vnd nam ain geoffe ergetzlichait dar⸗ 
ab · Vnd do es nacht ward do erſchin ain rechter engel go⸗ 
tes dem alten ainſidel vnd ſpꝛach · Dein iunger bꝛůder iſt 
in den gnaden deß herrn · vñ iſt eingeſchꝛiben in das bůch 
deß lebens · vnd der der dir am nechſten verkündet hat das 
er verdambt ſolt werden der iſt kain engel · ſunder ain böͤ⸗ 
fer gaiſt geweſen · vñ er wolt yn durch ſolliche betriegung 
iu vertz weiflung bꝛingen · vnd dy antwurt dy dein iunger 
bꝛůder gegeben hat dy iſt got ſo wol gefellig das ſy got ge 
nemer vnd lieber iſt dann alle dy gůten werck dy er ſunſt 
ye gechon hat · Vnd in dem verſchwand der gůt engel vnd 
ließ den alten ainſidel in groſſen fröden · Vnd deß moꝛgentʒ 
j do verkündet er dem iungen ainſidel diſe verkündung · 
vnd wurden allſo baid erfreüt vnd beſtetigt in dem dienſt 
gottes · darinn ſy dann baid ir leben volendenten · vnd ha 
bent yetz on zweifel den lon empfangen · das iſt dy ewigen 
fröd on end · | 
Je iftzewiffen das nimer kaim menſchen verkünt 

wirt das er verloꝛn ſoll werden · wann es aber aim 
geſchicht ſo foll er on zweifel ſein das es von ainem 

| m 

teüfel vnd nit von got iſt · dañ ſolliche verkündung bꝛecht 


ain in vertz weiflung · das dy al er ſchwerſt ſünd iſt · vñ all 


ſo ob es ainem von got verkündet wirt das er verloꝛn ſolt 
werden · ſo geb ym got vꝛſach zů der vertz weiflung · das 


doch nit geſein mag · dann got gibt kain vꝛſach zeſünden · 
Auch ſo wirt es gar wenig menſchen verkünt das ſy be⸗ 


halten follen werden · dañ man liſt von ſant Auguſtin vñ 
von andern groſſen heiligẽ das ſy groſſe ſoꝛg auff den tod 
gehebt haben · vnd haben gefoͤꝛcht das ſtreng gericht go⸗ 
tes · Vnd darumb fo ſollen wir allweg in voꝛcht ſein · ſo ſoͤl 
len wir auch all weg in gůter hoffnung ſein · 


Vie hernach volgt von aim wůchꝛer · 


Der Aunder F 


Das. xvi · Capitel. 
Ain exempel von aim wůchꝛer der ain überherte bůß 
empſien - Das · vj. Capitel. 
CEeb̃arius ſchꝛeibt wy zů Coͤln gar ain reicher wů⸗ 
cheer wer · vnd als er ſterben můſt do beſant er ain 
prꝛieſter vñ ſpꝛach zů ym als er beicht vñ dy ſacra 
ment empfieng · Oerr ich hab aus ð maſſen gar vil gůtz 
daruon will ich gern allmůſen geben nach eü werm haiſ⸗ 
fen vñ rat · Der pꝛieſter ſpꝛach · Eů wer gůt iſt zemal vn⸗ 
echt gewunnen vñ gehoͤꝛt an dy end wider zegeben do es 


her kumen iſt · dañ ich beſoꝛg das es got dem almechtigen 


nit genem ſey allmůſen dauon zegeben + doch fo laſt heüt 
ain trůhen vol bꝛotz ſchneiden vñ biß moꝛgen ſo gebt ir es 
zeallmůſen · das geſchach allſo · Vñ als man deß moꝛgentz 
frü das allmůſen geben ſolt · vnd als man dy trůhen auff 
ſchloß do was aus yetlichem ſtuck bꝛotz ain krot woꝛden · 
Do beſant er den pꝛiſter aber vñ ſagt ym das groß wun 
dertzaichen · Do ſpꝛach der pꝛieſter · Das iſt gar ain groß 
zaichen das got ð allmechtig kain gemains allmůſen em 
pfacht von dem ge wůcherten gůt · Do ſpꝛach ð wůchꝛer · 
Herr nun will ich ye buffen vñ ſetzt mir ain bůß wy ſch⸗ 
wer dy ymmer iſt · fo will ich ſy gar willigklich vnd gern 
volbꝛingen · Allſo ſetzt ym ð pꝛieſter das er ſich in dy trü⸗ 
hen nackent zů den kroten legen ſolt vnd ſolt ſich do laſſen 
vertzeren · Allſo nam er dy bůß gar willigklich auff vnd 
volbꝛacht ſy auch · Deß andern tags als man dy truhen 
auff ſchloß · d fand man gantz nichtz in ð truhen dañ fein 
gebain · das vergrůb man zů ſant Joͤꝛgen zů koͤln · vnd ee 
das geſchach do heten garuil kroten wonung vmb dy ſelb 
kirchen · aber ſeit her iſt ny kaine mer do geſehen woꝛden · 
Je §ſnerck ain yetlicher mẽſch wy groß rü vñ laid 
hat diſer menſch vmb fein fünd gehebt · do er ain ſo 
liche vnmeſſenliche herrte bůß empfangen vñ vol 


Wer Ammder Tay! 


bꝛacht hater woͤlt aber yetz nit das ſy ringer gweſen wer 


Ain Exempel von zwaien Roͤmern · 
Nen Rö miſchen Byſtoꝛien liſt man wy ainß mals ij. 
mechtig Roͤmer in groſſer veintſchafft gegen einanð wa 


rent · vñ giengen allweg mit ge wapneter hand · allſo wo 


ainer den andern begriffen hett vnd ym angeſigen möcht 
das er yn töten wolt · alſo ſtond ir yetlichs mainung · Nun 


fügt es ſich ainß mals an aim karfreitag das ð ain Roͤm/ 


er vngewapnet vñ on alle ſoꝛg aus gieng · vñ was in ma 


nung wy fein veind an diſem heiligen tag deß gleichen a / 


ch thůn ſolt · es geſchach aber nit · dañ als er aus gieng vn 
gewapnet do bekam ym ſein veind mit ge wapneter hant 
vñ do er den vngewapnet ſach do eilt er auff yn vñ was in 
mainung yn zů töten Do erſchꝛ ackð vnge 
el nið für fein veind vñ ſpꝛach · Ich bit dich durch gotz wil 
len du woͤlleſt mir gnedig ſein · vnd wolleſt mir vergeben 
als vnſer herr Jheſus Criſtus heüt allen ſein veinden ver 
geben hat · vñ ich bin heise in dem frid gotz auſgangen vñ 
het gemaint du hetteſt deß gleichen auch thon · Do ſpꝛach 
fein veind · Durch vnſern herren Jheſum Criſtum wil ich 
dir heüt auff diſen tag nit allain vergeben · ſunder ich will 


auch ewigklich dein auſerwelter vñ beſter freünd vñ bꝛͤ 


der ſein · All ſo wurden ſy mit einanð veraint · vnd giengen 
in dy kirchen mit einanð vnd knieten für das crucifix · Do 
chet ſich das crucifix her ab vom creůtz vñ vmfieng den ð 
ſeim veind durch ſeinent willen vergeben het · Do wurden 
ſy baid ein anð ſo lieb gewinen das ain yetlicher für den an 
dern geſtoꝛben wer · ob es not geſchechen wer · | 
Iſe . ij · Römer haben baid gav groß vmb den all / 
mechtigen got verdient · ð erſt darumb das er vng 
wapnet auſgieng vñ deß heiligen tags ſchonet · der 

ander darumb das er fein veind durch gotʒwillen am hei⸗ 
“ m ij 


d ung ewapnet vñ vi | 

ligen tag vergeben hat · Deß gleichen ſoͤllen wir auch tůn⸗ 
vñ vnſern veinden vergeben · ſo will vns got ð allmechtig 
vnſer ſünd auch vergeben · we 
Ain Exempel von ſant Andꝛes Dasrvij-Capirel 
Tem es ſtat geſchꝛiben in aurea legenda wy ain biſchoff 
wer gar ains gayſtlichen ſelligen lebens · ð ert ſant andꝛes 
mit groſſem fleiß fůr and heilig · vnd mit ſollicher lieb das 
alle ſeine werck dy er würckt dy hůb er an in dem namen 
gottes vñ ſant andꝛes · Aber ð böß gaiſt ð aller gůthait 
veind iſt verſůcht alle boßhait damit er den biſchoff betrie 
gen moͤcht · vnd verwandelt ſich allſo in ain geſtalt ainer 
ſchoͤn edeln vñ wol getzirten iunckfra wen · vñ kam in deß 
palaſt · vñ begert er ſolt ſy zůbeicht höꝛn · ð biſchof ſpꝛach 
ſy ſolt ſeim penitentzer beichten ð hat auch vollen ge walt · 
ſy entbot dem biſchoff ſy möcht ir haimlichait nim ant of⸗ 
fenbarn dañ ym · allſo hieß ſy ð biſchoff ʒů ym kumen vñ 
do ſpꝛach ſy · Herr ich bit eüch erbarment eüch über mich 
dañ ich bin noch ain iunckfraw · vñ von iugent auff zart⸗ 
lich ertz gen · vñ bin geboꝛn von künigklichẽ ſtamen · vñ 
bin allain her kumen in bilgers weiß · dañ mein vatter iſt 
ain mechtiger künig vnd wolt mich aim fürſten verme⸗ 
helt haben · ich antwurt meim vater vñ ſpꝛach · wy ich cri 
ſto mein iunckfreůlich ait gelobt dem wolt ich ſy behalten · 
vñ mich nit müſchen in mannes vermehlung · Do ſpꝛach 
mein vater ich muͤſt ym volgen oð er woͤlt mich hertig⸗ 
klich peinigen · allſo bin ich von meim vater geflohen vnd 
wil lieber arm ſein dañ das ich an Criſto meim gemahel 
mein gelübt bꝛechen ſolt · Nun hab ich von eü wer heilig 
kait gehst ſagen · darumb fo bin ich 315 eüch geflohen võ 
deß gůten lobs wegen fo menigklich von eüch auſſpꝛicht · 
vñ hoff ir ſollent mir etwen ain ſtat zaigen vñ allo mic 
beſchirmen · darmit ich gott mit fleiß dienen vñ dy betrůͤb 

nuß vñ vnſicherhait fliehen vnd ð entrinen moͤg · Do der 
biſchoff diſe woꝛt horte do het er groß ver wundern das ſy 
ſo hoch was geboꝛn fo wol getzirt fo ſchön vñ fo inbꝛün / 


ſtig in ð lieb gotes · auch ſo üderklůg vñ ſubtil mit ien wo: | 


en · Vñ antwurt ir mit ſenffter ſtim vñ ſpꝛach · Tochter 
biß ſieher vñ voͤꝛcht dir nit · dañ ð durch deß lieb willen du 
dich ſelbs dein freünd vñ alles das dein verſchmecht haft» · 
d wirt dir on zweifel hy in diſer zeit mitailen fein gnad vñ 
nach diſem leben geben dy ewigen froͤd · dann ich bin auch 
fein diener · vñ alles das ich dir von feine wegen chůn kan 
dartzů ſol ich willig ſein · vñ wo es dir am aller fuͤgklichen 
iſt do ſoltu ſicher beleiben · Auch fo will ich das du heüt mit 
mir eſſen ſolt · Sy antwurt vnd ſpꝛach · Herr ir ſolt mich 
nic biten das ich mit eüch eß · es möcht eüch ergernuß dar⸗ 
aus enſton darmit eü wer gůt lob vermailigt wurd · ð bi⸗ 
ſchoff antwurt vñ ſpꝛach · wir werden nit allain ſein · ſunð 
mer menſchen werden mit vns eſſen · deß halb ob got will 
kain er gernuß dauon kumen ſoll · Allſo verwilliget ſy · Do 
ſy nun zům eiſeh komen do ſetzt ð biſchoff ſy über fein tiſch 
vor ym über · ſunſt ſetzt ſich yedermã an fein ſtat do er hin 
gehöꝛt · ð biſchoff ward ſy mit in, emſſigklich anſechen · 
vñ het groß wunð darab das ſy fo gar ůbermaſlich ſchoͤn 
was · dd aber ð boͤß gaiſt das merckt das ð biſchoff ſollich 


groß wolge fallen het von feiner fehön do ward er ym ſein 


hertz gantz ver wunden vñ ward auch ye lenger ye ſchö⸗ 
ner · vnd ð biſchoff ward fo gantz entzünt das er gar nah⸗ 
ent fein willen dartzů geben het möcht es ge weſen fein er 
hetir vntz m ich fach zůgemũt · vñ gedacht allſo wy er es 


ze wegen bꝛingen moͤcht · Do er alſo in diſen gedencken ſaß 


vñ gantz entzünt was do kam gechling ain bilger an das 
toꝛ vnd klopfft gar vngeftümtgklich an vnd begert das 
man yn hinein laſſen ſolt · do man yn aber nit hinein wol: 

. mülj 


Das · xvii · Capitel· 
laſſen· ward er mit groſſer vngeſtümigkait ſchꝛeien vnd 
klopffen vñ wolt nit ablaſſen · Do man yn aber nit hinein 
wolt laſſen do ſchꝛir er vil ſerer · Do diſe mer allfo für den 
biſchoff kamen er fragt dy iunckfrawen ob es ir gefiel das 
man diſen bilger hinein laſſen ſolt · ſy antwurt vñ ſpꝛach · 

ebt ym ain ſch were frag für vnd kan er zimlich dartzũ 
antwurten vnd dy aus legen ſo laſſent yn herein · ob er es 
aber nit kan ſo iſt er nit wirdig das er für den biſchoff gon 
ſoll · Ab diſen woꝛten het yederman ain benügen vñ wol / 
gefallen · Do ſpꝛach ð biſchoff · Junckfrawes iſt niemand 
in meim hauß fo glimpffig 08 vernünffag ð ſolliche frag - 
auffgeben künd · darumb iſt das vꝛtail auff eüch gefallen. 
dañ ir habt ſollicher weißhait an eü wers vatters hoff vil 
leicht gepflegen · Do ſpꝛach ſy · ſo fragt yn was das groͤſt 
wunder ſey das got ye gemacht hat gar an ainer klainen 
ſtat · Der bilger ward deß gefragt vñ antwurt allſo · Das 
geöft wunder das got an ain klaine ſtat gelegt hat iſt deß 
menſchn antlüt · dañ von anfang ð welt biß zům end find 
ny · ij · menſchen geweſen noch nimer werdent dy einander 
am antlüt gantz gleich ſind · Do man diſe antwurt vo ym 
hö ꝛt do was groß ver wundern vnd ſpꝛach menigklich er 
hat wol geantwurt · do ſpꝛach dy iunckfrawo · man ſolt ym 
dy · i. frag fürheben dy wer ſchwerer vñ bedöꝛfft groͤſſer 
weißhait · vñ ſpꝛach man ſolt yn fragen wo das ertrich er 
hoͤcht werüber all himel · do ð bilger das gefragt ward er 
antwurt vñ ſpꝛach · In dem fürin himel ð ob allen himeln 
iſt do iſt das ertrich am hoͤchſten · dañ do iſt ð leib Jeſu cri 


ſti den er von menſchlicher natur genomen hat · dy dann 


von ð ſubſtantz deß ertrichs gemacht iſt · dañ dy menſch / 
hait Criſti iſt erhoͤcht über all hymel · Do ð bot diſe ant⸗ 

wurt von dem bilger bꝛacht · do het aber yederman groß 
ver wundern ab diſer vernünffügẽ antwurt · rñ ward ſein 

weißhait größlich gelobt · Do ſpꝛach dy iunckſraw · Man 
fol ym dy üj · frag auff geben · dy haimlich vñ am ſchwer 
ſten iſt · vnd ob er zimlich dar ant wurt als ſich gebürt 
ſo wirt fein weißhait gang gewert · vnd iſt als dañ billich 
das man yn ſür den biſchoff kumen laß · Man ſoll yn fra⸗ 
gen wy weit von dem ertrich ſey biß in den himel · Do d bil 
ger deß allſo gefragt ward · do ſpꝛ ach er zů dem boten · ge 
hin zů dem ð mir diſe frag auff geben hat · rñ ſpꝛich das er 
ʒů diſer frag antwurt · dañ es zum ym baß dan mir · dann 
er hat den weg dartz wiſchen gemeſſen · do er von dem him 

el herab gefallen iſt · dañ er iſt ain boſer gaiſt vñ kain iun 

ckfraw · vñ iſt in mainũg den biſchoff zůbetriegen · Do der 

bot diſe woꝛt hört er erſchꝛack ſer · doch ſagt er es offenlich 

"vor aller menigklich wy er ym geantwurc hette · Do ver / 
wunderten vñ erſchꝛacken alle dy dy diſe antwure hö ꝛten 

Vñ allſo verſch wand ð böß gaiſt m tren vnð yn · Der bi⸗ 
ſchoff erſchꝛack fo ſer das er gantz nichtz von ymſelber we 
ſte · vnd do er wid zů ymſelbs kam do ward er bitterlichen 
wainen vñ ſichſelbs ſtraffen · ñ got fleiſſigklich biten ym 
ſollichs ʒůuertzeihen vñ zůuergeben · vñ ſendet von ſtund 
ain boten das man den bilger ʒů ym hinein füren ſolt · ab⸗ 
er man mocht yn nit vinden · Darnach beruͤfft ð biſchoff 
das gantz volck zůſamen vnd ſagt yn diſe geſchicht gantz 
mit einanð · vnd gebot yn das ſy got mit vaſten vñ beten 

andechtig klich bicen ſolten das er offenbarte wer diſer bil⸗ 
ger ge weſen wer der yn von ſollichẽ groſſen übel erledio er 
er Alle ward dem biſchoff auff dy ſelben nacht geoffen⸗ 
bart wy diſer bilger ſant andꝛes geweſen wer . der ain ſol⸗ 
liche geſtalt anſich genomen het yn allſo zů erledigen vnd 
3% beſchirmen voꝛ dem böfen gaiſt ð yn fo liſtigklich ange 
ſochten her · Do danckt ð biſchoff got vñ ſant andꝛes fleiſ 
ſigklich · vñ ward vil emſſiger in dẽ dienſt deß heiligẽ zwelf 

geborene» vnd der ſelbig berg iſt gantz vmgeben gar mie 
ainem tieffen grau ſamlich vnd weiten waſſer · vnd oben 

vñ dy kirch in maſſen als es voꝛ geweſen iſt · Do allſo der 
patriarch von India dẽ babſt Calixto vñ andern dy bey 
ym warent diſe groſſe wunð ſagt zů Rom im hoff Kara 
nenſi do hůb der babſt mit ſambt allem Roͤmiſchen volck 
dy hent gen himel auff vñ lobten got in ſein groſſen wur 
derwercken dy er ierlich wůrckt durch fein heiligen zwelff 
poten · Diſer Calixtus iſt babſt geweſen · Anno · Mc · j. 
Von den armen · Das · ix · Capitel 
Vn iſt fürbaß zewiffen das nit alle den das ewigle 
ben berait iſt dy in diſer welt arm ſind · dañ wir ſe 
hen vil armer menſchen dy do leben in groſſen ſün 
den · als in neid · in vnkeüſchait · in triegerei · in vngedult · vñ 
ſunſt in manigen ſünden · vñ ſetzen alles ir vermögen dar/ 
auff das ſy auch eer vñ gut gewinen · vnd wollen fich nit 
laſſen benugen in dem dartzů ſy gott ð herr geoꝛdnet vñ 
fürſehen hat · vñ dy reichtumb vñ wolluſt diſer welt dy ſy 
nit haben nach dem leib dy begern ſy von gantzem hertz ⸗ 
en in dem gemuͤt · D das find arm leüt an leib vñ an ſel · ſy 
ſolten billich gedencken das ſy got in beſunderhait für ſein 


gůt freünd auſerwelt het · vñ het yn darum̃ dy zeiclich eer 


vnd gůt nit geben wollen · darum̃ das ſy dy ewigen reich / 
tumb beſitzen ſolten · dann armůt iſt ain koſtlicher ſchatz · 


cen dy ſy gedultig klich leiden · ſy ſolten auch billich got dar 


umb loben vñ dancken das er hy yn armůt zůgeſuͤgt hat 


darumb das ſy deſter ain gewiſere hoffnũg möchten hab 


en ʒů dem ewigen leben · vñ ſolten ir hoffnũg gantz in got 
ſetzen · ſo wurd er ſy on zweiſel nit verlaſſen · als dy heillig 
geſehꝛiffe an manig em end betzeügt · dann dy ſchlechten 
ainfelti gen armen menſchen ſeind dy auſer welten freünd 
gottes · vnd find nit allain gewiß deß ewigen lebens · ſunder 
ſy werden auch offt in diſer weltgnedigklich von got ver⸗ 


Dns. xix · Tapitte 

7 | Ain Exempel 
Tem man vindt geſchꝛiben wie ains mals wer ain ain⸗ 
ueltiger frumer hirt · der was in groſſer armůt mit ſeinem 
weib vnd kinden · vnd het nit mer dann ain ků · Nun fügt 

es ſich ains mals das der ſelb hirt kam in dy ſtat ſeins bi⸗ 
ſtumbs vnd kam in den ſtifft dariñ der biſchoff auff dy ſel 
ben zeit auff der kantzel ſtond vñ pꝛediget · vñ vngefarlich 
fügt es ſich das der biſchoff das volck manet das ſy ir all 
můſen geben ſolten an den ſtifft · dañ er was baufellig · vñ 
ob ſy das got zii lob vnd zů er willigklich theten fo woͤꝛd 
es yn got hundertfeltigklich widergeben · Do der arm hirt 
ſolliche woꝛt von dem biſchoff hört · do was er ains ainfel⸗ 
tigen ſchlechten gemuͤtz + vnd ſetzt fein hoffnung gantz in 

gott · vnd kam wider haim zů ſeiner fra wen vnd ſpꝛach · 
Der biſchoff hat gepꝛedigt · wann ains etwas durch gotʒ⸗ 
wille an den ſtifft geb ſo gebs ym got hundertfeltigklichen 
wider · nun haben wir nit mer dañ ain ků · vnd wer es dein 
will ſo woͤlten wir ſy durch gotz willen an den ſtifft geben. 
fo geb vns got · c · kü dar für · ſo möchten wir vns dañ mit 
den · c · küen gar wol nern · vnd bedoͤꝛfften wir vnd vnſere 
kind nit mer betlen · Dy fraw gab iren willen dartzů allfo 
auff den trau wen den er zů got het gab er dy ků nit auff⸗ 
ſatzlich ſunder in ainer ſchlechten ainfeltigen mainung an 
den ſtifft · darnach fürgieng lange zeit das er · ſein weib · rñ 


feine kind groſſen hunger vñ armůt liden · dañ do dy ků 


him weg was do hetten ſy ſunſt gantz kain narung. vñ fein 

weib ward offt mit ym zöͤꝛnen von der ků wegen · Zůletſt 
mocht der gůt arm hirt den groffen hunger nit verdulden 

an ym an ſeim weib vnd an feinen kinden · vnd gieng wi 


in dy ſtat darinn der biſchoff was vñ kam für den biſchoff . 


vñ ſpꝛach zů ym · Herr ir habt gepꝛedigt wer etwas du⸗ 
vrch gotzwillen an den ſtifft geb zum gebeis dem gebs got 


Pan", 
ri FR 
PC» 
S 
Sa 


Das. xx · Tapitei 


hundertfeltigklich wider · vñ auff ſolliche wort hab ich got 
vñ eüch ſo wol getraut · vñ het nit mer dañ ain ků dy hab 
ich an den ſtifft geben · vnd ich mein weib vnd mein kinder 
muͤſſen geoffen hunger leiden ſeit wir der ků mangeln · vñ 
warten allſo ymer wañ vns got · c · k darſür geben woͤll · 
vnd das iſt vns biß her verzogen woꝛden · alſo bit ich eüch 
ir wölent daran fein das mir dy · c ků werden · dañ ich hab 
mein hoffnung gantz in got geſetzt vñ getrau got er ver⸗ 
ſag mir es nit · Do ð biſchoff diſe ſchlechte ainfeltige woꝛt 
von dem armen menſchen hoͤꝛet · do ward er bewegt mit 
barmhertzigkait vñ ſpꝛach zu ym · er ſolt got dem almech 
tigen wol getrau wen ſo würd er yn nit laſſen · vñ was in 
meinung er woͤlt ym · ij · oder · ij · ander ků geben darmit er 
fich fein weib vnd feine kinder deſter baß ernern mochten · 
vñ ſpꝛach er ſolt deß nachtz bei ym in ſeim hauß beleiben · 
das er dann thet · Nun deß nachtz do man zůtiſch ſaß be⸗ 


ualch der biſchoff man ſolt dem armen hirten auch etwas 


zůeſſen geben das dañ geſchach · Vñ do der arm hirt allſo 
hinder ð thür ſaß vnd het kain liecht darbei er ſein eſſen ge 
ſehen möcht · ſo wolt ym auch nimantz kains geben do ſpꝛ 
ach er allſo · Allmechtiger got du biſt mir wol · o ků ſchul⸗ 
dig nun bit ich dich du wölleft mir yetz für der ků aine ain 
liecht geben das ich ſech zůeſſen fo biſtu mir danocht · xeix 
Eu ſchuldig · Als bald er diſe woꝛt ret do ſtond ain überkla 
res liecht voꝛ ſein augen · Do ð biſchof das überſchoͤn koſt 
lich liecht fach do ſpꝛach er · von wann das koſtlich liecht 
kem man ſolt es ym fürtragen · das wolten nun dy diener 
thůn aber es mochtz kainer vor dem hirten auff heben · zů 
letſt ſtond ð biſchoff ſelbs auff vñ gieng hintzů vnd fragt 
den hirren von wannen ym das koſtlich liecht kem · ð ant⸗ 
wurt vnd ſpꝛach · Herr ð allmechtig got hat mirs geben · 


für der kü aine dy er mir fchuldig iſt · Do ſpꝛach 8 biſchoff 5 

lieber fun gib mir diß liecht · Der hirt ſpꝛach · Got hat mir 
es geben ſo will ich mirs behalten · Do ſpꝛach aber ð biſch 
offer ſolt ym das liecht geben ſo woͤlt er ym dy · c · kü dar / 
für geben · Allſo gab ym ð hirt das liecht · do nam es ð bi⸗ 

ſchoff vñ trůg es loblich vñ wirdigklich in dy kirchen dar 

inn es dañ lange zeit bꝛan zů aim zaichen ð milten barm 

hertzigkait gottes · Vñ alſo wurden dẽ hirten dy · c ků · als 

er dann fein hoffnung gantz gen got geſetzt het · es ſolt ge⸗ 
ſchehen · Nimb war wy gar lieb hat got dy armen ain/ 
ueltigen menſchen · diſen armen hirten hat er hy begabt · 

vnd auch in dem ewigen leben + als es gütlich vnd wol ze⸗ 

glauben iſt · dañ wer ſein hoffnung in got fest ð wirt nim 

er von ym verlaſſen weð hy noch doꝛt · Doch in diſen ding 

en alen ſol ain yetlicher menſch got mit fleiß dienen vñ ſei 

nen getrauwen in got ſetzen · Er ſol ſich aber ſeiner gůten 

wertk dy er thůt mit nichten überheben · allſo das er ge⸗ 
denck er thü recht · vñ got ſoll ym billich gnedig ſein · vñ fol 
dannocht ain gůte hoffnung zů got haben · dann woͤlt er 
ſich feiner gůten werck überheben ſo nem es ain böß end · 
Das magſtu mercken bei dem hernach geſchꝛiben exem / 
pe ER | | 

Ain exempel von aim der fich feiner gůten werck über⸗ 
hub in hoffart · Das · xr · Capitel 
An liſt in dem bůch von den heiligen altuetern · im 
latein genant Vitaſpatrum · wy ain ainſidel wer in 
ainer wuͤſt · vñ het wonung in aim hol vñ lid gro 


fen abbꝛuch vñ mangel vmb gotz willen · ſein tegliche na 


ung ge wan er mit ſein henden · vñ was allweg fleiſſig am 
— . 7 2 S 7 © 4 
gebet nacht vñ tag · ſein gemuͤt grůnet in allen tůgenden · 


In dem ward er hoffartig vñ maint dy gůten werck dy 


er thet dy vermöcht er von ym ſelbs · vñ wolt nit volkum 


en danckper ſein · Do ð teüſel ſollichen ſein gedanck merck „ 
„ | 


Das. xx Zapitel 
en ward do ward er frölich vnd legt ym ſtrick · ains mals 
an aim tag ſpot verwandelt ſich der teüfel in geſtalt ainer 
fehön frawen · vñ als ob ſy irr wer worden in der wuͤſt · vñ 
ertzaigt ſich als wer ſy müͤd vñ kam an dy thůr des hauß 
darinn ð ainſidel was vñ ertz aigt ſich gar kleglich vñ vi/ 
el nider auff ire kny für den ainſidel vnd bat yn das er ſich 
über ſy erbarmt vñ ſpꝛach · O ich vnſeligs weib dy nacht 
hat mich begriffen in diſer wuͤſt · ich bit dich du wölft mich 
heint in deiner zell in ainem biegel růwen laſſen · das mich 
heint dy wilden thier nit zerreiſſen · Allſo erbarmbt er ſich 
von erſten über ſy vñ ließ ſy zu ym in ſein zell vñ fragt ſy 
wie ſy allfo irrent in diſe wilde wuͤſt komen wer · Sy erda 
cht bald ain klůge liſtige ant wurt · vñ in dem ward ſy aus 
gieſſen ir vergifft vñ den ainſidel anfehten vñ raitzen mit 
mangerlai woꝛtten vñ geberden · vñ fo mit liſtigen ſuͤſſen 
woꝛtten das ð ainſidel auff ire wort ſich naigt · vñ in begir 
licher vnoꝛ denlicher lieb vmfangen vñ begriffen ward · do 
ward ſy noch ſuͤſſere woꝛt vñ teding außiehen mit ſchim 
pff woꝛten gemiſcht mit lachen · Sy ward ym greiffen an 
das kny vñ an den bart mit ainer freüntlichen geſtalt · vñ 
ward yn auch ſunſt lieplich angreiffen an andern ſein ge⸗ 
lidern · das trib ſy ſo lang biß er gantz gefangen vñ ůüber⸗ 
wunden ward · Vnd ward von ſtůnd in ym ſelbs betruͤbt 
vnd hůb an zebꝛinnen in lieplicher begird · vñ gedacht nit 
an dy groſſen arbait dy er in ð wuͤſt gehebt het · er vergaß 
auch der pꝛofeß vñ ſeins fürſatz fo er zů got gehebt het · vñ 
ward allſo geſpeiſt mit ð begird ſeins hertzen · Vnd als er 
ſy in ſolichem ſeim böfen wolluſt vmfahen wolt · x ließ ſy 
ain bitterlichen Pa mit ainer grauſamlichen ſtim · vnd 
verſchwand allſo aus fein armen · vñ verließ yn in folliche 
ſeim vntzimlichen werck mit aim laſterlichen gefpot- Do 
ward von ſtunden im lufft ain groſſe menig teůfel geſam 

melt zů irem ſchimpff vñ ſchꝛiren mit aim groſſen lachen 
vnd heulen vñ ſpꝛachen · O münich wyhaſtu dich erhebt 
biß in den himel vñ biſt yetz eingeſenckt biß in dy hel · Dar 
umb fo lern · Wer ſich erhöcht ð wirt gediemuͤtigt · Vñ als 
er allſo lag als wer er onmechtig · do ſchembt er ſich ſollich 
er geſchicht fo übel das er fich ſelbs veſter betrog dann yn 
ð teüfel betrogen het · dann er ſolt ſich ſelbs wið gebꝛacht 
haben mit ainer wirdigen bůß · das thet er nit · ſunð er ver 
zweifelt an ym ſelbs · vñ gieng wider in dy welt · vñ ward 
ain diener ð teüfel · vñ floch all heillig menſchen · daru mb 
das ſy yn nit wider wife auff den goͤtlichen weg · dañ het 
er ſich wider geben in ſein erſts leben · ſo het er on zweifel 
wider dy erſten ſtat vñ dy erſten gnad von got erwoꝛben 
Oy merck in diſem exempel wy not iſt den frumen menſch 
en das ſy fich wol fürſehen · dañ ſy werden allzeit angefoch 
ten von den böfen gaiſten · vñ wann ſy anheben zefallen fo 
vallen ſy gar ſchwerlich· 11 

Der ꝛitt Tayl. 
Ain exempel von aim groſſen ſünder wy der fo hertig⸗ 
klich bůſſe · Das · xxj· Capitel. 
S ſtat auch im bůch von den altuetern geſchꝛiben 
wy ain man wer in ainer ſtat der ain überſüntlich 
muüſt leben fürt · allſo das ym niem ant in aller boß 
hait geleichen mocht · Nun fůgt es fich das ainß mals du⸗ 
rch dy erbarmung gotes er in ſich ſelbs gieng vñ köꝛt ſich 
ʒů ainer bůß · vñ beſchloß ſich in ain grab · do bewainte er 
fein find vñ miſſetat sbeefliffigklich tag vnd nacht · Er 
do ꝛſt auch den himel nit anſehen noch kain woꝛt ſpꝛechen 
ſunder ſo verherrt er in groſſem ſeüfftzen vnd wainen · als 
ob er lebendig begrabn wer · vñ do er das allſo ain gantze 
wochen getriben het do kamen ains nachtz dy tüſel zů ym 
iu das grab mit geſchꝛ ay vñ ſpꝛachen · Was iſt das daſtu 
thůſt · O du aller vnrainigiſter vñ ſündigiſter · ſo du aller 
finden vnd aller boßhait erfüllt biſt fo mainſt du woͤlleſt 
yetz keüſch vñ gaiſtlich erſcheinen · vñ ſo du in aller boß⸗ 
hait in das alter kummen biſt ſo wiltu erſt frum fein vnd 
mainſt man ſolt dich für ain criſten haben · es iſt vmſunſt 
du magſt kain andꝛe ſtat erwerben dañ dy dir bei vns be 
rait iſt · es mag nit anders geſein dañ du biſt vnſer mitge⸗ 
noß · darumb fo köꝛ dich zů vns · vñ dy zeit dy du noch leb 
en ſolt dy vertreib nach deins leibs willen + fo wollen wir 
dir zů ſchicken gar groſſen veichtumb · vñ dy aller edelſten 
vnd ſchoͤnſten fra wen dy geſein mogen · vñ alles das das 
dir dy plůmen deiner iugent erkůcken mag · Was keſtigſt 
du dich ſelbs vmſunſt vntzimlich · warumb gibſt du dich 
ſelbs in ſolliche marter ee dy zeit kumbt · was mainſtu das 
du anders in ð hell leideen ſolteſt dann ſolliche pein damic 
du dich ſelbs yerz keſtigeſt · haſtu wolluſt von ſollicher pet 


fo bait ain klaine zeit ſo iſt ſy dir berait · darum̃ ſo koꝛ wi 


der vñ leb in wolluſt als du biß her gethon haſt ſo wollen 


Das · xxi · Capitel 
wir dir allen wolluſt beraiten · Vnd do ſy allſo ſollich vnd 
auch vil mer woꝛt zů yn theten dy verſchmecht er alle · vñ 
lag in dem grab vnbewegt mit woꝛten vnd mit wercken · 
Vñ do ſy diſe woꝛt offt wider anfiengen vñ auch gar mit 
vil herten vñ grauſamlichern woꝛten yn wurden anfech 
ten vnd er ſich mit nichten wenden wolt · ſunder in ſeim für 
ſatz veſtigklich verhert · do worden dy böſen teüfel bewegt 
gar mit grimlichem zoꝛn · vñ ſchlůgen yn aus der maſſen 
gar mit groſſen ſtraichen · vnd lieſſen yn allſo halb tod li⸗ 
gen · Dannocht in ſollicher marter mochten ſy yn mit nich 
ten von ð ſtat bewegen · dann er lag an ſeim gebet · Am ne 
chſten tag darnach do kamẽ etlich ſein gůt freünd vñ wol 
ten yn beſehen · do ſy yn allſo iemerlich gemartert ſahen do 
fragten ſy yn wer yn allſo gepeinigt het · vñ do er yn es fa 
get do baten ſy yn das er ſich haim ließ tragen in ſein haus 
doch nur als lang biß er wider geſund wurd · das verſagt 
er yn vnd belib allſo an feiner ſtat vnbeweglich · Darnach 
an ð audern nacht do kamen dy tüſel wid zů ym vnd wur 


den dy alten wort wider anfahen · vnd wurden yn vil her / 


tigklicher peinigen vnd martern dañ ſy voꝛ ye gethon he 
ten · aber das mocht yn alles nit von feiner ſtat bewegen · 
vnd ſpꝛach · er wolt vil lieber ſterben dann das er ð teůfel 
willen mer volbꝛingen ſolt · Darnach an der · ij · nacht do 
kam ans der maſſen gar ain groſſe menig teüfelvnd on al 
le erbamung eilten ſy über yn vñ keſtigten vnd peinigten 
yn gar mit übergroſſer marter vñ pein · vñ do er ſich mit 
dem leib nic mer vermocht dannocht widerſtond der gaiſt 
dem gewalt d boͤſen teüfel veſtigklich · do ſy nun das ſahen · 
x heülten ſy gar mit ainer groſſen ſtim vnd ſpꝛachen · du 
haſt überwunden · vnd wichen als ob ſy durch dy haimli 
chen krafft gotes von ym geiagt würden · vnd durften yn 
nit mer anfechten noch ir kunſt vnd lift an ym verfiichen- 


Der Annder Tayl. 


allſo ward er auch in allen tů genden fo übertreffenlich z | 
nemen vnd volkumen vnd begabt mit goͤtlichen gnaden · 
das yn das gantz land ſchetzet er wer von himel kummen 
von aim koꝛ ð engel · vñ ſpꝛach yederman · das iſt ain ver 
wandlung deß oberſten herren · Vñ do ſolichs geſchach do 
worden ſich vil geöffer ſünder beköꝛn vnd bůß empfahen · 
dy voꝛ auch gantz vnd gar vertz weifelt waren · dann ain 
yetlicher gedacht · hat diſer groſſer fünder gnaden erwoꝛ⸗ 
ben · ſo magſtu deß gleichen ob got will auch gar wol tůn · 
Got der allmechtig würckt auch zůletſt aus d maſſen gar 
groſſe wunderwerck durch yn · allſo das er nit allain be⸗ 
koͤꝛt ward von den ſünden · ſunð auch ain groſſer heilig ge 
weſen iſt · vñ iſt auch zůgeacht worden den lieben heiligen 
martrern · daun er hat fich ſelbs durch gotʒwillen in diſer 
welt gemartert biß in ſein tod · Vñ darumb ſoll auch kain 
ſünder wy groß fein ſünd find vertz weifeln · dann got ð all 
mechtig waiß wol welich ſünð ſind · vnd wann got will fo 
berüffier yn zů bůß vñ zů gnaden · aber ð ſünder můß au 
ch darum̃ biten vis darnach werben · Dañ es ſpꝛicht ſant 
Auguſtin allſo · Der ð dich on dich erſchaffen hat ð wirt 
dich nit on dich gerecht machen · Darumb ſo beger ain yet 
licher ſünder gnad vnd barmhertzigkait von got vnſerm 
herren. ſo wil er yn willigklich auffnemen vis feiner ſünd 
nimmermer gedencken . 

Fe annder Tayl· 


Ain Exempel von ainer Burgerin von Mentz 
Eſarius ſehꝛeibt · wie ym ain erber warhafftiger 
burger von Mentz geſagt hab das zů feinen zeiten 
zů Mentz geſchehen ſey das an aim ſuntag ain pri 

ſter in ſeiner pfarrkirchen dem volck den weichbꝛunn geb 

vnd vmb dy kirchen gieng · vñ als er zů ð kirchthür kam 

do begegnet ym ain burgerin getziert vñ geklait koſtlich⸗ 

en in groſſer hoffart mit mangerlai oꝛnaten · vñ het an ir 
en klaidern ain langẽ ſchwantz den ſy nacb ir ʒoch · vñ auff 
dem ſelben ſch wantz fach der pꝛiſter gar ain groſſe menig 
teůfel ſitzen · vnd dy warn klain als dy ratzen · ſchwartz als 
dy moꝛn · vnd lachten vñ ſchlůgen dy hend zůſamen vnd 
ſpꝛungen durch einanð als dy viſch in aim hamen · als der 
pꝛieſter das ſach do hieß er dy burgerin ſtillſton vñ beſch 
wur dy teüfel das ſy nit weichen mochten · vñ beruͤfft das 
volck zůſamen · Dy fraw erſchꝛ ack vis ſtond ſtill . do viel ð 
pꝛiſter auf ſeine knie vñ bat got mit fleiſſiger andaht das 
er dem volck diß elch zaigte das ſy es als wol als er ge⸗ 
ſehen mochten · Got ð ge wert yn · dañ er was ain frumer 
ſeliger man · allſo das alls volck das do geſamnet was dy 
teüfel in aller maß ſahen als ſy ð pꝛiſter fach - vñ auch dy 
frawſelbs · vñ ſy merckt wol das ir ſolichs geſchehen was 
von irer groſſen hoffart wegen fo ſy an ire Haid legt · vnd 
gieng haim vñ verwandelt all ir hoffart in groſſe diemů 

tigkait · Deß geleichen theren auch vil ander burgerin z 

mentz dy durch diß geſicht bewegt wurden zů groſſer die 

muͤtigkai · | 

Der Toꝛitt Tayl· 


Die hernach ſt ond etwen vil exempel von dem heilig / 
en Sacrament vnſers herren Jheſu Criſti · Vnd dy ſchꝛ⸗ 
eibt Ceſarius · Das Erſt Capitel 
anne N Franckreich iſt ge weſen ain pꝛieſter 

ð gieng an ainer criſtnacht ain kurtzen 
weg von ainem doꝛff in ain ander doꝛff 
| das er beſingen můſt · vñ wolt do nach 
loblicher gewonhait dy meten vñ criſt 
meß volbꝛingẽ mit andern ambten dar 
2 nach volgent · Vñ als er auff dem weg 
IN was d begegnet ym ain ſra w allain⸗ 
mit ð volbꝛacht er aus raitzung deß bo 
ſen gaiſts ſüncliche werck · vnd wider fein aygen gewiſſen 
kam er vngebeicht vnd on rũ in dy kirchen · vnd foꝛcht dy 
menſchlichen ſcham mer dann got · vñ volbꝛacht dy met⸗ 
en · vnd fieng an dy criſtmeß mit loblicher auſwendiger er 
ʒaigũg · aber in wendig was er vnrain · Als er nun kam ſo 
weit in dy meß dy geſtalt deß bꝛotz vnd weinß verwand⸗ 
lung in den warn fronleichnã vñ plůt Jeſu Criſti· do kam 
anſichtigklich deß pꝛiſters ain ſchoͤne weiſſe taub auff den 
altar vñ trank das ſacramẽt im kelch gantz auß vñ nam 
dy hoſti in den ſchnabel vñ flog von dañ · do ð pꝛiſter das 
fach · er erfchzack vnd ward bekůmert · das nit vnbillich 
was · vñ weſt nit wy er dy meß folbꝛingn ſolt · doch zůletſt 
von deß volcks wegen ertzaiget er ſich mit allen geberden 
als ob das ſacrament entgegen wer · Nach ð meß ſang er 
dy laudes vñ volbꝛacht dy meten zůend · vñ was betruͤbt 
vñ laidig · ſo aber kain anð pꝛiſter do was vñ dy andern 
ij · meß volbꝛingẽ můſt geſchach ym ʒů baiden meſſen als 
ym zů ð erſten meß geſchehẽ was mit ð tauben · do gieng 
d pꝛiſter in ſich ſelbs vñ gedacht an dy ſünd dy er auf dem 
ve begangen het · vñ gewan rü vñ laid · Bam zů ain⸗ 

Das · i. Capitel 
em abt ſant Bernhartz oꝛden · vnd beicht ym dy ſünd · vnd 
dy beicht geſchach gar mit groſſer andacht · Do ð abt ſein 
groſſe andacht fach do vertzoch er ym dy bůß · vñ ſpꝛach 
er ſolt meß leſen · ð pꝛiſter was gehoꝛſam · vñ gar mit gro 
fer voꝛcht vñ zehern berait er ſich · an geſehen fein geoffe 
rü do ward er aus ð maſſen gar geößlich erfroͤt von dem 
barmhertzigẽ got · dañ do er dy meß volbꝛ acht biß an das 
end das er das heilig wirdig ſacrament niſſen ſolt do kam 
aber dy voꝛig taub vñ bꝛacht · ij · hoſti mit ir auff den al⸗ 
tar · vnd en heilig ſacrament von · iij · meſſen 
gantz in den kelch vñ flůg dannen · Der pꝛiſter ward über 


alle maß erfreüt · vnd danckt got dem allmechtigen ſeinen 


groſſen gnaden vñ barmhertzigkait · vñ kam wider zům 
abt vnd ſagt ym fein troſt vnd wyes ym ergangen wer · 
vñ bat yn gar mitgroſſem fleiß das er yn zů aim münich 
auff ſolt nemen · Der abt ſpꝛach · Du ſolt über möꝛ faren · 
vnd · iij · iar in aim ſpital armen leüten dienen · vnd als dañ 
ob du wider kumyſt fo will ich dich auff nemen · Das ge⸗ 
ſchach alles eñ ward darnach ain heiliger gaiſtlicher miz 
nich · Woͤlt got das all pꝛiſter dy in finden das hoh gelobt 
ambt ð meß volbꝛingen ſolliche bůß do empſiengen hy in 
diſer zeit das an yn nit erfült wurd dy geſchꝛiffe · als ð lieb 
er ſant Bernhart ſchꝛeibt fo er allſo ſpꝛicht · Ich wöle 
ieber leiden dy pein dy Judas vñ Pylatus leiden in ð hell 
wann ains pꝛiſters ð das ambt ð meß vn wirdigklichẽ in 
totſünden volbꝛingt · vñ das ainer nit in totſünden ſey ge⸗ 
hoͤꝛt dartzů das er in veſtem ernſtlichem fürfag ſey kain 
ſünd nimer ewig klichen mer zůuolbꝛingen · O got ich hoff 
das all pꝛiſter dy meß allſo volbꝛingen · 
Von dem ſacrament ain Exempel . — 4 
Tem auff dem ſtifft zů Coͤln iſt geweſen ain tůmherr gar 
ains vnpꝛiſterlichen lebens · ð ward darnach ain münich 


| Der Dutt Tayl. 
über alle maß gaiſtlich vnd ainß ſeligen lebens · dann ſein 
verwandlung geſchach durch dy gnad vnd barmhertzig 
kait deß oberſten · vñ als er ſich ains mals an aim criſtag 


mit groſſer andacht als er ge wonlich cher zů ainer meß 


beraitet vñ dy anfıeng vñ volbꝛacht biß nach ð wandlũg 


vnd als dy geſchach do fach er nit dy geſtalt deß bꝛotz vnd 


deß weins an dem ſacrament · ſunder ain ſchoͤn minigklich 
kindelin fach er voꝛ ym auff dem altar ſitzen · das was ge⸗ 


ziert vnd auſerwelt über menſchliche creatur vnd billich · 


wañ er was ð ſchoͤpffer aller creatur · do gewan ð pꝛieſter 
folliche groſſe lieb vñ freüd das er nit weft ob er tod oð le 
bendig wer · vñ nam das auſer welt lieb kindlin an den ar 
me vñ vmſieng es vñ küſts lieplichen vñ fee es wid auff 
das coꝛpoꝛal · do ward es wið ver wandelt in dy ſacrament 
lich geſtalt · Allſo empfieng er es mit groſſer andacht · vñ 
was darnach allweg fo lang er lebt in groſſen freüden vñ 
ſchid vo diſer welt mit groſſer begird · dañ er het dy künff⸗ 
tigen ſüſſigkait inwendig empfunden · 

VDoon dem ſacrament ain Exempel 

Tem es iſt in ainer ſtat geweſen ain toꝛoter ſündiger pꝛi 
ſter d lange zeit vmb ain fra wen warb das ſy feinen wil/ 
len volbꝛingen ſolt · das ſy ym allweg abſchlůg · Merck 
groſſe toꝛhait von dem pꝛiſter · Als er ainß mals meß het 
geleſen · do nam er das ſacrament in den mund vñ was in 
mainung wann er dy frawen allſo möcht küſſen ſo ſolt ſy 
yn durch oy krafft deß ſacramentz ſein willen volbꝛingen 
vñ als er zů der kirchtůr auſgen wolt dy frawen zeſůchen 
do bedaucht yn wy ym ainer ain ſtrick vm̃ den hals gelegt 


het vñ züg yn hinderſich · Er erſchꝛack vñ nam das ſacra 


ment aus dem mund vñ begrůb es in ain winckel in ð kir 
chen · dañ er was gantz vnuernünfftig woꝛden · Vnd als 
er wider zů ym ſelbs kam do voꝛcht er goͤtliche ſtraff vnd 

beicht dy groß fund aim andern pꝛiſter ð ym gehaim wa⸗ 
Allſo giengen ſy baid an dy ſtat do er das ſacrament ver⸗ 
graben het vñ ſuchten es · allſo funden ſy es · aber nit in der 
geſtalt deß bꝛotz · ſunder ſo funden ſy yn hangen yemerlich 
vnd plůtig an aim creütz · Allſo durch groſſe ven ward es 
wider verwandelt in dy ſacramentlich geſtalt · vnd von dẽ 
ainen pꝛiſter genoſſen · Ain Exempel 
Tem nit weit von Coln iſt ge weſen ain edelman reich vñ 
mechtig · vñ het das recht ſo lieb das er gantz nimant dar 
inn anſach es treff an wen es woͤlt ſo můſt dy gerechtig⸗ 
kait iren fůrgang haben · Als er nun kam zů kranckhait · 
vñ am bech lag do hoͤꝛter vor ð kamern ain weiplich ge⸗ 
ſchꝛay vnd gar groſſe vngeſtuͤmigkait · er fragt was das 
wer · ym doꝛſt aber nymant dy warhait ſagen · Do ſpꝛach 
er zů aim knecht · Ich gebüt dir bei verlierung der augen 
das du mir ſagſt was das geſchꝛ ay geweſen ſey · ð knecht 
erſchꝛack vñ — Herr eů wer ſchweſter fun wolt ain 
weib do genotzogen haben · daraus iſt das geſchꝛay woꝛ⸗ 
den do ward er aus ð maſſen mit groſſem zoꝛn bewegt vñ 
befalch etlichen fein dienern das ſy den iüngling feiner ſch / 
weſter ſun ð ſolichs gethon het hencken ſolten · Dy ertzaig 
ten ſich als ob ſy das thůn wolten ·· Es geſchach nit · dann 
ſy voꝛchten dy andern fein freünd deß halb fo er ains erb⸗ 
ern groſſen geſchlechtz was · Darnach am · v · tag gedacht 
ð iüüngling wy ſeim vettern ð zoꝛn vergangen wer · vñ tet 
dy tür auff vn lůgt hin ein · do yn ð kranck fach do berüͤfft 
er yn gar mit ſenfften vooꝛten zů ym vñ hieß yn nider ſitz 
en vñ leget ym allſo den ain arm über den haß vñ mit der 
andern hand ſtach er ym ain meſſer in dy kelen vnd ertoͤt 
yn · deß halb gar ain groſſe voꝛcht kam vnð feinen vnder⸗ 
thonen vñ aignen leüten · vis yederman hüet ſich voꝛ vn 
reht · Nun füge es ſich das er nach diſer geſchicht fo krank 

ward das er ſich gar ſer beſoꝛgt zeſterben · eñ ſendet nach 
ſeim oberſten pꝛiſter vñ begert ym das heilig wirdig ſa / 
erament zebꝛingen · vnd als ð pꝛiſter kam do beicht er aus 
der maſſen gar mit groſſer andacht all fein fund · doch ver 
hielt er das das er ſeiner ſeh weſter ſun ertöt het · ð pꝛiſter 
verwundert ſich gar fer vñ ſpꝛach · warumb verſch weige 
ir den totſchlag den ir an eüwer ſchweſter ſun begangen 
habt · er antwurt vñ ſpꝛach · ſoll es mir dañ ſünd geweſen 
ſein · ð pꝛiſter ſpꝛach ya · on allen zweifel es iſt dir gar ain 
groſſe ſünd · er antwurt vñ ſpꝛach · ich habs ſůr kain fund 
fo will ich got nit bitten das er mir das vergeben ſoll · Do 
ſpꝛach ð pꝛiſter · fo will ich euch das heilig wirdig ſacra 
ment nit geben ir wolle dann dy ſund beichten vnd ſy ſůr 
fünd halten · ð edelman antwurt vñ ſpꝛach · ich hab yn nit 
getot aus neid oð aus ʒoꝛn od ainer andern fünzlichen ve 
fach halben · ſunð allain durch gotʒ willen · vñ durch leb ð 
gerechtigkait · datt ich hab yn aus ð maſſen lieb gehabt · 
als mein aignen leib · woͤlt ir mir aber darumb das heillig 
wirdig ſacrament nit geben · ſo will ich doch in den ſchirm 
gottes mein leib vñ ſel befelhen · Alſo ſchid ð pꝛiſter vo ym 
vñ als er nur vnder dy thür kam + do ruͤfft er ym wið vnd 
ſpꝛach · beſehent ob ir das heilig ſaerament in ð monſtran 
zen habt · ð pꝛiſter beſach das er fand aber das ſacrament 
nie · do ſpꝛach 8 edelman · Nembt war ir habt mir meinen 
herren verſagt · nun hat er ſich mir ſelbs gegeben · vñ chet 
allſo den mund auff · do ſach ð pꝛiſter vñ alle dy dy do war 
ent das er das heilig wirdig ſacrament auff ð zungen het · 
vnd noß das allſo · Der pꝛiſter erſchꝛack aus ð maſſen ſer 
vñ verkündet das an allen enden gar für ain groß wund - 
als es dañ was · In diſem exempel wirt gemerckt wy got 
ð allmechtig dy rechten richter fo lieb hat · vñ herwiderũb 
dy vnrechten haſſet vnd ſo gar hertigklich ſtraffen wirt · 
deß gleichen dy gerechten hoch belonen · o ij 

Von dem Sacrament ain Exempel 

Ti zů Coͤln iſt geweſen gar ain andechtige fraw dy das 
heilig ſacrament offt mit groſſer andacht empfieng vnd 

en all ſuntag · ſy het auch fo groſſe begird dartzů das 
ir alle leipliche ſpeiß ward miſſchmecken · vñ das heilig fa 
crament gab ir ſo groſſe krafft das ſy allweg von aim fun 
tag zum andern vngeſſen was · vñ gantz kains hungers en 
pfand · Vnd do ſy diſe gnad allſo lange zeyt gehebt het · d 
beicht ſy ainß mals irem pꝛiſter · do gieng ð pꝛiſter zů dem 
biſchoff vñ offenbart ym diſe wunderliche ſach · do thet der 
biſchoff als ain vernünfftiger man · vñ beſoꝛgt ob vileicht 
trügerey in diſen dingen wer · vñ ſpꝛach zů dem pꝛiſter · ob 
diſe fraw mer kumbt · ſo gib ir für das ſacrament ain vn / 
geſengte hoſti · dar durch du dy warhait erfarn mögjt ob 
ire woꝛt war ſeien · das thet ð pꝛiſter · vñ gab ð frawen aĩ 
vngeſegnete hoſti · vnd von ſtund als dy fra w haim kam 
do ward ſy groſſen hunger gewinen · das ſy beſoꝛgt ob ſy 
nit eß fo muͤſt ſy ſterben · doch gieng ſy zů dem pꝛiſter vor- 
vnd gedacht es wer irer find ſchuld das ir das geſchehen 
wer · vñ viel ym für dy ſuͤß · vñ ſpꝛach mit groſſem wain⸗ 
en · O herr · Got hat mir ſein gnad entzogen · Do ð pꝛiſter 
das hoͤꝛt do was er fro vñ lobt got in fein wunder wercken 
vñ gab ir von ſtund an das heilig ſacrament · vñ als bald 
vergieng ir ð hunger · Vñ als das für den biſchoff kam · do 
lobt er got in ſein wunderwerckẽ · vñ ward voͤlligklich vn 

derricht das nit trügerey in diſen dingen geweſen was · 

Ain Exempel · 0 

TE man liſt in ainer Cronick · wy ains mals in ainer ſtat 
ainß iuden kind ſich geſellt zů andern criſten kindern · Nun 
fügt es ſich ainß mals zů ð oͤſterlichen ʒeit das dy criſten/ 
kinder zů dem iungen iuden ſpꝛachen · er ſolt mit yn gon in 
vnſer frawen kirchen · vñ das ſacrament mit yn empfahẽ 


Doerr Dutt Tayl. | 

er veruolgt vnd thet als ſy yn hieſſen · Do fein vatter deß 
gewar ward do warff er das kind voꝛ groſſem zo ꝛn in ain 
pꝛinenden ofen · Do deß iuden weib das ſach do het ſy groß 
erbermd über ir aigẽ kind · vñ het ain yemerlich geſchꝛay 
deß halb vil criſten ʒů lieffen ʒů beſehen was das geſchꝛay 
bedeüte · vñ do ſy in ofen ſahen do was das kind vnuerſert 
mitten im feür · allſo zugen ſy es aus dem ofen vñ wurffen 
den alten iuden hinein ð verbꝛan von ſtund an zů eſchen · 
Do fragten ſy das kind wer ym geholffen het im feür · es 
antwurt vnd ſpꝛach · Als ich geſtern mit mein geſellen in 
der criſten kirchen gieng vnd do ain bꝛot empfieng do ſach 
ich ain frawen ſitzen auff dem altar dy het ain kindlin auff 
der ſchoß · dy ſelb kam zů mir in ofen vnd deckt iren mantel 
über mich im feür das mich bedaucht ich wer in aim kül / 
en roſengarten · Allſo ward das kind vnd dy můter vnd 
ſunſt vil iuden vnderwiſen in criſtenlichem glauben vñ ge 
taufft · das hat gewürckt das heilig wirdig ſacrament vis 
dy iunckfra w Maria · | | | 

8 5 o ij 


Das. ii · Capitel. 


8 —— 
2 Ne 
7 — INS 
> 


meme, 55 7 
* * \ > 


SDR Kl a N 
\ ALTER 
\ 


EI 
* 


W 


N 


* 5 
5 7 Ir . 
,, 


— — 7 = EL TE RE CHE 
2 NEE DER EEE en ee Er I nee . RT ne ee US er A we 


—— 
— 


er SOꝛitt Tayl 


Hie heben ſich an dy exempel vnd mirackel von vnſer 
lieben Fra wen · 


Eſarius ſpꝛicht wy in dem biſtumb Leodicenſi ge⸗ 
weſen ſey ain reicher mechtiger fürnemer Ritter ð 
verließ nach ſeim tod gar groß gůt vnd dartzů ain 

ſun · der ſelb fun ward auch zů aim Nitter · vñ wolt ð welt 
lichen er in allen ſachen · als mit ſtechen · mit turniren vnd 
andern deß geleichen allweg genůg thon · vñ was gar koſt 
lich vñ milt · vnd trib das ſo lang biß er gantz verdarb vñ 
dartzů in groſſe armůt kam · Nun was ain ander Ritter 
nit weit von ym geſeſſen ð was gar vernünffeig vnd für⸗ 
ſichtig · dem gab ð iung Riter all feine güter ze kauffen · vñ 
& er nichtz mer eee het do kam er ʒů groſſer rü 
das er ſein gůt ſo gar thoꝛlich vertzert het · vnd ward be⸗ 
trübt vnd gedacht · es iſt weger ich bettel an ſremden enden 
do man mich nit kennt dann das ich allfo ſchantlich vnder 
mein freünden beleib · Nun het er ain hinderſeſſen gehebt 
8 was mit groſſen ſůnden vñ auch mit ð ſchwartzen kunſt 
beladen vñ dartzů ain diener ð teüſel · 8 kam ainß mals zu 
dem iungen verdoꝛbnem Ritter vnd ſpꝛach · Woͤlt ir reich 
werden · Er antwurt · ich wölt gern reich werden möchtes 
mit got geſein · Do ſpꝛach ð hinderſeß · Hoͤꝛchiſeüch nit vnd 


volgent mir nach es ſoll eüch nit gerůen · Er veruolgt m 


all ſůrt er yn in ð ſelben nacht gar in ain groſſen wald · 
vn hůb an mit aim zůreden · do erſchꝛ ack ð Ritter aus der 
maſſen fer vnd ſpꝛach · mit wem retzt du · er antwurr vnd 
ſpꝛach · Ir ſoͤllent nit darumb ſoꝛgen mit wem ich red al⸗ 
lain fo ſch weigent ir · Vnd als er nun ʒů dem andern mal 
aber mit ym redet · do fraget yn ð Ritter aber mit wem er 
redte · Er antwurt vnd ſpꝛach · Ich red mit dem teüſel · do 
ward ym der iung Ritter aus ð maſſen gantz übel voꝛch 
ten vnd erfchzecken · Do ſpꝛach der hinderſeß hin wider zit 
R o iſij 

dem boͤſem gaiſt· Herr ich being eüch ain iungen Ritter 
vnd ich bit eisch gar freüntlich ir wölc yn auch reich mach 
en vnd yn wið in ſein erſte er ſetzen darinn er voꝛ geweſen 
iſt · Der teisfel antwurt vnd ſpꝛach · Will er mir gehoꝛſam 
ſein vnd vndertenig ſo will ich yn reicher an er vñ an gůt 
machen dann kainer feiner freünd ye ge weſen iſt · er můß 


aber den oberſten verlaugnen vnd ſich ſelber mir zů aigen 
geben · Do 8 Ritter diſe woꝛt hört do ſpꝛach er er woͤlt es 


mit nichten tůn · do ſpꝛach ð böß menſch · warumb voͤꝛcht 


ir eüch · es iſt nur vmb ain woꝛt zetůn · ſpꝛecht ya ich ver⸗ 


laugen den oberften- Allſo ward ð arm iter verfürt du⸗ 
sch diſen böͤſen menſchen das er got deß allmechtigen ver⸗ 
laugnet · do ſpꝛach ð teüfel · er muͤſt ſeiner můter auch ver⸗ 


laugnen ſo wer dy gelübtnuß gantz · dañ welicher den fun 


durch dy gerechtigkait verleſt den beruͤfft ſy durch dy bar 


mhertzigkait · do ſpꝛach ð hin derſeß zů dem Ritter · ir ſolt es 


auch ton · ſo ir doch das geöffer geton habt fo tůt das klain 
er auch · do antwurt ð Ritter vnd ſpꝛach · das will ich mit 
nichten thůn · dann ee ich ſy woͤlt verlaugnen ſo will ich ee 
mein lebtag in armůt ſein · vñ als er ſich mit nichten über 
winden wolt laſſen · d riten ſy wid aus dem wald on er vn 
on gůt · vñ auch mit groſſen ſůnden · vñ als ſy mit einand 
zugen do kamen ſy zů ainer kirchen dy was offen · allſo be 


falch ð Ritter dem hinderſeſſen das pferd vnd gieng in dy 
kirchen · das was deß moꝛgentz frü ee dy ſunn was auff 


gangen · vñ als er in dy kirchen kam do was er aus 3 maſ 
fen in groſſem layd vnd in biterlicher betrũübnuß darumb 


das er got ſeins herrn verlaugnet het · do legt er ſich für at 


altar vñ ward dy rain iunckfrawen Mariã gar in groſ⸗ 
fer rũ vñ andacht wainent anrüffen · Nun was auff dem 
ſelben altar vnſer lieben frawen bild dy het das kindlin ir 
en hertzen lieben ſun auff ir ſehoß · do ward der Ritter aus 


Der ort Tayl. 
der maſſen ſo bitterlich ſchꝛeien vnd wainen · das dy gantz 
kirch von fein gefehrai erfüllt ward . do fügt es fich von ge 
ſehicht das ð ander Ritel ð diſem iungen Riter feine gů⸗ 
ter ab kaufft het an diſem moꝛgẽ auch in dy kirchen kam · 
vnd als er hinein kam · do ſach er den iungen Riter den er 
gar wol kante voꝛ dem altar ligen vñ aus ð maſſen gar⸗ 
diterlich wainen · allſo ſtond er hinder ain ſaul vñ wolt be 
ſehen wy diſe ding ain end nemen woͤlten · Vñ als ð iung 
Riter Jheſum Criſtum den er verlaugnet het nit doꝛſt an 
ruͤffen noch nenen · do ward er dy lieben iunckfrawen Ma 
riam gar mit ellendem klagen vis yamer anruͤffen · mit üb 
erflüſſigen zehern · do hoͤꝛten ſy baid wol das dy rain iũck 
fraw Maria zit irem liebe ſun ſpꝛach · O aller liebſter ſun 
erbarm dich über diſen menſchen · Do wolt das kindlin nit 
ant wurt geben · vñ wendet das antlůt von ſeiner můtter · 
Do bat dy rain vñ keüſch iunckfraw Maria aber iren lie 
ben ſun gar mit groſſem fleiß vñ ſpꝛach · Mein aller lieb 
ſter ſun erbaꝛm dich über diſen menſchen · dañ er iſt ver⸗ 
füꝛt woꝛ den · allſo wendet ſich das lieb Eindlin aber von ſei 
ner lieben můter vñ ſpꝛach · diſer menſch hat mein veꝛlau 
gnet wy ſoll ich mich dañ über yn erbaꝛmen · Nach diſen 
woꝛten ſtond das bild vnſer lieben frawen auff vnd ſetʒt 
das kind fůꝛ ſich auff den altar vñ viel ym zůfůſſen vñ ſpꝛ 
ach · Mein alleꝛliebſter herꝛ vñ ſun · ich bit dich das du di⸗ 
ſem menſchen von meinent wegen vergeben wolleft- Võ 
ſtund an hůb das kind dy můter auff vnd ſpꝛach · NMůter 
ich kund dir ny nich veꝛſagẽ · duꝛch deinent willen fo ver 
gib ich ym gantz miteinanð · Allſo ſtond ð Riter auff vñ 
gieng aus 3 Eischen gar trauꝛig von ð find wegen · vnd 
auch gar in groſſen bau das ym dife gnad ge⸗ 
ſchehen was · Vnd allſo gieng ym ð ander Riter der diſe 
ding alle geſehen het haimlich nach vnd kam zů ym vnd 

tet nit den gleichen als ob er diſe ding gehoͤꝛt het / vñ gruͤſt 
yn von erſten vnd fragt yn darnach wy ym dy augen ſo 
naß weren · er antwurt · es wer ym von dem wind geſche 
hen · Do ſpꝛach ð alt Riter · Ich waiß wol wy es eüch er⸗ 


gangen iſt · nun hab ich ain ainige tochter · begert ir ð zů ð 


ee · ſo wil ich ſy eüch zů aim elichen weib geben · vñ auch al 
le eũwer gůter dy ich eüch ab gekaufft hab dartzů · vñ wil 
eisch für hin zů aim erben machen über all mein gůt · Do 
ward ð iung Riter aus ð maſſen gar hoch erfröt vñ ſpꝛ⸗ 
ach · Wann ir das thon wollt fo mag mir nit liebers ge / 
ſchehen · Allſo gab ym ð Riter ſein tochter · vnd berait ym 
aus ð maſſen ain koſtlich hochtzeit · vnd macht yn zů aim 
erben alls ſeins gůtz · Hy merck wy billich iſt auch dy lib 
rain iunckfraw Maria zů eren vnd zů loben · VWann wer 
ſein hoffnung gantz vnd gar in ſy ſetzt der wirt nimermer 
verlaſſen weder hy noch doꝛt · wann ſy iſt auch ain bꝛunn 
§barmpertzigkai id.. cn 
—. > | 
Incencius ð ſchꝛeibt in aim bůch genant Specu⸗ 
lũ hiſtoꝛiale wy ainß mals ain ſchar bilgerer wol / 
ten wallen zů dem lieben herrn ſant Michel · do ſein 
kirch im mörꝛ ligt · daſſelb möꝛ ſich dañ etliche zeit auff tůt 
das dy bilger hin ein kumen mögen · vnd auch ge wonlich 
den tag wert · Aber etwen fo kumbt es fo gechling herwid 
das dy let gar in groſſe not kumment · das beſchach auch 
den benanten bilgern · dann als ſy mitten im fand warent · 
x höͤꝛten ſy aus ð maſſen gar ain groſſe vngeftümigkaic 
deß moͤꝛs · allſo was auch do gar ain arme fraw gros ſch / 
wanger ains kindes · Yederman ward fliehen zů dem ge / 
ſtat ʒů eilen · Dy arm fra w dy erſchꝛack aus ð maſſen fo 
gar hart das ſy vor groſſem zitern vnd vor ſenlichem ſeh 


mertzen gar nit fliehen mocht · vñ ſy ward gar yemerlich 

ſchꝛeien vnd růüeffen · aber yederman der verſoꝛgt ſich felbe 
vnd allſo můſt ſy allain im moͤr beleiben · Vnd do ſy allſo 
von den menſchen verlaſſen ward do ruͤfft ſy got vñ vn⸗ 

fer liebe frawen an mit groſſem fleiß vñ ernſt · vnd auch 
den lieben herren ſant Michel · vñ allſo kum das moͤꝛ vnd 
überfloß dy armẽ ſchwangern fra wen · das volck an dem 
geſtat ſtond vñ ſach das ſy got vñ dy iunckfrawen Ma⸗ 
riã gar fleiſſigklich gebeten het · do kam dy můter aller ge 
naden vñ beſchirmet diſe frawen · Do das moͤꝛ hin weg li 
eff nach · vj · ſtunden do het dy arm frau ain ſun geboꝛn vñ 
trůg das neügeboꝛn kind mit ir heraus an das geſtat . vñ 
waren ire klaið ny — woꝛden · vnd ſagt das menigklich 
wy ir dy iunckfrau Maria im möz zehilff wer kumen vñ 
het ain ermel über ſy gedeckt allſo das ſy bedaucht ſy wer 
in aim lůſtigen pallaſt · vnd wer ir auch zůhilff kumen in 
irer gebůrt · Allſo ward das lob ð hochgelobten iunckfrau 
en Marie groͤßlich vñ danckperlich volbꝛacht · . 

, Ain Krempel! 

Npꝛomptuario diſcipuli de miraculis beate virginis · ſtat 
allſo geſchꝛiben · wy ain münich vnſer lieben frawen mit 
andechtigem fleiß dienet · Nun fügt es ſich ainß mals das 
der ſelb münich in den weinkeler gieng vñ tranck do ſouil 
ſtarcks weinß das er truncken ward · vñ gantz von ſeiner 
vernunfft kam · vñ lag alſo in dem keler biß nach ð veſper 
vñ als ym dy trunckenhait ain wenig vergangen was do 
verſucht er ſich vñ wolt in dy kirch gon do begegnet ym 
ð teüfel in ainer geſtalt ainß ochſen vñ lieff auff yn als ob 
er mit den höꝛnern durch yn woͤlt ſtoſſen · V kam ain üb⸗ 
erfchöne minigkliche iunckfraw mit aim ſchonn har das 
gieng ir über dy ſchulter · vñ lag ir allſo auff ð achſel zer⸗ 
ſtroͤwt vñ auſgetailt · ſy het in ð rechten hand ain leinene 
hantz wehel vñ gebot dem tüfel er ſolt weichen vnd yn vn / 

bekümert ließ · Allſo von ſtund an verſch wand ð ochß vñ 
dy unckfraw · Vñ als nun ð münich fürſich gieng vñ zů 
ð kirchen kam do begegnet ym ð teüfel · aber doch in ainer 
geſtalt ainß zoꝛnigen huntz mit groſſer vngeſtuͤmigkai · 
allſo kam dy iunckfraw aber vnd beſchirmet yn voꝛ dem 
teüfel in maſſen als voꝛ · vn dverſch wunden allſo baide dy 
iunckfraw vnd ð hund · Vñ als der münich in dy kirchen 
gieng do begegnet ym der teüfel aber in ainer geſtalt ainß 
grauſamlichen lö wen vñ eilt mit groſſer vngeſtůmikait 
auff yn als ob er yn zerreiſſen wolt · do kam von ſtund an 
dy ſchoͤn minigklich iunckfra w vñ het ain růt in ð hand · 
damit ſchlůg ſy den teüfel vñ tra wet ym · Er wolt ir diſen 
menſchen nit vnbelaidigt laſſen · ſo wolt ſy yn hertigklichẽ 
peinigen · von ſtund an verſchwand ð tüfel · Allſo nam dy 
iunckfraw den münich bei ð hand vñ macht yn gantz ge⸗ 
fund vñ nuͤchtern als ob er ny kain wein het getruncken · 
vñ fürt yn an 15 beth vnd legt yn daran vñ betzaichnet 
yn mit dem heiligen creütz an dy ſtirn vnd ſpꝛach · Du ſolt 
dich hüten daſtu nit mer truncken werſt anderſt du můſt 
pein leiden · vnd moꝛgen frü ſo beicht dy find aim münich 
dem du gehaim biſt · vnd was er dir zu bůß ſetʒt das vol⸗ 
bꝛing mit fleiß Do fragt ſy ð münich wer ſy wer · ſy ant / 
wurt on ſpꝛach · Ich bin Naria dy můter Jeſu · do er das 
hoͤꝛt do viel er ir für dy füß vñ wolt ſy gehebt haben · aber 
ſy fůr angeſicht ſeiner augen auff in dy himel · Allſo ward 
ð münich vil fleiſſiger zů irem dienſt dañ voꝛ · vñ was in 
groſſer ſoꝛgfeltigkait ſich ʒů hüten als ſy ym geboten hett · 
Dann trunckenhait an gaiſtlichen leüten iſt ain graß la⸗ 
ſter voꝛ got vnd vor der welt · Vnd wirt auch hertigklch 
geſtraff Ain Exempel 

X pꝛomptuario diſcipuli · Es iſt in aim kloſter ge⸗ 


weſen ain bꝛůder genannt Jeronimus ð was gar 

ain gůter maler · ð het dy gewonhait das er das bild vnſer 
lieben frawen offt vñ auff das aller koſtlichiſt macht fo er 
malen kund mit allem fleiß · daſſelb ber wide umb fo mal ⸗ 
et er auch offt dy geſtalt deß cůfels auff das aller vngeſch 
affneſt vñ ſpotlicheſt ſo er mocht · vñ ſpeiet ym als dan vn 
der fein antlütz · Do er das allſo langtzeit trib do waꝛd ð tů 
fel zoꝛnig vñ begeꝛt ſich zůꝛechnen an & maler · vñ ward 
yn heꝛtigklich raitzen vñ anfechten mit ð vn keüſch ait · do 
eꝛſchin ym ð böß gaiſt in ainer geſtalt ainer fchön fra wen 
vis ſpꝛach zů ym · Woͤlteſt du mir volgen das ich an dich 
beger fo woͤlt ich dein bůl ſein · vñ mich gantz deinß willen 
fleiſſen · Jeꝛonimus was gantz entzünt vñ antwuꝛt allſo 
Alles das das du an mich begerſt das will ich thon · Willt 
du das thon als du geſagt haſt ſo ſag mir nur weß du von 
mir begerſt ˖ Sy antwuꝛt vñ fragt yn ob er kuſteꝛ wer in 
dem kloſter · Ez antwuꝛt ya · als es dañ was · do ſpꝛach ſy · 
ſo nimb dy kelch dy du in deim ge walt haſt von gold vnd 
ſilbe : vñ ſtoß ſy in ain ſack fo wollen wiꝛ miteinand gon · 
vñ lange zeit fꝛoͤd vnd luſt miteinanð haben · FJeronimus 
veꝛuolgt iꝛ deß · vnd als eꝛ das anfieng zechon do macht ð 
böͤß gaiſt ain gꝛoß geſchꝛ ay in dem kloſteꝛ vud ſpꝛach · Fe 
heꝛꝛen lauffent wañ Jeꝛonimus will eüch dy kelch ſtelen 
Allſo luffen dy münich in dy kuſteꝛey vñ funden Jeꝛoni⸗ 
mum das eꝛ dy kelch zeꝛbꝛach vnd dy cꝛeütz vnd auch dy 
andeꝛn geſchmeid vnd ſtieß das in ain ſack · vnd heten gaꝛ 
groß verwun dern vn ſpꝛachen · was er damit maint · Je⸗ 


ronimus erſchꝛ ack ſo hart das er nit weſt was er ſagẽ ſolt 


Allſo bunden ſy yn an ain ſaul · dañ es was in ð nacht · vñ 

wolten yn deß moꝛgentz dem abt antwoꝛten · vñ giengent 

wi.iüder in ir zell · do kam ð böß gaiſt zů ym vñ was gar fro 

lch · vñ ſpotet ſein vnd ſpꝛach · Biſtu nit ð der mich fo heß / 

lich gemalt hat · vñ haft mir auch vnð das antlůtz geſpeit 

vnd ſich als du mein geſpot haft allſo hab ich auch dein ge 
ſpot · vnd du můſt auch dartzů gar gros leiden · wo iſt yetz 
dein Maria dy du aus der maſſen ſo koſtlich gemalt haſt · 
ſpꝛich das ſy dir helff · Allſo gedacht Jeronimus an dy gro 
fen barmhertzig kait ð rain iunckfrawen maria vñ ward 
ſy gar mit groſſer Ades anruüffen das ſy ym in diſen nö 
ten zů hilff kem · Allſo erſchin ym dy milt vñ gütig iunck / 
fraw Maria vñ ſpꝛach zu ym · Jeroͤnime hab ain gůt ge 
tra wen zu dem allmechtigen got · vñ hüet dich hin für voꝛ 
ſolicher trugerey deß teüfels · dañ ich will dich in diſen noͤt⸗ 
en nit laſſen + vñ allſo erlediget ſy yn von ð ſaul · vñ band 
den teüfel an ſein ſtat · in aller maß vñ geſtalt als ob er Je 
ronimus wer · Do ward er gar frölich · vñ als es zeit was 
do leüt er mettin vñ antzündet dy ampel · vñ thet in aller 
maß als voꝛ · vñ ſtond auch in ſeim ſtůl · Als nun dy mů⸗ 
nich in den koꝛ kamen vñ ſahen yn in ſeim ſtůl ſton · vñ al 
le ding wy vor gethon vñ berait het · vñ ſahen auch dar / 
zů das er an dy ſaul gebunden was · do heten ſy groß ver⸗ 
wundern wy das ymer geſein moͤcht · vñ funden auch alle 
getzierd vnd klainet yetlichs an feiner ſtat in der cuſtoꝛey . 
do es dann ſein ſolt · Do ſy allſo in groſſem wunder waren 
do wolt Jerommus dy barmhertzigkait vñ das lob ð iun 
ckfrawen Marie nit verſchweigen · vnd ſagt do offenlich. 
von anfang biß zu end wy es ym ergangen was · vnd wy 
yn Maria erlediget het · vñ den teüfel an fein ſtat gebun/ 
den · Als dy můnich das hoͤꝛten vñ erfůren das ð teüfel an 
dy ſaul gebunden was · do wurden ſy all froͤlich · rñ ſchlů / 
gen den teüfel an d ſaul mit kolben vñ gaiſeln · vñ bunden 
yn als dann auff · Allſo fůr er zoꝛnig vnd heülent hinweg · 
Vnd dy iunckfraw Maria ward hin für groͤßlich gelobt · 
vnd geert in dem benanten kloſter · vnd Jeronimus ward 
ain heiliger münich vñ endet ſein leben in dem willen gotz 

Der Dꝛitt Tayl. 
Ain Exempel von vnſer Frawen 

X miraculis beate virginis · Man liſt wy ain arme 
fra w gewefen ſey · dy het · ij ſchoͤn tochter · vnd het 
yr nit zehelffen als not wer geweſen · vnd was auch 
in ſoꝛgen wy ſy von irer armůt wegen zů vneren kumen 
möchten Vnd do ſy allſo nit weft wy ſy ir tochter bei iren 
eren behalten moͤcht · do gieng ſy ainß mals in ain kirchen 
vnd nam dy toͤchter baid mit ir · vnd befalch ſy vnſer lieb⸗ 
en frawen · vnd kniet mit den töchtern für den altar vnſer 
lieben frawen vnd ſpꝛach · Du iunckfra w Maria ich gib 
vnd opffer dir mein · ij toͤchter · dy noch rain vnd keüſch ſei 
ent · vnd alles das recht das ich an yn hab das gib ich dir · 
dann ich kan ſy nit ern ꝛen noch vor übel behůeten · dar 
umb ſollent ſy hinfuͤr dein toͤchter fein vñ du ir můter · vñ 
drcß allſo ʒů ainer beſtetigũg gelobten dy tochter baid mit 
iren henden in dy hand ð iunckfra wen Marie · Vnd als ſy 
aus ð kirchen giengen · do begegnet yn ain ſchoͤner koſtli⸗ 
cher ingling ð gab den töͤchtern · c · pfund + vnd ſchid allſo 
ſchweigent von yn · do wurden ſy erfroͤt · vñ gewunen ain 
groſſe ergetzlichait irer armůt · Do aber ir geſpilen ſahen 
vnd hoͤꝛten das ſy nimer in armůt waren als voꝛ · do ſpꝛa 
chen ſy das ſy gůt mit ſůnden vnd vnkeüſchait gewunen 
heten · vñ wurden ſy allſo mit woꝛten ſchmehen damit ſol⸗ 
liche verleümung durch das gantz volck erſchellen ward · 
Do aber ir můter wol weſt das ſy vnſchuldig warent do 
ſpꝛach ſy zů yn · Geet hin zů Maria eüwer můter vñ kla⸗ 
get ir wy ir vmb vnſchuld muͤſt geleſtert werden · vñ bit⸗ 
tent ſy das ſy eüch zůhilff kum · das theten ſy mit ganzem 


eiß vnd ernſt vor vnſer frawen bild · Nit lang dar nach 


tögees ich das ſy an vnſer leben frawen tag an gaſſen 
ſaſſen bei andern leüten · als dañ gewonlich an dem feirtag 


yederm n an das ſelb end kam · alſo angeſicht aller menigg 

klich kam ain engel von himel vnd bꝛacht · ij krentzlin vñ 
ſatzt yn dy auff ir haubt vñ ſpꝛach · Eůwer můter dy iun 
ckfraw Maria hat eůch dy krentzlin geſchickt zů aim zai⸗ 
chen vnd warhait eüwer iunckfreülichait · Do erſchꝛack 
ð fürſt deß ſelben lantz ð auch engegen was · vñ das gantz 
volck mit einanð · vnd heten groß ver wundern · Vnd alle 
dy dy ſy voꝛ geſchent heten dy woꝛ den do voꝛ aller menig 
klich zů ſchanden · Do bawet ð ſelb fürſt von ſtund an mit 
gemainer hilff ij · klo ſter in ð ere vnſer lieben frawen · vnd 
macht dy · ij iunckfrawen zu ebteſſin in den kloͤſtern · Vnd 
dy iunckfra w Maria ward darnach von allem volck ho 
chwirdigklich gelobt vñ geert · vñ das was billich · dañ es 
iſt unmöglich das der menſch verlaſſen werd Sfein hoff⸗ 
nung in ſchlechter ainfeltiger mainũg gantz ſetz in dy iun 

ckfrawen Mariam · Allſo laut auch dy heilig geſchꝛifft · 

„„ Ain Exempel 

X miraculis beate virginis · Itẽ es iſt geweſen ain 
eepꝛecher ð het ain frnme eefrawen dy dient vnſer 
frawen mit andacht fleiſſigklich · vñ ir man der ee⸗ 
pꝛecher was ir gar feint · vñ vertzeret ſein gůt gar vnnütz 
lich mit thoꝛoten frawen · deß halb ſein eefraw zů groſſer 
armůt kam · das ſy aim Ritter ain kind vmb lon ſeügen 
vnd ziehen můſt · Do aber ð eepꝛecher ſeim weib ſo gehas 
vnd feind was · ir zů neid vnd zů ſchanden ſchnit er ainß 
nachtz deß Ritters kind dy kelen ab haimlich vñ gedacht · 
man wurd das weib darum̃ töcen- Deß moꝛgentz als dy 
fraw erwacht vñ das kind wolt ſeügen + vñ fach das das 
kind tod was · do ward ſy als ain groſſen ſchꝛay thůn das 
yederman im hauß erwacht · Diſe mer kament von ſtund 
an für deß kindes vatter vñ můter · vñ ward in ð gantzen 
ſtat erſchallen wy ſy das kind ſelbs ermöꝛt het · allſo ward 
dy arm fraw gefangen vñ gefürt für gericht · vñ als ſyge 


Der Roꝛitt Tayl. 
uetailt was zum tod vñ kain füꝛſpꝛechen gehaben mocht 
niet wort gans unzeche wazenedo (ac fiübeifich an 
den himel vñ ſpꝛach · O Maria du waiſt das ich vnſchul⸗ 
dig bin Ich befilch mich gantz in dein milte barmhertzig⸗ 
kait · Vñ als ſy diſe woꝛt ſpꝛ ach · do kam ain koſtliche frau 
vñ trůg ain ſchön minigklich kind an irem arm · vñ ſpꝛ⸗ 
ach vor aller menigklich · Vertziehent ir richter · das kind 
můß heüt in diſer fach richter fein Do erſchꝛack yedermã · 
vnd ſchwig · Do ſpꝛach das kind zů dem richter · Soll heüt 
geuꝛtailt werden vmb ain moꝛt · ſo foll der ermoͤꝛt menſch 
für gericht tragen werden · vnd als dann ſoll dy frau ant⸗ 
wuꝛt geben · Do verwundert ſich yederman von ð groſſen 
weißhait deß kindes · Do waꝛd das tod kind für gericht ge⸗ 
tragen · vnd ſpꝛach das kind in dem gericht · Ir menſchen 
kinder · ir ſolt recht richten · darnach fptach es zů dem toten 
kind · In dem namen deß herꝛen ſo wird lebendig · vñ nenn 
den ð dich getöͤt hat · Von ſtund an ward das kind leben / 
dig · vñ das vor ny geredt her das huͤb an zůꝛeden vñ ſpꝛ⸗ 
ach · Der hat mich getöͤt · vnd deüt mit aim ſinger auff den 
eepꝛecher ð das gethon het · Allſo verſchwand dy koſtlich 
frau mit dem kind · Dy arm frau waꝛd erledigt · vnd ð ee⸗ 
pꝛecher vñ moꝛder waꝛd aim pferd an ſchwantz gebund/ 
en vñ geſchlaiff e allſo empfieng er ain laſterlichen tod · Do 
ward es menigklich geoffenbart das dy iunckfraw Ma⸗ 
ria mit irem ſun Jeſu Criſto dy vnſchuldigen fra wen er⸗ 
lediget he · Ain Exempel · 
E pꝛomptuario diſcipuli · Nit lang vor diſen zeiten 
iſt in aim frawen kloſter geweſt ain gaiſtliche frau 
mit namen Beatrix · wol geſtalt vñ zierlich an irẽ 
leib · dartzů diemůtig · vñ vnſer lieben frawen mit groſſem 
fleiß dient · als offt ſy vnſer frawen ain beſunð bet opffern 
mocht fo ſchetzt ſy es für ain groſſen wolluſt · Darnach do 
| pif 

Ward ir dy cuſto ꝛey empfolhen ð wartet ſy mit fleiß ernſt 

lich · Nun fuͤgt es ſich das ſy ain pꝛiſter in vnoꝛ denlicher li 

eb gar vaſt anfechten vñ raitzen ward · ſy verſagt ym offt 
aber er wolt nit ablaſſn · Nun das dy fach beſchloſſen vñ 

volbꝛacht wuꝛd · daꝛtzů thet ð teüfel fein hilff · ð waꝛd ð be 

nanten iunckfra wen hertz in bꝛinenð lieb gegen dem pꝛi⸗ 

ſter entzünden · das ſy es nit lenger verdulden mocht · vñ gi 
eng allſo für vnſer lieben frawen altar vñ ſpꝛach zů ir al / 
ſo Ich befilch dir dy ſchlüſſel zů ð cuſtoꝛey · dann ich mag 
mich ð anfechtung ð vn keüſch nit lenger auff enthalten · 

vñ legt dy ſchlüſſel auff den altar vñ gieng mit dem pꝛiſt⸗ 
er hin weg · Do nun ir ð pꝛiſter iin magtumb nam vñ ein 
wenig an ir verfirbitzet · ber ain kuꝛtze zeyt · do iagt er ſy 
von ym vñ wolt ſy nit mer haben · Vñ als do dy arm nit 
het wauon ſy leben ſolt · vñ ſchemt ſich wið in das kloſter 
zůkumen · do ward ſy ʒů ainer gmainen thöͤꝛin yederman 
berait · Vnd do ſy das · xv · iar getriben het · d kam ſy ainß 
malß in i: en weltlichen claidern für ir kloſter vñ ſpꝛach zů 
ð poꝛtnerin · Oaſtu nit aine gekant Beatrix genant dy et 
wen cuſto ein geweſen iſt · Dy poꝛtnerin antwuꝛt vñ ſpꝛ⸗ 
ach ya ich kenn ſy wo · ſy iſt ain heilige iunckfraw · vñ hat 
ir zeit von kinds weſen biß auff diſen heütigen tag loblich 
volbꝛ acht in diſem kloſter · Diſe woꝛt ward ſy mercken ſy 
kund ſy aber nit verſton · Vñ als ſy wið von dannen gon 
wolt · do erſchin ir dy můter ð barmhertʒigkait in ð gſtalt 
ainer minigklichen fchön fra wen vñ ſpꝛach ʒů ir · Ich hab 
dich yetz · xv. iar verweſen an deineʒ ambt · darumb fo kö: 
wider in dein kloſter vñ büß dein ſünd · dañ es waiß niman 
anderſt dañ das du allweg im kloſter ge weſen ſeyeſt · dañ 
in deiner geſtalt hab ich dein ambt volbꝛacht · Allſo gieng 
Beatrix in das kloſter · vnd empfieng dy ſchlůſſel vnd ire 
gaiſtliche klaider vnd volbꝛacht ir ambt als ob ſy allweg 

do wer geweſen · ſo het ſy auch nimantz in arck won dann 
das ſy allweg do geweſen wer ſo lang biß ſy es ſelbs offen 
bart · dañ ſy wolt dy barmhertzigk ait vñ das lob ð iunck 
frawen Marie nit verſchweigen Ain Exempel 
x miraculis beate virginis · Es iſt geweſen in ain⸗ 
er ſtat ain reicher pfarꝛer ð het vnder anderm ſeim 
haulſgeſind ain ſtumen ð gehoͤtt noch kund nit re⸗ 
den · als dañ dy · ij · ge wonlich an den ſtumen ſind · Nun füg 


et es fich das ð genant ſtum ʒů groſſer kranckait kam vñ 


was wartent deß todes · Allſo in ſein letſten noͤten kam zů 


vym dy iunckfra w maria vñ gruͤſt yn vñ ſpꝛach · Dich ſol 


hailmachen mein ſun Jheſus Criſtus · Vnd von ſtund an 
waꝛd ð ſtum reden vñ hoͤꝛen · do ſpꝛach dy iunckfraw ma 
ria zů ym · Oaiß dir bꝛingẽ ain pꝛiſter vñ beicht dein ſünd 
vñ empfach den leib meins ſuns Jeſu Criſti / vñ dy andern 
ſacrament · fo will ich dich darnach füꝛen in dy ſeligk ait · 
dy dir berait iſt · das thet er alles vnd geſchach als ym be⸗ 
nolhen ward · Do het yederman groß verwundern · vnd 
fragten yn wy ym geſchehen wer das er yetz künd reden · 
vñ doch vo: all ſein tag ny kain woꝛt geredt noch gehöꝛt 
het · Er antwurt vñ ſpꝛach wy dy iunckfrau Maria ſicht 


perlich zů ym kumen wer · vñ het yn gehaiſſen er ſolt das 


thůn · als dañ geſchehen iſt · vnd het ym auch gnad geben 


das er reden vnd höꝛen mocht + Do fragten ſy yn · ob er ir 
gedient het · Er antwurt vnd ſpꝛach · Ich hab gantz nicht 


von ir gewiſt · vñ all mein tag ny kain wort võ ir gehört 
als wenig als ich von andern dingen gehöꝛt hab · aber ich 


hab wol gemerckt das mein herꝛ all wochen ain tag ge⸗ 


5 270 vñ an dem nechſten tag darnach ſo was yedermã 
aller arbait vertragen vñ muͤſſig · do ich das alſo von mei 
nem herꝛen merckt do gedacht ich er thůt es nit vmſunſt · 
es můß etwas gůtʒ bedüten deß halb das am nechſten tag 

darnach nimantz aꝛbait · allſo hab ich den ſelben tag au ch 
gefaſt in dem namen vñ in d er daꝛinn dan mein herꝛ ge 
faſt hat wy wol ich nit weft was es nütz was · vñ von deß 
ſelben vaſtens wegen iſt mir dy iunckfra w vnd můter al 
ler gnaden vnd baꝛmhertzigkait an mein letſten zeiten zů 
bilff kumen · Do ſpꝛach ð pfarꝛer · Es iſt war · ich hab all 
ſamſtag in ð er vnſer lieben frawen gefaſt · deß gleichẽ hat 
er auch gethůn · Vnd als das volck das host do worden ſy 
ir hend auff heben gen dem himell vnd wuꝛden got loben · 
vnd dy milten iunckfra wen Mariã mit wainen vnd mit 
groſſen fröden · das dy aller barmhertzigiſt iunckfraw ma 
ria ir diener fo gar überflüſſigklich begabt · vnd ny kainn 
verlaſſen hat · d ſein hoffnung gantz in ſy ſett 

ver Von vnſer Frawen | 

x miꝛaculis beate virginis · Es iſt geweſen ain ſch 

lechte frume ainfeltige fraw ains ſeligen lebens vñ 

vnſer lieben fra wen mit fleiß erent mie andeechtigẽ 
gebet · vñ wo ſy vnſer frawen bild vand ſo ertzaigt ſy ym 
er mit blůmen vnd mit wolſchmeckenden kreütern · Nun 
fügt es ſich das ð ſelben frawen ain ſun gefangen waꝛd do 
waꝛd ſy on allen troſt betrübt vnd bekůmert · vnd bat dy 
iunckfrawen Mariã mit groſſem fleiß das ſy iren ſun le⸗ 
dig macht · Vnd do ſy allſo lange zeit bat vnd nit gewert 
ward · do gieng ſy ainß mals in dy kirch vnd kniet für vn / 
fer lieben fra wen bild vnd ſpꝛach · O du heilige iunckfraw 
Maria · ich hab dich offt gebeten d as du mein ſun erledig 
en ſolt · vnd haft mich nit wöllen erhöꝛn · darumb als mir 
mein ſun genumen iſt woꝛden allſo will ich dir deinen ſun 
auch nemen · ſo lang biß das mir mein fun ledig wirt · VUñ 
allſo in aim ainfeltigen ſchlechten ſinn nam ſy das kindlin 
vnſer lieben frawen bild von ð ſchoß vñ trůgs haim vnd 
wickelt es in ain tůch vñ beſchloß in ain kiſten · Nun an ð 


Der Oꝛitt Tayl. 
unndern nacht darnach erſchin dy iunckfra w Maria dem 
gefangen üngling vnd erledigt yn von ð gefencknuß vnd 
ſpꝛach zu ym · Gang haim 35 deiner můter vñ ſpꝛich das 
ſy mir mein ſun widergeb dañ ich hab ir iren ſun aueh wi 
dergeben · Allſo kam ð iüüngling haim vñ ſagt feiner mů⸗ 
ter er wer ledig woꝛ den · allſo waꝛd dy můter über all maß 
erfröt · vñ bꝛacht ð iunckfra wen Marie irn ſun wider · vñ 
ſagt ir groß lob vñ danck · O wy gůt iſt ſchlechte ainfeltig 
kait · vñ wy genem iſt es got vñ vnſer lieben fra wen vnd 
allen auſerwelten · Das betzeügt auch diß exempel vnd dy 
gantz heilig geſchꝛifft Ain Exempel ⸗ 
x mix aculis beate virginis · Es iſt geweſen in ain/ 
er ſtat ain nachꝛichter der dy übeltetigen menſchen 
| toͤt · der was ain groſſer ſünð + vnd het kain tůgent 
an ym dañ wañ er für vñſer fra wen bild gieng fo befalch 
er ſich in dy beſchirmũg vnſer lieben frawen · vñ als er ai⸗ 
uß mals in diſer mainũg vor vnſer lieben frawen bild kni 
et vñ ſich ir empfalch · fügt es ſich das er am ſelben tag ain 
hencken ſolt · vñ als er zům richter gon wolt fein ambt zů 
uolbꝛingen do begegnet ym feiner feind ainer vñ ertöt yn 
auff dem weg · Nun was in der ſelben ſtat gar ain heiliger 
frumer pꝛiſter ð gieng allweg deß nachtz zur alle den kirchẽ 
dy in ð ſtat warent · vñ als er an ð nacht deß gleichen auch 
thet do S benant nachꝛichter ertoͤt was woꝛden · vnd kam 
4 vnſer fra wen kirchoff do ſach er das ð kirchoff ganz 


foller menſchen ſtond · vñ vnder den fach er vil toten dy er 


gekent het dy weil ſy lebten · ð peifter erſchꝛack · doch zeletſt 


erkeckt er vñ fragt ir ain was das bedeüt das ſo vil men⸗ 
ſchen do zůſamen kumen weren · er antwurt vn ſpꝛach · es 
iſt heist ain nachꝛichter ertöt woꝛden · vñ dy teüfel ſpꝛechẽ 
wy dy ſel yn ſolt zůgehö ꝛn · ſo ſpꝛicht herwiderum̃ dy milt 
můter ð barmhertzigkait ſy gehöꝛ ir zů · ſo wirt ye von 


ſtund kumen ð richter Jeſus vnd über ſy vꝛtail ſpꝛechen · 


— 


. ͤ—:— 

Das: iii Kapitel 
darumb ſo find wir zůſamen kumen · Do ð pꝛiſter das hö 
ret do gedacht er in ym ſelbs wy er ſich etwen wölt verwe 
gen vñ diſen dingen ain end ſehen · vñ do er ſich allſo ver⸗ 

bo2g do fach er ain koſtlichen ſtůl beraiten darauff kam 
d richter vñ nam zů ym fein můter Mariã + do kamen dy 
teüfel vñ beachten deß nachꝛichters ſel an ainer keten für 
gericht · vñ klagten über. dy ſel · vñ bewerten das mit gro⸗ 
fen vꝛſachen wy ſy yn ſolt zůgehö ꝛn · Do atwirse Maria 
vnd ſpꝛach · In d ſtund darinn er getöt iſt woꝛ den hat er 
ſich mie empfelhem . darum wil ich ein fl het beſchirm 
en. vnd getraw meim heren er ſoll mir dy zůtailen · Do di 
ſe klag vñ antwuꝛt voꝛ dem richter allſo verbꝛacht ward 
vñ er feiner lieben můter begiꝛd kant do wolt er irs wilens 
veruolgen · vñ doch darbei den teüfeln nit vnꝛecht tůn vñ 
ſpꝛach zů vꝛtail das leib vñ ſel wið zůſamen ſolten kumẽ 
ſo lang biß er fein ſund buͤſte · vñ das ain gemain gebet võ 
dem babſt für yn ſolt aufgeſetzt werden · Do waꝛdgefragt 
wer ſollichs dem babſt ſolt verkünden · do ant wuꝛt dy iun⸗ 
ckfraw Maria vnd ſpꝛ ach · Berůfft den pꝛiſter her auff ð 
auff diſem Bischoff verbogen iſt · Das geſchach · Der pꝛi⸗ 
ſter můſt für gericht in groſſem ſchꝛecken vnd zitern vnd 
waꝛd ym dy fach allſo befolhen · vñ dy iunckfraw Maria 
gab ym ain roſen dy ſolt er dẽ babſt ʒů ainer getʒeücknuß 
beingen · Allſo ward ð nachꝛichter wis lebendig · vñ wy ð 
pꝛiſter geſehen het · allſo ſagt er auch das es allſo ergangẽ 
wer · Vnd ð pꝛiſter zoch mit ð roſen gen Rom vñ verkůn 
det vñ offenbaꝛt das dem babſt · Vnd als bald d babſt dy 
roſen anſach do glaubt er vñ weſt von ſtund an den will/ 
en gotz · rñ gebot ain gemains bet zetůn vñ zůuolbꝛingen 
durch dy gantz welt ð criſtenhait für diſen benanten nach 
richter · Alſo waꝛd er duꝛch diſe groſſe gnad vñ barmher 
zig kait ð innckfrawen Marie behalten. N 
Pon vnſer lieben Krawen 


Der TOꝛitt Tayl. 
x miraculis beate virginis · Es iſt geweſen ain R. 
ter ð het fein weſen auff ainer burg · dy lag an aim 
| wilden end · Vñ alle dy dy do für zogen · ſo er ſy üb⸗ 
er mocht fo ließ erdy berauben · vñ lebt alſo in groſſen ſun 
den · doch fo gruͤſt er dy iunckfra wen Mariã all tag mit ar 
aue maria · Nun ſuͤgt es ſich das ainß mals ain ſeliger fru 
mer münich für dy benanten buꝛg gieng · allſo gebot ð Ri 
ter man ſolt yn berauben · vnd als deß Riters knecht zum 
münich kamen vñ yn berauben wolten · do bat er ſy ſy ſolt 


en yn zů irem herꝛen füꝛen · wann er het etwas haimlichs 


mit ym zůꝛeden · Das geſchach · Do er für den Riter Fam 
do ſpꝛach er zů ym · Er ſolt ſein hauſgeſind gantz zůſamen 
berůffen fo woͤlt er yn pꝛedigen · Der Riter wy wol er ſo⸗ 
licher ding nit acht doch thet er das · vñ als das geſind zů⸗ 
ſamen kam · do ſpꝛach ð münich · Ir ſeit noch nit bei einan 
der · allſo waꝛd ſich yedicher beſinen wöllicher nit do wer + 

allfo erfand es ſich das deß Riters kamꝛer nit do was Do 
ward er berüͤfft · wy wol es wid fein willen was · vñ als er 
kam · do ſpꝛach ð münich · das iſt ð den ich ſuch · Do nun der 
kamꝛer den münich anſach do ward er ʒitern vñ dy augen 
ver wenden vnd das haubt bewegen als er töbig wer · vnd 
doꝛſt nit zů dem můnich gon · Do het yederman groß ver⸗ 
wundern was das bedeüt · do fpzach ð münich zů dem kam 
rer · Ich beſch wer dich bei dem namen deß vaters vnd deß 
ſuns vnd deß heiligen gaiſts das du do offenlich ſagſt wer 
du ſeieſt · ñ warumb du an das end kumen ſeieſt· Do ſpꝛ 


ach ð kamꝛer · O yamer vñ not ich wird betz wungen das 


ich mein haimlichait můß offenbaren · Ich bin kain men 
ſch vñ bin ain teůfel vñ bin · xiiij · iar bey diſem Riter ge⸗ 
weſen dañ vnſer fürſt hat mich daher geſant dan ich hab 
den gewalt von got gehabt das ich diſem Riter den hals 


fole abbꝛechen vnd yn füꝛen in mein geſelſchafft · das hab 


ich aber in · xi · ia en nit mögen zů wegen beingen · dann 

Das · iii · Capite 


er hat ſein maria all tag gegrůſt · vñ ob er das nut ain tag 
übergangen het ſo wer mein will an ym volbꝛacht woꝛ⸗ 


den · Aber wer ſein Mariã mit dem ſelben grůß gruͤſt dem 


kan ich den ſelben tag nit layds ton · Do ð Kiter diſe woꝛt 


hoͤꝛt do erſchꝛack er aus ð maſſen hart · deß gleichẽ alle dy 


ð waren Vnd ð Riter viel dem münich ſůr dy ſüͤß vñ be 


gert das er got für yn biten ſolt · das verhieß er ym · vñ ge⸗ 
ſchach auch · Vnd ð Riter ward fein ſundigs leben ver⸗ 
wandeln in ain erber gotzfoͤꝛchtig leben · Vnd ð teüfel ver 
ſchwand vo: aller menigklich · ſolliche groſſe krafft hat d 
engliſch grůß Aue Maria · 
„ Ain Exempel von Maria 
Larius · In der ſtat zů Bünn in Coͤlner biſtumb · 
iſt geweſen ain pꝛiſter genant Petrus · ð ſich duꝛch 
dy anfechtung deß boͤſen gaiſts vñ verhengnuß go 
tes ſich ſelbs in feiner kamer hieng + fein dienſtmagt adel / 
hait diſen laſterlichẽ vñ erſehꝛockenlichẽ tod an irẽ heren 
ſach · mit dem ſy dann ſüͤntlich gelebt het · do verließ ſy dy 
welt vn kam in ain frawen kloſter · vñ verwandelt ir ſünt 
lich weltlich leben in ain goͤtlich gaiſtlich leben · als ſy nun 
ainß mals auff dẽ ſchlaff haus zů aim venſter hin aus ſach 
do [ach ſy ain boͤſen gaiſt in geſtalt ains fchön iünglings · 
bey aim pꝛunnen bey ð maur deß ſchlaff hauß + allſo ſetzt 
ð ſelb üngling ain fůs auff das pꝛunen geſch well vñ mit 
dem andern (ch wang er ſich in das fenſter darinn ſy ſtond 
vñ griff nach ir vñ wolt ſy bey dem haubt vmfangen ha 
ben · aber ſy erſchꝛack fo hart das ſy hind ſich viel · vnd in 
groſſem erſchꝛecken waꝛd ſy vaſt kranck vñ onmechtig · 
vnd als dy andern kloſterfrawen das geſchꝛay hoͤꝛten do 
luffen ſy zů vñ legten ſy an ir beth · vñ als ſy von ir ſchiden 
vñ ſy allain am beth lag do was ð böß gaiſt aber do vnd 
ward ſy anfechten mit woꝛten ð man dann pfligt in welt 


“Dar Tayl. 
licher lieb · Do ſy aber wol verſtond das er ain böfer gaiſt 
was · do wolt ſy ym nit antwurten nach ſeim gefallen · Do 
ſpꝛach er zů ir allſo · Liebe adelhait veruolg mir · ſo wil ich 
zů wegen bꝛingen das dir ain reicher frumer edelman zů 
der ee werden můß · was get dich not an das du dich an di⸗ 
ſer armen ſtat allſo keſtigeſt · mit hunger · mit durſt · mit 


wachen · vnd mit allerlay hertigkait · vñ wilt dich felbs 15 


ten ee dy zeit kumbt ·zeüch wider in dy welt vnd neüß vnd 
pꝛauch dy wolluſt dy got dem menſchen geſchaffen hat · ſo 
will ich dir deins hertzen luft zů wegen bꝛingen · Do ant⸗ 
wurt ſy vnd ſpꝛach · Mich reist das ich dir fo lang geſolgt 
hab · darumb jo weich von mir · dañ ich will dir nit volgen 
Allſo verſchwand ð böß gaiſt auff diß mal · aber darnach 
betruͤbt vñ bekuͤmert er ſy tag vñ nacht · vñ wolt ir kain 
rů laſſen · Allſo gaben ir etlich ſchweſter ain rat ſy ſolt den 
weichpꝛuun bei ir haben · vñ wann er kem ſo ſolt ſy yn da 
mit beſpꝛengen · ſo ſpꝛachen etlich ſy ſolt weirach bꝛenen · 
in irer zel · das verſucht ſy alls · aber es halff nit lenger dañ 
ſo lang ð rauch wert · oð ſo lang dy wend naß warent vo 
dem weichpꝛun · ſo kam er von ſtund an her wi · vñ wañ 
ſy ſich betzaichnet mit dẽ heilign crtütʒ fo halff es auch ain 
weil · aber nit lang · Do was ain alte erbere kloſterfraw 
in dem ſelben kloſter dy was vernünffcig vñ ains ſeligen 
lebens dy gab ir ain rat vñ ſpꝛach · Wañ zum nechſten ð 


teüfel aber kumbt ſo laß yn zů dir kumen ſo nahent er wil 


vnd wann er dir am aller nechſten iſt ſo ſpꝛich mit lauter 


ſtim den englifchen grůß aue Maria · Sy veruolgt ir deß 


vñ als ð teůſel aber kam mit ſein liſten do ſchꝛir ſy ym vn 
der das antlüt mit lauter ſtim aue Maria · allſo für ð teü / 


fel hinweg als ð boltz von ð ſenn · vñ ſpꝛach · Verflůcht ſey 


S menſch ð dich diſe kunſt gelert hat · vñ kam darnach nit 
mer · Vnd ward allſo erlediget durch das Aue Maria ⸗ 


m 


Das · iii · Capitte 
5 5 Ain Exempel · Be ae 
Incentius in ſpeculo Byſtoꝛiali · Im iar als man 
zalt von vnſers lieben herren gebůrt · Mice · lxxxvij 
lar · zů den zeiten als krieg was zwiſchen künig Fi⸗ 
lipen von Franckreich vnd künig Bainrich von Enge ⸗ 
land. fügt es ſich das ain arme fraw gieng zů vnſer lie / 
ben frawen bild · das ſtond voꝛ aim kloſter genant Dolis · 
vnd eret do dy iunckfrawen Mariã · dartzů kamen · ij· üb / 
eltetig menſchen vnd ſpoten der armen frawen · vnd wur 
den auch das bild ſchmehen mit gar laſterlichen woꝛten · 
vnd zů dem allen warff ir ainer mit aim ſtain an das bild 
vnſer lieben fra wen vnd warff dem kindlin ain arm ab» 
dann das bild was ſtainen · vnd do der arm von dem bild 
viel do giengent plůtztropffen her nach · als ob es aim leb / 
endigen menſchen wer geſchehen · vnd der der den ſtain ge⸗ 
worffen het ſtarb von ſtund an der ſelben ſtat · do das fein 
geſell ſach das er allſo ſterben můſt do het er ym gern et⸗ 
was hilff be wiſen do ward er von dem boͤſen gaiſt gar ſer 
gekeſtiget · vnd ſtarb darnach am andern tag · Vnd am ſel 
ben tag kament vil menſchen zeſamen ʒů dem bild zů beſe 
hen das groß wundertzaichen das do plůt aus dem ſtain / 
en bild gieng · vñ als dann do ain groſſe ſchar voꝛ dem bild 
geſamnet was anſichtperlich aller menigklich · do zerriß 
daſſelb vnſer fra wen bild feine klaider vnd getzierd dy an 
dem ſtain was vnd das ſtainen halß band das ſy vmb den 
halß het · vnd entbloͤſſet ir hertz biß an dy bꝛuſt · Vnd mit 
dem allem ertzaigt ſy wy groſſe vn wirdigkait ir vnd iren 
lieben ſun geſchehen was · do kam ain groſſe voꝛcht vnder 
das gantz volck · vnd wurden dar nach vnſer lieben fraw⸗ 
en bild wo ſy dy ſahen groͤßlich eren · Das ſoll auch ain yet 
licher menſch allweg mit gantzem fleiß thon · got dem herr 


en vnd vnſer lieben frawen zů lob vnd zů ere. 

ſant Bernhartz oꝛ den geſagt Jal ö 
bey d ſtat Dꝛidentina ain über m 
der geweſen ſey · der beraubet alle dy dy ym bek⸗ 


ermoͤꝛ det er yn · dañ er het allweg gehilffen bei ym · Man 
ſtellet ym offt nach das man yn aus der maſſen gern ge⸗ 
fangen het · es mocht aber nit geſein · biß das dy zeit kam: 
Nun fuͤgt es fich ainß mals das dez ſelben möꝛ der ain mũññ 
nich begegnet · dartzů er ſich auch geltz verſach vnd ſpꝛach 
zig ym · Gee mit mir willig klich anderſt du můſt ſterben 2 
Der münich erſchꝛack aus ð maſſen ſer · vñ gieng mit m 
vnd fragt yn allſo auff dem weg wer er wer · oder was ſein 9 Ä 
gewerb wer · Do antwurt er vnd ſpꝛach · Ich bin ð moꝛ / 5 
der daruon man gar vil ſagt · vnd nennt ſich mit dem nam 

en · do het ð münich voꝛ gar offe von ym höꝛen ſagen · vnd 8 
ſpꝛach zů ym · Ir ſeit gar ain alt man vnd hebt nun an ʒe 
grawen · voͤꝛcht ir nit eüwer ſel fo ir in folichen fünden lebt 
Do antwurt er vnd ſpꝛach · Ich voͤꝛcht meiner ſel nit mer 
dann als ain vnuernünffeig thier thůt · Allſo ſchwig ð mis 


nich · Vñ als er in fein hol kam do gedacht ð münich in ym 


ſelbs · möcht ich den menſchen bekoͤꝛen fo be wiß ich got ai 1 
nen groſſen dienſt daran · vnd ſpꝛach zů dem moꝛder · Ich | 
woͤlt eüch gar gern etwas fragen woͤltent irs nit an mich 

zoꝛnen · Er ſpꝛach er ſolt fragn was er woͤlt · Do ſpꝛach 8 

münich · Wy habt ir ain leben gefürt in ð iugent · Do ant / 

wurt er vnd ſpꝛach · Mein leben das iſt allweg böß vnd 

gar übeltetig geweſen · do ich noch ain kind was do krieget 

ieh mit yederman · vnd lernet aus ð maſſen ſer übel ſchwer 

en · vnd als ich gewůchs vnd ain iüngling was worden do 

fieng ich an ʒů ſtelen vnd zů liegen vnd cher nichtʒ gůts · 


Os. in. Eapligien, a 9 

Vnd als ich nun zum aim mann bin worden do fieng ich 


an zemdꝛden vñ zů:auben · das hab ich aus ð maſſen wol 


gelernt · das ich gar ain beroͤmter mayſter bin worden üb 


er all ander moͤꝛder in diſen landen · Do ſpꝛach ð muͤnich 
zů ym · öͤꝛcht ir nit dy ewigen pein vnd marter · dy vmb 
diß ding berait iſt · do ant wuꝛt er vñ ſpꝛach zů dez münich 
Ich acht ð ſel noch deß leibs gantz nit · dann ich waiß wol 
das es verloꝛn iſt · Do ſpꝛach ð münich · Ob ich eüch ain 


guůten ſeligen weg weiſen möcht dar durch ir dañ behal⸗ 


ten wur det · darumb wollt ir mir nun volgen oder nit · Er 


antwurt widerumb vñ ſpꝛach · Ja ich woͤlt gar gern vol 


1 gen · Do ſpꝛach ð münich · So vaſtent fuͤrbaß nit mer in ð 


wochen dañ ain tag in ð eer vnſer lieben frawen · vñ belai 


diget auch den ſelben tag niemand · ſo ſolt ir wiſſen vñ er⸗ 


farn das ir groſſe gnad erwerbent bei irem lieben ſun Je⸗ 


ſu Criſto · Der moꝛ der ſpꝛach · Das will ich thon · vnd will 


eüch verhaiſſen vñ geloben das ich den ſelben tag gantz ni 
chtz eſſen will · vñ auch niemand belaidigen · vñ erwelt all 
fo den ſamſtag daran er das thon wolt · vñ hielt das gantz 
ſtet veſtigklich · vnd wañ fein geſellen am ſamſtag leüt er 
moͤꝛden wolten wo er dañ kund oð mocht ſo erloͤſt er ſy · 
ind er vnſer lieben fra wen · Nun fügt es fich ainß mals an 
aim ſamſtag das für dy benant ſtat Dꝛidentina vil feind 
kamen vñ wolten do beſehen ob ſy ð ſtat etwas möchten 
abgebꝛechen · Allſo ſchickt man aus ð ſtat ſoͤldner vñ an/ 
der dy zů den ſachen geſchickt warn · dy fiengen ir veind vil 
vñ vnder den fiengen ſy den moͤꝛder · vñ deß halb do es ſam 
ſtag was do gieng er gantz on waffen er wolt ſich auch nit 
weren · dann er möcht wol daruon fein kumen · ſo wolt er 
ſich nit entſchuldigen · dañ er gehöͤꝛt nit zů den dy der ſtat 
veind waren · ſo wolt er auch nit reden was man yn fragt · 
vñ do man yn in dy ſtat bꝛacht do ward mã yn gleich ken 


* 


Toer Doꝛitt Tayl. 
en · vnd yederman ſpꝛach man ſolt yn hencken · Vnd als er 
für gericht gefürt ward · do wurden dy burger mit barm⸗ 
hertzigkait über yn bewegt · vñ iſt wol zeglauben das ſol / 
lichs durch ſchiekung vnſer lieben frawen geſchech · vñ ſpꝛ 
achen allſo zeſamen · er hat vns nichtz geton · ſo hat er ſich 
nit woͤllen weren · vnd hat ſich willigklich laſſen vahen · ſo 
iſt er gar ain wol geſchickter ſtarcker man · wir wöllen yn 
in vnſer flat behalten · vñ yn nit töten · vñ ſpꝛachen zů ym 
ſy woͤlten ym überſehen · vñ yn in irer ſtat behalten wars 
ſy yn aber nit lenger behalten woͤlten ſo ſolt er aus dẽ land 
ſeh weren · Er antwurt vñ ſpꝛach · wy er das nit tůn wollt 
wañ er wer all ſein tag gar ain ůber boͤſer menſeh gewe / 
ſen · ſo wer auch billich vñ recht das man yn töten ſolt · vn 
wer ym auch vil lieber er büſte hy in diſer welt durch den 
tot fein ſünd · dañ das er ð kůnfftigen pein warten ſolt · Do 
heten dy burger ab den ſeltʒamen woꝛten groß wund vnd 
ſpꝛachen · ob ſy ym das haubt ſolten abſchlahen · Er ant⸗ 
wurt vnd ſpꝛach · Jch acht nit wy ir mir ain pein anlegt · 
allain ſehaffent das ich getöt werd Do fragten ſy yn ob er 
beichten woͤlt ſo woͤlten ſy ym ain pꝛiſter berufen · Er ſpꝛ 
ach es thet nit not · dañ ir ſeit all criſten · darum̃ fo will ich 
mein ſünd offenlich beichten · Das thet er allfo mit groſſer 
rũ voꝛ aller menigklich · vnd ſpꝛach + wy er ſein lebtag ny 
„wicht gůtz gethon het · dañ das vaſten das yn d münich 
gelert het · Allſo ward er aus gefürt für dy ſtat · vnd ward 
ym das haubt ab geſchlagen · vñ ward auch an der ſelben 
ſtat begraben · Nun das ſollich ſein rü vñ laid dy er vmb 
fein fand het gehebt · vñ dy verdienung deß todes darein er 
ſich gedultigklich durch ð gerechtigkait willen geben het · 
geoffenbart wurd · Do ſahen dy wachter dy ſelben nacht 
als er daruoꝛ am tag enthaubt was worden himliſche lie 
chter pꝛinen ob ſeim grab · ſy ſahen auch das · v. minicklich 
| 9 

ſehoͤn iunckfra wen ſein leib aus grůben · vno ſetzten das 

haubt wider an den leib · vñ legten yn auff ain bar vñ be⸗ 
deckten yn mit aim koſtlichen tůch vñ dy · iiij · iunckfra w⸗ 
en trůgen dy bar. dartzů yetliche ain pꝛinende kertz in der 
hand · dy · v iunckfraw dy do übermaßlich ſchoͤn was über 
dy andern · vñ leücht als dy ſunn dy gieng nach ð bar vnd 
trůg ain kertzen in ð hand · vñ trůgen allſo dy bar für das 
thoꝛ · do nun dy wachter das ſahen dy erſchꝛacken gar ſer · 
vñ gedachten yn es wer trugerey · do ſpꝛach ð iunckfraw⸗ 


en aine zů den wachtern · ſpꝛechent allſo zů eüwerm bifch/ 
off das er mein lieben freünd den ir yetz enthaubt habt be⸗ 
grab in dy kirch an ain wirdige lobliche ene. er můß 
bhhertigklich darũb geſtrafft werden · Allſo 
gentz dy wachter für den biſchoff vñ ſagten ym was ſy ge 


amen deß moꝛ⸗ 


ſehen heten · vñ was yn beuolhen wer woꝛden · Do beſam 
net ð biſchoff dy pꝛiſterſchafft vñ das gantz volck zeſam⸗ 
en vñ wolt beſehen wy diſen dingen wer · vñ kam für das 
thoꝛ vñ vand dy bar bedeckt mit aim wunderkoſtperlich 
em purpurclaid · das nit mit menſchen henden gemacht 
mocht woꝛ den ſein · er vand auch das das haubt wider an 
den leib geſetzt was · Do ward ð biſchoff erſchꝛecken vnd 
das gantz volck mit ym · vñ trůgen allſo diſen toten men / 
ſchen nit als ain moꝛð · fund mit groſſem lob vñ wirdig⸗ 
kait als ain martrer in dy kirchen vis begrůben yn wir / 
digklich an das end als gehaiſſen was worden! Vnd in ð 


ſelben ſtat vnd in dem gantzen land darumb iſt es von diß 


exempels wegen in ain ge wonhait kumen das yederman 
den ſamſtag vaſt · vñ wert biß auff den heütigen tag · in ð 
er vnſer lieben frawen · Ain Exempel · 
X miraculis beate virginis· Es iſt geweſen ain ep⸗ 
tiſſin in aim fra wen kloſter dy het groſſe ſoꝛg vnd 
acht auff ir vnderton · vñ regirt dy mit züchtiger er 

berſteaff ond voscht aber durch dy Anfechtung aß be 


gaiſts viel dy genant eptiſſin in dy find ð vnkeůſchait vñ 


empfieng von aim irem tiſchdiener ain kind · vñ dannocht 
ward ſy iren vnderthonen nich deſter waicher · ſunder ſy 


5 Ba ſy mn herter ſtraff vnd voꝛcht als vor · Do ſy aber it 


ſach mit lenger verbergen mocht · vnd ir der leb wachſſent 
wurd · do worden dy andern doſterfrawen vnd ir vnderton 


mercken das ſy ſchwanger was · vñ freůten ſich das ſy ain 


vꝛſach wider dy eptiſſin heten · vnd verclagten ſy gen irem 


biſchoff wy ſy in ſolliehen ſünden begriffen wer · Der biſch 
off ward zoꝛnig · doch wolt er dy ſach ſelbs erfarn vñ be⸗ 
ſtimet ain tag daran er in das cloſter kumen wolt alda ge 


rechtig kait zůbe weiſen · Do nun ð tag nahent das ð biſch 


> 


off kumen ſolt do was dy eptiſſin in gar groſſen nöͤten · vñ 
kund ntt erdencken was ſy thon ſolt darmit das ſy aus di⸗ 


ſen ſchanden kem · Nun was ain capell in dem cloſter ge⸗ 


weicht in der er vnſer lieben fra wen darinn ſy teglich mit 


groſſer andacht ir beſunð gebet opffert · allo gieng ſy ab⸗ 
er in dy capell ir gebet do zůuolbꝛingen · vñ als ſy das mit 


gantzem fleiß thet do ward ſy ſich gantz mit leib vñ mit ſel 
in dy gnad vñ barmhertzigkait ð iunckfrawen Marie be 


uelchen · vñ ward ſy auch wainent anrufen mit rüwigen 
hertzen das ſy ir ablaß erwürb irer groſſer fund dy ſy be⸗ 
gangen het · vnd ir zůhilff vñ ʒů troſt kem in diſen noten · 


vnd ſy behüten vor ſchanden · In ſolicher irer betrübnuß 
entſchlieff ſy · vñ im ſchlaff erſchin ir dy iunckfraw maria 
vnd ſpꝛach zů ir gůtlich diſe woꝛt · Ich hab dein gebet er⸗ 
hoͤꝛt vñ hab dir gegen meim ſun erwoꝛben das er dir diſe 
find vergeben hat · darnach gebot ſy · ij · engel dy auch bey 
ir entgegen waren das ſy das kind von diſer eptiſſin em⸗ 


pfahen ſolten vñ ſoͤlten es bꝛingen aim ainſidel der nit weit 
dauon was vñ ym das befelhen · das er von irs gebot we 
. e 

gen das kind · vij iar ziehen ſolt · das volbꝛ achten dy engel 
mit fleiß als yn geboten was · darnach erwacht dy eptiſſ⸗ 
in vñ gedacht ob das ain traum geweſen wer · oð was es 
bedeüten moͤcht · vñ als ſy auff ſtond do empfand ſy das ſy 
ð bürde vnd deß kintz ledig was · ward ſy über alle maß 
feölich · vnd ſagt got vnd d iunckfra wen Maria groß lob 
vñ danck · Deß moꝛgentz kam ð biſchoff · vñ als er in das 
capitel kam do dy eptiſſin mit ſambt andern cloſterfrawen 
geſamnet was · do wolt dy eptiſſin dem biſehoff eer bewei⸗ 
ſen mit woꝛten vnd mit geberden · aber es was ym vnge⸗ 
nem · vñ iagt ſy mit zoꝛnigen woꝛten aus dem capitel · all 
ſo woꝛden dy cloſterfrawen clagen über dy eptiſſin · vnd ir 
ſach gantz offenbaren · alſo ſendet ð biſchoff ij · pꝛiſter zů 5 
eptiffin das ſy beſchauwen ſolten ob ſy diſer fach ſchuldig 
wer · das teten dy pꝛiſter mit fleiß · ſy kunden aber kain zai 
chen an ir mercken noch erkennen das ſy ſchwanger wer · 
dañ all ir leib was geſtalt als ainer iunckfrawen · das ſag 
ten ſy allſo dem biſchoff · do gedacht ð biſchoff wy dy · ij · pꝛi 
ſter mit gelt weren überwunden · dar dureh ſy dy warhait 
verhalten wolten · vnd gieng ſelbs zů ir · dy ding grüntlich 
zůerfaren · allſo vand er das dy pꝛiſter war geſagt hetten · 
vñ das ſy vnſchuldig was · do erſchꝛack ð biſchoff vñ viel 
ð eptiſſin zůfůſſen · vñ bat ſy vmb gotz willen ym ſollichs 
;zuůuergeben · vñ ward in groſſem zoꝛn bewegt über dy dy 
x epuſſin dy ſchand heten auffgelegt · vñ gebot das ſy aus 
dem cloſter gon ſolten · aber dy eptiſſin wywol ſy weſt das 
ir vndertonen ſollichs in neid heten gethon vñ von ir aus 
geben · ſo weſt ſy doch das ſy nit logen · darum̃ wolt ſy das 
lob vñ groſſe gnad vñ barmhertzikait fo ir dy iunckfraw 
Maria ir erlöͤſerin bewiſen het nit verſchweigen · vnd be⸗ 
kent do dem biſchoff ir ſünd demuͤtigklich · vnd ſagt ym wy 
ſy erloſt wer woꝛden · vñ wo das kind hinkumen wer · Do 


Der Dꝛitt Tayl. 


het der biſchoff groß verwundern · vnd ſchickt · i · pꝛiſter zũ 
dem ainſidel dy ding aigentlich zůerfaren · Do antwurt der 
ainſidel vñ ſpꝛach wy ym das kind von · ij ſünglingen ge⸗ 
bꝛacht vnd von der iunckfrawen Maria empfolhen wer 
woꝛden · Darmit der biſchoff d warhait gantz vnderricht 
ward · Allſo ward das lob vnſer lieben frawen von der ep 
tiſſin vñ iren vnderthonen fürbaß in götlicher lieb mit gro 
ſem fleiß volbꝛacht · vñ nach den · vij · iaren nam ð biſchoff 
das kind an fein hoff vñ ließ es vnder weiſen ain zůchnig er 
ber vñ gaiftlich weſen · vñ als er ſtarb do ward es zu aim 
biſchoff erwelt · vñ ward ain heiliger man · in fleiſſigem di 
enſt gotes vnd ð tunckfra wen Marie. | 
Ob vnd er ſey d iunckfra wen Marie geſagt ymer 
vnd ewigklich · wañ ſy iſt allain dy dardurch men 
ſchlichs hail kumen iſt in diſe welt · Vnd aller men 
ſchen vernunfft find nit genůg ſy ʒůloben · dañ got hat ſy 
über all köꝛ ð engel geert vnd gewirdigt vnd koſtlich be 
gabt über all heilig · Ir demütig kait hat ſy erhöͤcht zu ai 
ner mechtigen gebieterin im himel vnd auff erden · Sy it 
ain milte helfferin allen betrübten · Ire wunderwerck mo 
chten all zungen nit auſſpꝛechen · Du hochgelobte aller lo 
blichſte iunckfraw vñ můter gotz · Cob er vñ wirdigkait · 
ſey dir ymmer vnd ewig klich geſagt · 9 
Ain exempel das man dy auſſetzigen vnd dy armen nit 
verſehmehen ſol· N er | 
Acobus de Vitriaco ſchꝛeibt wy ain Edele Hochgeboꝛne 
fraw groß mitleiden het mit den armen menſchen vñ ſun⸗ 
derlich mit den auſſetzigen · Aber ir man ð do was reich ed 
el vnd mechtig was yn ſo veind das er ſy nit ſehen mocht · 
er wolt auch nit leiden das ſy in fein hoff giengen · Es füge 
ſich ainß mals das er rit auff das geyeg do kam ain auſſe 
ziger menſch für fein hoff · vñ het gar ain ellend dagen da 
55 e 

noꝛ · Do dyfraw das hoͤꝛet ſy was gar barmhertzig vnd 
fragt yn ob er eſſen oder trincken woͤlt · Er antwurt vnd 
ſpꝛach · Ich wird hy hertigklich gekeſtiget von ð ſunnen · 
ich mag nit eſſen noch trincken du laſt mich dann in das 
haus · Sy antwurt vnd ſpꝛach · Waiſtu nit wy mein herr 
den auſſetzigen fo veind iſt · ð wirt bald kumen fo wurd er 
das ich beſoꝛg mich vñ dich toten · Do aber ð arm menſch 
von ſeim ſeüfftzen vñ wainen nit laſſen wolt · do ward oy 
fraw mit ſolicher barmhertzigkait begriffen · das ſy ſein ze 
her nit lenger verdulden mocht · vnd trůg yn in das haus · 
vñ do ym dy fraw bꝛacht zůeſſen vñ zetrincken · do ſpꝛach 
er wyer nit eſſen noch trincken moͤcht er het dann voran 
irem aignen beth geſchlaffen vnd gerů wt · Dy fraw was 
fo gar mit barmhertzigkait entzündet das ſy ym fein will / 
en gantz verhengen wolt · vñ trůg yn an ir aigen beth vñ 
legt ym ir aigen küß vnder fein haubt · vñ deckt yn mit ai⸗ 
nem ſeiden decklach · In dem fuͤgt es ſich das der herr kam 
von dem geyeg vñ was mud vnd ſpꝛach ʒů ð fra wen · ſy 
ſolt ym dy kamern auff ſchlieſſen er muͤſt růen · Dy fraw 
erſchꝛack vnd vergoch es fo lang ſo ſy mocht · dann ſy bez 
ſoꝛgt ſy vnd darm man muͤſten ſterben · Der herr ward 
ʒoꝛnig vñ ſtieß dy kamer auff vñ gieng hinein · do was at 
follicher ſüſſer lieplicher geſchmack in ð kamer das yn be⸗ 
daucht er wer in dem paradiß · er gieng ʒů ð frawen vnd 
fragt ſy von wannen diſer edeler ſuͤſſtrgeſchmack kem · do 
dyfraw das hoͤꝛt ſy was ſro · wann ſy was voꝛ in ſoꝛgen 
wy ſy ſterben muͤſt · vñ gieng in dy kamer vñ vand als ir 
ð herr geſagt het · aber den auſſetzigen menſchen vand ſy 
nit · do het ſy groß verwundern · vñ ſagt ym dy ding ganze 
wy es ir mit dem auſſetzigen menſchen ergangen wer · All 
ſo ward ð herr ſenff.muͤtig vñ gewan groſſe barmhertz⸗ 
gkait über dy armen menſchen · Gꝛegoꝛius ſchꝛeibt auch 

Ain SE ;einpel von Diebftal: wy dy geſtrafft wirt · 
OR PER ſchꝛeibt wy ain kind lag in groſſer kranck 
hait vnd be gert dy heiligen ölung · man wolt ſy ym 
Jaber nit geben + Als nun das kind ſtarb do erſchin 
ain engel vñ ſpꝛach · Ir habt vnrecht gethon das ir diſem 
kind dy oͤlung verſagt habt vnd oͤlet das tod kind · Dy ſel 
ward geantwurt ſür den richter · das kind fach das ð rich⸗ 
ter vaſt zoꝛnig was · do kam ð teůfel vñ clagt über das ki⸗ 
nd · es het ſeim bꝛůder ain heller geſtolen · vñ het den nit wi 
der geben noch bůß darumb gethon · Do ſpꝛach der herr · 
Mainſt du das ich das kind vmb ain ſollich clain gůt ver 
damnen ſoll · es hat feiner vernunfft nit gehebt · darumb ſo 
will ich mein gerechtigkait miſchen mit barmhertzigkait · 
Do ſtonden dy · xxiiij · alten für den richter vñ baten yn flei 
ſigklich für das kind · Do ſpꝛach ð richter ʒů vꝛtail · Nan 
ſolt es in ain feuͤrin bꝛunen werffen vñ darinn buüͤſſen laſ⸗ 
en · Do es in dem feürin bꝛunen allſo groſſe pein vñ mar⸗ 
ter lid das es maint das all menſchlich zungen das nit auſ 
ſpꝛechen möchten Do ward es heraus getzogen · vnd wi⸗ 
der für den richter geantwurt · do was der richter gar gütig 
woꝛden · vnd gebot das deß Eins leib vñ ſel wider zůſamen 
folten kumen · Do das allſo geſchaeh vñ das lebendig kind 
ſagt wy es ym ergangen wer · vñ merckliche zaichen ſech / 
en ließ · dardurch es yederman glauben misft das es allſo 
wer · d was groß ver wundern von aller menig klich folli/ 
che groſſe pein zeleiden vmb ain ſünd dy fo clain iſt · Das 
ſelb kind ward darnach ain pꝛiſter vnd kam in den Tem 

pler oꝛden · | a 
Ain Exempel dardurch man merckt das Got der all / 
mechtig in diſer welt nichtz geſchehen left on mercklich vꝛ 
fach ſeins himliſchen gericht Das · vj · Capitel 
Acobus de Vitriaco der ſchꝛeibt wy ain Ainſidel wer 

der ward offt angefochten mit ainer ſchweren ſünd · allſo 
das er offt in ym ſelbs gedacht wy got vngerecht wer in 
feinen gerichten · dañ den boͤſen menſchen geb er offt groſſe 
ʒzeitliche er vñ gůt · vñ dy frumen muͤſten offt groß armůt 
vf, ellend leiden. Do er allſo in den gedeneken was · d kam 
zů ym ain engel in ainer geſtalt ainß menſchen vñ ſpꝛach 
Volg mir nach fo wirft du das himliſch gericht gotes ſe⸗ 
hen · Allſo volgt er ym nach · Do kamen ſy von erſten gar 
;zů aim frumen wirt ð ſy gütlich vñ erlich hilt vñ wol ver 
ſoꝛgt mit allen ſachen · deß moꝛgentz ſtal ð engel dem wirt 
ain güldin kop ff · daran dem wirt gar laid beſchach · vnd 
ſchiden allſo vngeſegnet von danen · An ð andern nacht ka 
men ſy aber in ain andere herberg · do was gar ain böfer 
wirt · vnd hielt ſy ſehmechlich vñ ſchantlich · deß moꝛgentz 
gab ð engel dem felben wirt den guldin kopf · den er dem gů 
ten wirt geſtolen het · An ð · ij · nacht kamen ſy aber zů at 
gůten wirt · ð empfieng ſy ſchon vñ erlich · vñ cher yn güt⸗ 
loh · deß moꝛgentz als ſy von dem wirt ſchiden + do ſendet er 
ſein knecht mit yn · das er ſy auff den rechten weg weiſen 
ſolt / vñ als ſy über ain waſſer giengen · do ſtieß ð engel den 
knecht in das waſſer · vñ ertrenckt yn · An ð · ij · nacht ka⸗ 


men ſy aber zů aim gůten frumen wirt · der ſy lieplich vnd 


ſchon handelt · do het ð ſelb wirt ain kind das waint garſer 
nd nacht · do ſtond ð engel von dem ainſidel auff vñ ertöt 
; das kind. deß moꝛ gentz ſchiden ſy frũ von dannen · do ð ain 
ſſcſdel diſe ding allſo ſach · do wolt er nit mer mit ym gon. vn 
gedacht er wer ð teüfel · do ſpꝛach ð engel ʒů ym · got ð hat 
mich 33 dir geſant · das ich dir ſeine haimliche gericht zai⸗ 
gen ſoll · Diſe ding dy du haft geſehen beduncken dich gar 
vnbillich · nun ſeind ſy doch durch das gericht gotes geſche 

hen · Det erſt wirt ð vns gütlich vñ ſchon hielt · der het ſein 
güldin kopff vil zůlieb · vñ ſolt e yn lenger gehebt habe ſo 

wer es feiner ſel zů ſchaden kummen · darumb fo hab ich 
ym den ſelben kopff genumen vnd hab yn dem boͤſen wirt 
geben · wann gott will dem felben böͤſen menſchen ſein lon 
in diſer welt geben · vñ nit in der kůnfftigen · dann wy wol 
er vns nit gütlich chet fo gab er vns doch dy herberg · das 
wolt ym got nit vngelont laſſen · Dem dꝛiten wirt hab ich 
fein knecht ertrenckt · dann er het ym für geſetzt wy er deß 
moꝛgentz fein herren ertoͤten woͤlt · alſo hab ich dem gůten 
wirt ſein leben auch behalten · vñ das ð knecht deſter min 
der pein in ð hell leid · Dem · ij · wirt hab ich fein kind ertö 
te · dann ee er das kind het do gab er groß almůſen das hat 
er nun von deß king wegen ab gebꝛochen · vnd ſolt das Ei/ 
nd lenger gelebt haben fo het es dem wirt an ſeiner ſel ſcha 
den gebꝛacht · dann er wer geitzig woꝛden · allſo ſollichs zů⸗ 
uertumen hat ym got das kind genumen · vñ dy ſel deß vn 
ſchuldigen king geſetzt in das paradiß · Darumb ſoltu hin 
für got nit mer rechtfertigen in ſeinen wercken · dann alles 
das das in diſer welt geſchicht hat ſein vꝛſpꝛung von dem 
willen oder verhengnuß gottes · darinn ſein haimliche ge⸗ 
richt verboꝛgen ligen · Got iſt gerecht in allen ſeinen werk 
en · Allſo verſch wand ð engel aus den augen deß ainſidels. 
vnd ð ainſidel ward gantz erlediget von ſeiner anfechtũg · 
dy er geliden het · vñ ſagt got darnach all weg danck in al 
len ſeinen wercken · O das ain yetlicher menſch diß exem / 
pel weft vnd es recht verftund-fo wer es allweg gedultig · 

dañ alle ding geſchehen durch got dẽ menſchen zenůtz · 
Erkliche exempel vñ mirackel von ð heiligen iunckfra⸗ 
wen Sant tatherina Das · vij . Capitel 
Etrus Nauanenſis ð ſchꝛeibt in aim bůch genant 
liber geſtoꝛũ nobiliũ · Wy geweſen ſey ain biſchoff 
zů Mayland genant Sabinus der dy heiligen iun 
ckfra wen ſant katherinam von iugent auff auſer welt vis 

ſy fuͤr ander heilig eret mit fleiſſiger an dacht · Nun fůgt es 
ſich das ð ſelb biſchoff ses zů dem een 5 
Jeruſalẽ wallen wolt · vñ nam mit ym ain abt genant Te 
odoꝛus de monte Caſſino · benedicter oꝛdens · vj · ritter vnd 
xxx · knecht · als ſy nun gen Jeruſalẽ kamen vñ dy heiligen 
ſtet all haim füchten mit gůter andacht do worden ſy zů⸗ 
rat wy ſy ziehen wolten zů der heiligen iunckfrawen ſant 
katherin auff den berg Synay · do begegnet yn ain dück⸗ 
iſcher hertzog mit aim groſſen hoͤꝛ · vñ zugen von dem kü⸗ 
nig Soldan · der ſelb hertzog was ain groſſer durchechter 
ð criſten · als er nun den biſchoff vñ fein geſelſchafft anſich 
tig ward vñ erkant das ſy criſten warent · do ſpꝛach er zů 
fein dienern · ertöͤt ſy all herren vñ knecht miteinand · Do 

das ð biſchoff vnd ð abt hoͤꝛten do ſpꝛachen ſy mit fleiß bi 
tende den hertzog · Herr günent uns nur das wir vor auff 
den perg zů ð heiligen iunckfrawen ſant Eacherina kumen 
was ir dann hinnach mit vns würcken woͤllet das wellen 
wir gedultigklich leiden · Er antwurt vñ ſpꝛach · mein will 
můß geſchehen zů diſer zeit · vnd der eüwer nit · vnd ließ all 
fo dem biſchoff vñ dem abt dy augen aus ſtechen · dyzung 
naß oꝛen vnd dy hend ab ſchneiden · vnd warff diſe gelider 
alle in ain feür vnd verpꝛent ſy · vnd legt ſy allſo halb tod 
auff · ij · eſel vnd ließ ſy fuͤren zů ſant katherina · vnd ſpꝛach 
nun will ich ſehen was eüch diß grab helffen mog · iſt fach 
das das ir eů wer gelið widerbꝛingt das doch nit müglich 
iſt ſo will ich eũwern glauben auch enpfahen · Do nun der 
biſchof vnd ð abt zů dem grab ð heiligen iunckfra wen ka 
men do ſtarb ð abt von ſtund an · aber der biſchoff ſo vil er 
dann vermocht ð tet ſein andechtig gebet · do es nun mitter 
nacht ward do ward der perg ſo vaſt grauſamlich zittern 
das ð hertzog mit ſein dienern flohen wolt ſein ſy mochten 
aber nit · darnach vmgab den perg ain groß ſcheinent licht 

das dy gantz gegent darumb erleůcht ward · das yederm 
wolt wenen der berg wer verwandelt woꝛden in ain ſunn · 
vñ das wert ob · ij · ſtunden · In dem erſchin dy heilig iunck 
fraw ſant katherina vñ nam deß betruͤbten biſchoffs hau 
bt in dy hend vñ macht yn geſund · vñ gab ym wider alle 
feine gelið in aller maß als von erſten · vñ do ð biſchoff dy 
heiligen iunckfra wen mit feinen leiplichen augen fach + do 
ward er übermeßlich erfreüt · er kund aber ir groſſe ſchoͤn 
gar nit verdulden · vñ viel nið für ir füß · Allſo gebot ſy · ij 
hübſchen iünglingen dy dañ bey ir ſtonden das ſy yn auff 
hůben · do ſpꝛach dy heilig iunckfraw zů ym · du ſolt wiſſen 
das mein gemahel vnſer herr Jheſus Criſtus dich vñ alle 
dy mich eren hy vñ in der Eünffagen welt gnedigklich be/ 
gaben will · vñ alle dein diener dy d hertzog ertöt hat find 
eingeſchꝛiben in das ewig leben · vñ wann ð tag kumbt ſo 
ſoltu dich beraiten zů dem ambt ð meß · vñ nach dem ewã 
geli ſo nimb deß oͤls das võ meim grab fleüſt vñ beſtreich 
den abt damit ſo wirt er erkückt von dem tod vnd zů aller 
geſunthait kumen dy er voꝛ gehebt hat · Allſo do dy heilig 
iunckfraw diſe woꝛt ſpꝛach do nam ſy den biſchoff bey ð re 
chten hand vñ gab ym ain koſtlichen ring vnd ain bꝛieff 
mit guldin bůchſtaben geſchꝛiben · vnd verſch wand allſo 
aus ſein augen + aber do belib ain edeler füffer geſchmack · 
An dem bꝛieff ſtonden · iij · zeil geſchꝛiben · dy erſt laut allſo 
Sabine diſer bꝛieff ſey zwiſchen mir vñ dir zů aim zaich 
en ð ewigen lieb · Dy. ij · zeil laut allſo · Der groß ſchmertz 
hat dir gebꝛacht groß verdienen · vñ dy groß lieb wirt dir 
machen groſſe frod · Dy. ij laut alſo · Den hertzogen wirft 
du tauffen vñ mit frid haim kumen · vñ über · x · iar wirſt 
du bey mir ſein in dem himliſchen palaſt · Do ward ð bi⸗ 
ſchoff in groſſen frö den getröͤſt · Do nun deß moꝛgentz der 
hertzog auff den berg kam vñ fach den biſchoff geſund vis 

meß haben · vñ den abt mit dem öl geſund gemacht vñ er⸗ 
kuckt · do erſchꝛack ð hertzog · vñ ward inigklich wainen · 
vnd empfieng den glauben mit groſſer andacht · vñ ward 
mit ainer groſſen ſchar ſeiner diener getaufft von dem bi⸗ 
ſchoff vñ verkaufft alles fein land · vñ gab den münchen 
auff dem berg Syn ay ain groſſe ſum geltz durch gotz wil 
len · vñ zoch darnach mit dem biſchoff vñ mit dem abt gen 
Rom · vnd gab do groß allmůſen armen leüten · darnach 
baut er ain cloſter in ð er ſant katherin · genannt aula dei · 
vñ begabt das koſtlich nach aller notturfft · vñ nach diſen 
dingen allen zoch er mit dem abt haim · vnd empfieng den 
oꝛden ſancti Benedieti · vnd vertzer ſein leben hinfür hertig 
clich in dem dienſt gotes + mit ſollichem groſſem fleiß vnd 
ernſt das yn menig klich als billich iſt für ain heilig hielt⸗ 
en · Der biſchoff kam wider haim gen Mayland · vnd lebt 
in groſſer heiligkait · als · x iar vergiengen do ſtarb er mit 
groſſer andacht · vnd ð ring vnd ð bꝛieff den ym dy heilig 
ĩunckfraw fant katherin gab auff dem berg ſind noch hüt 
auff diſen tag zů Mayland · vñ werden do geert vñ behal 
ten für groß loblich heiltumb. Ain Exempel 
ES as ain wol gelerter üüngling in Engeland in 
d8derr ſtat Can delberg · ð het gar ain gůt lob · vñ was 
andechtig vñ het dy heiligen iunckfrawen ſant ka⸗ 
therina in beſunder groſſer andacht ir mit fleiß zůdienen · 
Vvñ ruͤfft ſy gewonlich an in allen fein anligenden noͤten · do 
nun der künig von Engeland deß benanten iůnglings lob 
erhoͤꝛt · vñ wy er mit gůten ſiten vñ geberden in zůchtig 
er andacht wer · do befalch er ym ſein fur yn in den · vij · frei 
en künſten zůleren · Do Siungling mit deß künigs ſun gro 
ſen fleiß vnd arbait het · do mocht er dannocht gar wenig 
nutz an ym ſchaffen · dañ er was gar vngelitnig vñ ainer 
herten begreiffung · daß halben er yn hert můſt halten mic 

woꝛten vñ mit ſtraichen · als ym dañ befolhen was · Hun 
füge es ſich ainß tags das er gantz nichtz kund noch geler / 
net het · vñ ſaß allſo nackend vor ſeim mayſter · allſo gieng 
ð mayſter nach ainer růten das kind damit zu ſtraffen · in 
dem ſtond das kind auff vnd floch mit groſſem eilen · vnd 
kam biß ain bꝛuck dy über ain waſſer gieng · vñ als es ſein 

mayſter ſach nach lauffen do ſpꝛang es ab ð bꝛuck in das 
waſſer · do der mayſter das fach er ward hart betruͤbt vnd 
ſchꝛir mit lauter ſtim · O heilige iunckfraw ſant katherin 
empfach diß kind vñ beſchirm es · Nun höꝛt wunð · Von 
ſtund an was dy heilig iunckfraw ſant katherin do in dem 
waſſer vñ empfieng das kind zwifchen dy arm vñ hielt es 
vnder dem waſſer geſund vnd vnuerſert · von der · ij · ſtund 
biß zů der · iij · ſtund deß andern tags · vñ beclaidet das kind 
mit aim hemd das gar ſeltz am vnd wunderlieh gem acht 
was · vñ am andern tag fürt ſy das kind an das geſtat · an 
dem voꝛ dern tail deß hemtz ſtond mit güldin bůchſtaben 
diſer verß geſchꝛiben · herr gib mir verſtentnuß das ich dei 
ne gebotlernen werd · Swiſchen diſen ſachen ward deß kü 
nigs fun geſucht im waſſer · man kund yn aber nit vinden 
ð mayſter vard gefangen vñ dem künig geant wurt · ð kü 
nig was zoꝛnig vñ bekümert · vñ dy gantz ſtat ward be⸗ 
trůbt · Nun am andern tag als man in ð Eichen dy ambt d 
heiligen meß volbꝛ acht do gieng ð iung künig in ſeim hem 
de in den koꝛ das yn menigklich fach vñ groß verwundern 
ab ym heten · vñ ward do offenlich ſagen wy ym dy heilig 
iunckfraw ſant katherin durch das verdienen ſeins may 
ſters geholffen het · Do ward ð kůnig vñ dy gantz ſtat in 
igklich erfreüt · ð mayſter ward ledig gelaſſen · vñ dan 
koſtlich begabt · dy heilig iunckfrau ward von menigklich 
hoch gelobt vñ geert · Vñ von dem ſelben tag ward ð be⸗ 
nant iüngling fo gelirnig vñ in feiner vernunfft fo gar er⸗ 

das höꝛt · do viel er ir zůfůſſen · dann er het ſy über dy maß 
lieb · vnd bat ſy wainend das ſy ſich über yn erbarmet · do 
ſatzt ym dy heilig iunckfraw ain roſenkrantz auff ſein ha⸗ 
ubt vnd ſpꝛach · Nimb von mir diſen krantz zů aim zaich 
en der lieb · vñ wart das du mich nit verlaſt · vñ in dem ver 

rij 

ſch wand ſy mit iren geſpilen · Als er nun erwacht do vand 
er den krantz warlich auff dem haubt · mit aim füffen edeln 
geſchmack · vnd ð ſelb krantz iſt noch heist auff den tag an 
dem ſelben end in aim cloſter das er hinach ſtifftet : genant 
zů ð Roſen · Nit lang nach diſer geſchicht fügt es ſich das 
ð benant iung Gꝛaff durch gebet feiner freünd · wy wol es 
wider yn was zů ð ee ſich vermeheln můſt. ainer ſehön ed 
len iunckfra wen · als ym dañ gebürt · dannocht ließ er von 
ſeiner gůten gewonhait nit dy heiligen iunckfrawen ſant 
katherinam haim zeſůchen vñ zůeren in maſſen als voꝛ · 
Als nun fein haußfra w ainß Eins ſchwanger was · vñ dy 
zeit d gebůrt nahet · V gewan ſy auff yn ain argkwon wy 
er ſy verſchmehet vñ zů ainer andern gieng · deß halb fo er 
all moꝛgen von ir auff ſtond vñ ſant katherinam haim⸗ 
ſucht · das ir datt vnwiſſent was · Ainß mals fragt ſy ain 
magt vñ ſpꝛaͤch · iſt dir nit wiſſent wo mein herr all moꝛ⸗ 
gen fo fr hin gee · Sy antwurt aus aim böfen hertzen vñ 
ſpꝛach· Ja es iſt mir wol wiſſent · er gat all moꝛgen hinab 
zů der kirchen do hat ð pfarrer ain ſchöne tochter dy iſt ſeĩ 
bůl · Dy fraw was von diſen woꝛten fer bekümert vñ be 
truͤbt · darnach ward ð Gꝛaff ir traurigkait mercken · vñ 
fragt ſy warumb ſy ſo traurig wer · Sy antwurt vñ ſagt 
ym das das ſy gehoͤꝛt het · Do ſpꝛach er Man hat dir nit 
recht geſagt · ſy iſt nit deß pfarrers tochter dy ich lieb hab · 
aber es iſt ain andꝛe dy iſt vil ſehöner · Vñ als er das ſpꝛ⸗ 
ach · do ſtond er auff von dem beth · wann es was deß moꝛ⸗ 
gentz frů · vnd gieng nach feiner gewonhait in dy kirchen ⸗ 
Dy fraw was fer betrübt ven feiner antwurt · vnd ſtond 
auff in aim ʒoꝛn vñ fach ir ſelbs mit aim ſeh wert dy kel ⸗ 
en ab · Als nun ð Gꝛaff von ð kirchen kam vnd in dy ka⸗ 
mern gieng · do fach er ſein frawen im plůt tod ligen · er er 
ſchꝛ ack fo gar vougrund feines hertzens das er viel auff 

das ertrich · vnd lag ain gantze ſtund das er nit weſt wy 
ym geſchehen was · Do er nun wider zů ym ſelbs kam do 
ward er biterlich wainn · ſein hertz clopffen · ſein aigen har 
aus rauffen · vñ ſpꝛach mit groffem dagen · O liebe hauß⸗ 
fraw was haſt du gethon · das du dich vnd das kind in ſo 
ain ellenden tod geben haſt · ich bin laider ain vꝛſach dar⸗ 
umb das ich dir mein ſach nit geoffenbart hab · O heilige 
iunckfrau ſant katherin · woͤlt got das ich für diſe ſach tod 
wer · aber ich hab dir mein trů nit gehalten · du heilige iun 
ckfraw ſant katherin · darumb iſt diß übel über mich kum 
en · Vnd als er diſe wort ſpꝛach · do gieng er von ſtund an 
wider in dy kirchen · vñ als er lange zeit mit zehern vñ mit 
ſeüfftzen andechtigklich darinn bete · do erſchin ym ſant ka 
therin mit irtn · ij · iunckfra wen · vnd lag vor dem altar nit 
gantz ſchlaffent vñ nit gantz wachent · vñ ſy gieng 35 y 
vñ wiſchet ym feine augen mit iren henden · vñ ſpꝛach Zi 
ym · Du haſt nit recht gethon das du ain andꝛe haſt genu 
men vnd dein trů an mir gebꝛochen haft + doch fo haſt du 
mich dannocht nit gantz verlaſſen · ſte auff vñ ge haim in 
dein haus ſo vinſt du dein frawen lebendig · vnd hat dir ge 
boꝛn ain tochter · ð ſolt du mein namen geben · dy wirt aĩ 
eptiſſin in aim cloſter · got fo lieb das ſy mit irem andechti⸗ 
gem gebet iren altuater in aim iar aus dem fegfür erlöfen 
wirt · der doch ſunſt biß an iungſten tag darinn beleiben 
muͤſt· Do dy heilig iunckfra w ſant katherina ire woꝛt all 
fo beſchoß vñ verſchwand · do kamen fein diener mit groſ⸗ 
ſem eilen · vñ mit groſſen freüden wackten ſy yn vñ ſpꝛach 
en · herr ſtet auff vñ koment · dañ eü wer fraw lebt vñ hat 
geboꝛn ain tochter · Do ward ð herr von diſem zwifachen 
troſt uͤber alle maß froͤlich · vñ ſtond auff vnd gieng mit fr 
eüden haim · vnd vand ſein frawen lebendig mit dem kind 
in der kamern · dy vmfieng er mit lieplichen geberden · voꝛ 


2943: Dil Capitel 

groſſen freüden wainent · vnd ſagt ir alles das das er ge⸗ 
ſehen het · vnd was ym ſant katherin von der tochter ge⸗ 
ſagt het · Do ſpꝛach dy haußfraw · Dy heiligen iunckfraw 
en ſant katherinam ſoͤllen wir ewigklich eren · dann do ich 
mich felbs het getöt voꝛ groſſem laid · do kamen dy boͤſen 
gaiſt vnd empfiengen mein ſel · aber dy heilig iunckfraw 
ſant katherin erloͤſt mich · vnd er warb mir vmb got das 
mein leib vnd ſel wider zůſamen kam · darũb das ich mein 
fund hy büſte · Do ward ain groß frolocken von aller me⸗ 
nigklich · vñ ward dy heilig iunckfraw ſant katherin groß 
gelobt vnd geert · Vñ der Gꝛaff mit ſambt der Gꝛeſin ſtif 

ten darnach ain frawen cloſter · darinn machten ſy ir toch 
ter zů ainer eptiſſin · vnd dienten got alle . ij mit gantzem 
fleiß · vnd ſchiden in dem willen gotes aus diſem yamertal 
vnd haben yetz iren lon empfangen von got vnſerm her⸗ 
ren 1 9 . 

enn 00 
on der zeyt darinn der endecriſt in di 
F/ ſe welt kumen vnd geoffenbart wer 
Ar den ſoll · ſt gantz zeglaubendäs es ny 
ain menſch ge wiſt hab wañ dy ſelb 
zeit fein ſoll · dann all pꝛopheten auch 
zwelffpoten dy võ ym weiſſagten dy 
ſchꝛiben das er kumen ſolt · aber kain 
er nent dy zeit darinn das geſchehen ſoll · auch als dy iung 
er Criſtũ fragten von ð zeit feiner zůkunfft · auch etlich an 
der grauſamlich geſchicht dy voꝛ dem iungſten gericht ge 


— 


fſchehen ſolen · Antwurt er yn vñ ſpꝛach · das dy ſelben zeit 


nymant wiſſen ſoll · dañ allain got ð vater vnd ð dem er 
es offen waren wolt · vñ fo es nun den zwelffpoten dy doch 
dy rechten weg weiſen find das nit geoffenbart iſt worden 
vil min der iſt zeglauben das es ſunſt yemant geoffenbart 
ſey woꝛden · vnd darumb alle dy dy do aigentlicb für war 
ſagen er ſey geboꝛn vñ ſoll bald kumen · iſt wol zeglauben 
das dy ſelben irren · doch iſt etlicher hoher lerer mainung · 
das es ð zeit gar nahent ſey vñ das nymant ſey allſo aus 
etlichen offenbarungen dy kurtzlich geſchehen ſollen ſein · 
aber das alles ſetzen ſy auff ain zweifel · wir wiſſen aus ð 
heiligen geſchꝛifft aigentlich wol das er kummen ſoll · als 
dañ volligklich betzeügt das alt vñ neü geſetz + auch Cri⸗ 
ſtus ſelbs an manigem end im ewangelio · wir wiſſen ab/ 
er nit wann er kumen ſoll · vñ das darumb das ain yetlich 
er menſch zit allen zeiten durch ain veſten criſtenlichen gl⸗ 
auben ym vñ ſeiner valſchen ler wider zeſton berait ſeien 
dañ zů ſein zeiten wirt ſollicher groſſer yamer kůmernuß 
vñ betruͤbnuß in ð ganzen welt deß gleichen vor ny gewe 


ſen iſt als lang dy menſchen auff diſer erd gelebt haben · 


als dann ð pꝛophet Daniel betzegt im · xi apitel · Auch 

ſo ſpꝛicht Criſtus ſelbs · Vnd würden fein tag nit gekürtzt 
ſo verdürb als menſchlich geſchleeht · alſo das fein groſſen 
liſten fo ð teufel durch yn würcken würd nymant wider⸗ 
ſton moͤcht Von ð gebůrt deß Endecriſts · 
O vñ von wem ð endecriſt fol geboꝛn werden das 

| ſagt ſant Jeronimus gar aigentlich vñ ſpꝛicht · Er 
ſell geboꝛn werden zů babilonia · von dẽ geſchlecht 
dann · als dann ð Patriarch Jacob geweiſſagt hat do er zů 
ſeinem ſun dann allſo ſpꝛach · Dann ſoll werden als dy ſch 
lang coluber an dem weg · vnd als dy ſchlang ceraſtes an 
dem füßpfad vñ werden peiſſen dy hůff deß pfertz vñ wert 
vellen den auff ſitzer · Vñ darumb als Johannes ſchꝛeibt 
im bůch apocalipſis von den · xij · geſchlechten von Iſrahel 
wy vil aus yetlichen betz aicht find zu den auſerwelten · als 
man dañ an aller heiligen tag lift für dy epiſtel · ſo wirt dz 
geſchlecht dann nit genant · darumb ð endecriſt von ym fol 
geboꝛn werde · es wirt auch das geſchlecht effraym nit ge 
nant · dañ von dem ſelben geſchlecht ward Jeroboam ge⸗ 
boꝛn ð das volck von Iſrahel verfürt das ſy von got wich 
en vñ dy abtgoͤterey anbeten · Nun iſt fürbaß zewiſſen dz 
durch ain merckliche heilige frume frawen genannt ſant 
Hiltgart geweiſſagt iſt woꝛden · als ir dañ got geoffenba 
ret hat · wy ð endecriſt geboꝛn ſoll werden · vñ ſpꝛicht allſo · 
So dy ʒeit kumen wirt das ð geboꝛn ſoll werden ð verflů 
cht betrieger · ſo wirt ſein můter von iugent auff wonung 


haben in ainer wuͤſt bey ſchachern vñ übelterigen leisten» 
vñ ir boßhait in ſchantlichen wercken mit yn verbꝛingen 


vñ wirt allſo den endecriſt von yn empfahen · ſy waiß aber 


nit von wellichẽ mann ſy yn empfangẽ hat · vñ von ſtund 


an ſo er empfangẽ wirt · ſo wirt durch das gericht vñ ver 


hengnuß gottes ð teůfel yn beſitʒen in můter leib vn wirt 
yn foꝛmiren vnd allfo dañ durch dy gebůrt der můtter zů 


. —— — 

ð welt bꝛingen · vñ dy můter wirt ſpꝛechen · wy ſy in grof / 
ſer heiligkait durch dy gnad gotz yn empfangen hab dar 
nach ſo wirt er ertzogen vñ genert in ð ſtat koꝛroſaym in 
bethſayda · er wirt auch gůte natürliche vernunfft ge win 
nen als ain ander vernünfftiger menſch · allſo das er nit in 
volkumnen gewalt mit tůn vñ laſſen deß teüfels ſein wirt 
dann wañ er alles tůn muͤſt das ð teüfel wolt · fo wer er 
gantz vnſchuldig an dem groſſen übel das durch yn geſche 
hen wirt · Es ſpꝛechen auch etlich lerer das ym võ anfang 
als ym dy ſel eingegoſſen ward ain engel haben werd der 
yn behüt als dy andern menſchen · biß er kumb zů dem ver 
nünfftigen alter · fo werd er ſich dann erheben über alles 
das do gůt ſey · vñ als dañ ſo werd got verhengen das der 
teüſel fein fach durch yn zů wegen bꝛingen wirt · Es iſt au 
ch ʒů wiſſen ob ainer frage woͤlt wy es kumen möcht das 
der endecriſt zu babilonia geboꝛn ſoll werden · vñ von dem 
geſchlecht dann · ſo doch daſſelb geſchlecht dann nit inſbabi 
lonia ſunder in iudea wonung hat gehebt · Dartzů iſt zů⸗ 
antwurten das dy iuden durch den künig nabuchodono⸗ 
fo: voꝛ zeiten gen babilonia gefangen wurden · vñ datzů 
mal iſt ð ſelb verflůcht ſam von dan zů babilonia beliben 
Wa der Endecriſt ſein wonung haben wirt · 
Das. ij Capitel en, 
Añ nun dy zeit kumbt das ð endecriſt durch dy ver 
hengnuß gotes mit ſeiner valſchen ler geoffenbart 
ſoll werden · ſo wirt er von erſten kumen geo ieru⸗ 
ſalẽ· vñ wirt ſich nach dem iüdiſchen geſetz beſchneiden laſ 
ſen · vñ wirt ſich offenlich voꝛ aller menigklich aus geben 
wy er ſey der meſſias der durch dypꝛopheten ſey woꝛden · 
vnd wirt auch ſpꝛechen wy ieſus nazarenus ain verfürer 
vnd dartzů ain valſcher pꝛophet geweſen ſey · vnd dann 


— 


rn von ſtund an fo wirtt ym das gantz iůdiſch volck in ð 


Eer Uierd Tayl 

gantzen welt zů lauffen · vnd werden yn anne men füt den 
waren meſſtam · vnd aus den wirt er etlich iunger erwel⸗ 
len · dy wirt er auſſenden in dy ganzen welt zepꝛedigen · er 
wirt ſich auch ertzaigen als ob er tod ſey · vnd wirt wider 
erſton · vnd darumb ſo wirt ſich yederman vmb yn ver⸗ 
wundern · vnd werden ym groß meniz ð voͤlcker nachuol⸗ 
gen · er vnd ſein iunger werden auch machen das das feür 
von himel her ab vallen wirt · als ob ſy den heiligen gaiſt 
empfahen · ſeinen nachuolgern wirt er groſſe er erbieten · 
vnd wirt yn geben groſſen reichtumb dañ all verboꝛgen 
ſchetz in ð gantʒ en welt dy werden ym geoffenbart vñ zů 
gefürt von den teüfeln · er wirt den Inden ir ſynagog wider⸗ 
auff richten vnd ſich ertzaigen als ob ſy deß gantz gewert 
follen werden deß ſy dañ yez vñ lange zeit gewart haben · 
er wirt ſich ſetzen in den tempel gotes + vnd wirt offenlich 
ſpꝛechen wy er gotes ſun ſey · er wirt ſich ſelbs über reden 
das er nit anderſt wiſſen wirt dann er ſey got · dann alles 
das er begern wirt das bꝛingen dy teüfel durch yn zůwe⸗ 
gen durch verhengnuß gotes · er wirt auch ſitzen im lufft · 
durch den gewalt ð teüfel · vñ was ſein nachuolger beger⸗ 

nt nach irs hertzen luft deß wirt er ſy volligklich geweren 
vñ wirt ſpꝛechen · o welt find das fo arm leüt dy voꝛ diſen 
zeiten geweſen ſind vñ an ieſum gelaubt haben · dañ ieſus 
hat yn ain hart ſchwer geſetz geben · vñ hat yn allen welt 
lichen wolluſt verboten · vñ ſind dannocht dardurch ver⸗ 
fürt woꝛden · darmit ſy ð fred hy vñ dort enberen muͤſſen 
vnd mangeln · vnd wirt ſpꝛechen das ſey ð will gotes nit 
das man weltliche freüd meiden ſoll · got hab dy welt dar⸗ 
umb erſehaffen das man freüd darinn haben ſoll · vnd dar 
umb werden gar vil menſchen nachuolgen · als er dann zů 
vnſern zeiten vil nachuolger hat · dann alle dy menſchen 
dy ie freůd vnd ir begivlichait auff den wernüclichen wol⸗ 


Das · iii · Capitel 
luſt ſetzen · dy werden billich diener genant deß endecriſts · 
Wy der Endecriſt den mer tayl der gantzen welt vnder 
ſich bꝛingen wirt | | 1225 
UL.!es das all Propheten auch Criſtus ſelber von dẽ 
endecriſt geweiſſagt haben. wy er gar nahent dy 
gantzen welt betriegen ſoll · das wirt got alles ver⸗ 
hengen über dy gůten vñ boͤſen · vñ nit on groſſe vꝛſach · 
deß himliſche gerichtz gotes · wy wol es vns nit wiſſent iſt · 
warumb es got verhengen wirt · Item von erſten ſo wer 
den all iuden an yn glauben von aigem willen vñ vngend 
ter ſach · dañ ſy werden ſpꝛechen er ſey meſſias deß ſy yetzt 
warten · vnd durch dy iuden wirt er ſunſt auch vil volcks 
an ſich bꝛingen · Itẽ alle dy dy iren wolluſt ſetzen auff dy 
freůd diſer welt dy werden ym auch willig klichen nach / 
folgen · dañ alles das ir hertz begert deß werden ſy von ym 
gewert · mit allen leiplichen wolluſten · vñ deß wirt gar ain 
groſſe menig voleks . darmit ſein gewalt gar vaſt wachſ⸗ 
fen wirt · Itẽ dy künig fürſten vñ herren wirt er betz win 
gen · vñ yetlichen in ð foꝛm darauff er dañ genaigt iſt · als 
Vaymo ſchꝛeibt über das bůch Apocalipſis im · ij · capi 
tel vnd ſo dy künig fuͤrſten vñ herren dem endecriſt nach / 
uolgen werden · ſo werden ſy dann ir vnderthon auch dar / 
zů betzwingen das ſy ym nachuolgen muͤſſen · Itẽ dy geitz 
igen wirt er betz wingen das ſy ym nachuolgen durch dy 
groſſen ſchetz dy er fein dienern auſtailen wirt · vñ fo er al 
ſo durch diſe ding ain groſſe menig vnd dy welt mer dann 
halb betzwungen hat ſo wirt er dañ ain gemain bot legen 
in dy ganzen welt · allſo das niemantz nichtz weder kauff⸗ 
en noch verkauffen ſoll · er hab dañ deß endecriſts ʒaichen · 
an der ſtirn oð an ð gerechten hand · als dañ betzeügt apo 
calipſis am · xiij · capitel · Vnd durch diß gebot wirt das ge/ 
mai volck vaſt betzwungẽ dz ſy feinen valſchen ler nach 


Der Aierd Kayl- 
uolgen müͤſſen!¶ Item dy gaiſtlichen vnd dy gelerten ge⸗ 
maingklich wirt er betz wingen vñ verfüren durch dyge⸗ 
ſchꝛifft · dann alles das do geſchꝛiben ſtat von ieſu criſto in 
allen pꝛopheten das wirt er mit groſſen liſten ð teůfel zů⸗ 
wegen bꝛingen · das ð mer tail all wollen wenen ſy ſeient 
an ieſu betrogen woꝛden · vñ fund er ſey ð verhaiſſen meſ 
ſias · dañ er wirt ſollichen groſſen lift gen den gelerten ſuch 
en vñ außiehen · vnd dy geſchꝛifft fo mit ſinnen verköꝛen 
das ſy ym gar nahent all nachuolgen werden · vñ ain yet 
licher ð yetʒ gedenckt vñ in ym ſelbs ſpꝛicht · ich waiß wol 
das ð endecriſt mit ſeiner valſchen ler kumen wirt · vnd ob 
er kem zů mein zeiten fo woͤlt ich mich doch nich anyn kö 
ren · dañ ich waiß wol das er ain betrie ger fein wirt · dy ſel 
ben irren all · dann ð teüfel wirt folichen groſſen liſt durch 
yn zů wegen bꝛingen das ym niemand vor ſton mag · ym 
woll dann got groſſe gnad beweiſen · Item zů diſen ding 
en allen wirt er durch dy verhengnuß gotes übermechtig 
groſſe wunder werck zů wegen bꝛingen · dardurch dann er 
alle menigklich erſchꝛecken wirt · er wirt zů wegen bꝛing⸗ 
en das das feür von himel herab vallen wirt vñ wirt ver 
bꝛenen dy dy nit an yn glauben woͤllen · dardurch am gr 
offer ſehꝛeck in dy ganzen welt kumen wirt · Itẽ er wirt 
gen in dem lufft · vñ wo er hin begert in dy gantzen welt do 
iſt er von ſtund an · Item er wirt dy toten erkücken · alſo 
wañ ainer begert ſeins vaters feiner müter · oð ſunſt ainß 
ſeins gůten freüntz dy er vor zeiten gehebt hat dy wirt er 
ym von ſtund an dar ftellen · in aller geſtalt vnd maß als 
ſy geweſen ſind do ſy gelebt haben · vñ werden auch mit/ 
einanð von den dingen reden dy ſy im leben getriben habẽ 
dardurch wirt ain groſſe welt verfürt dañ diſe ding wer/ 
den alle trügenlich zu wege gebꝛacht · dañ den teüfeln wirt 
8 gwalt verhengt das ſy ch verwandeln in geſtalt wyſy 

wollen · vñ dy menſchen alfo betriegen · Itẽ er wirt mach 
en das dy baum grün vnd dürr werden · als offt vñ zů we 
lichen zeiten er will · Fee er wirt ſitzen im lufft vñ ſich er⸗ 
zaigen als ob ym dy engel dienen vñ gehoꝛſam ſeient · dar 
durch ſich me nigklich groͤßlich verwundern wirt · Was 
ſoll man ſagen · er wirt ſollichen groſſen liſt außiehen vnd 
zů wegen bꝛingen das gar wenig menſchen in der gantzen 
welt bleiben dy in warẽ criſtenlichẽ glaubẽ verherten vñ 
beſten werden · dañ ſein liſt vñ verhengnuß dy er hat von 
got wirt übertreffen aller menſchen vernunfft · vñ fein ge 
walt wirt ſich aus bieten in dy · iiij · oꝛt ð welt · darmit me⸗ 
nig klichem ſein gewalt geoffenbart werden můß · Es wer 
den auch etlich menſchen als dañ ſind dy an criſtũ glaub⸗ 
en in in iren hertzen nit verlaugnen wollen · ſy wollen ſich 
aber doch aufwendig gegen dem endecriſt ertzaigen · als ob 
ſy an yn glauben · vñ ſo er das mercken wurd ſo wirt er ſy 
1 gar in groſſe kranckait vnd wirt ſy wider ge⸗ 
fund machen · darmit er dy ſelben auch bes wingẽ wirt dz 
ſy an yn glauben · vnd ieſum criſtũ verlaugnen · wellich er 
aber durch dife ding alle nit anſich bꝛingen mag dy bꝛin / 
gt er zů lerſt anſich durch groſſe pein vñ marter dy er yn 
anlegen wirt · dann er wirt dy veſten criſten gar bitterlich 
peinigen vnd aus ð maſſen ſer martern · dardurch ir auch 
gar vil ab vallen vñ dem endecriſt glauben werden · Diſen 
groſſen yamer wirt got der allmechtig über dy gantz welt 
verhengen · vñ wirt ſolliche groſſe angſt vñ not in ð welt 
das deß gleichen voꝛ ny geweſen iſt ſeit dy gantz welt ver⸗ 
darb on Noe durch den gem ain fluß des waſſers · Es ſpꝛ⸗ 


icht auch ð pꝛophet Daniel das zů deß endecriſt zeiten das 


gemain opffer · das iſt das dy meß werd vndergetruckt vñ 
ab gethon in ð gantzen criſtenhait · dañ zů fein zeiten thar 
auch kann pꝛiſter offenlich meß haben in der gantzen welt 


| Der Wied Zayl: 
dannocht in diſen nöͤten vñ angſten allen wirt ð heilig eri 
ſtenlich glaub nit anderſt vndergetruckt · dañ dy frumen 
heiligen pꝛiſter dy zů den ſelben zeiten noch leben werdent 
weichen vñ fliehen in dy wuͤſt vñ in dy weld · do werdent 
ſy meß haben . vñ dy heiligen criſten menſchen dy fich nit 
verfüren wollen laſſen troͤſten vñ beſtetigen in veſten cri 
lichen glauben · Es werden auch aus ð maſſen garuil 
heiliger pꝛiſter vñ layen offenlicher in ð welt vñ an allen 
enden pꝛedigen wider den endecriſt · vnd dy ſelben werden 
all gemartert durch deß eriſtenlichen glaubens willen · vñ 
wirt aus ð maſſen gar ain groß plůtuergieſſen in ð gantʒ 
en welt · vnd wo ainer veſt in eriſtenlichem glauben bleibt 
ſo werden allweg · c · dargen abuallen · als dann gemaing⸗ 
klich aller leerer beſoꝛgnuß iſt · dañ es wirt ſich garuil ro 
ſer yamer ſchicken vnd machen dann nyemant erdencken 
noch geſagen kan · vñ das alles wirt got ð allmechtig ver 
hengen über dy gůten vnd über dy boͤſen · durch das ge⸗ 
che ges. 

Der Vierd Tay! 
Wie Enoch vñ Helyas geſant werden in dy welt · 
N diſen angſten vnd noͤten ſo dy heilig criſtenlich 
kirch leyden wirt · dy gar nahent vertilgt wirt ab⸗ 
er nit gar, ſo wirt got ſenden · ij ;· pꝛopheten mit na⸗ 
men Enoch vñ Oelyas · als ð pꝛophet Malachias ſpꝛicht 
dy werden offenlich ʒů ieruſalẽ pꝛedigen wis den endecriſt 
vñ nit allain zů ieruſalẽ · ſund fo werden ſy auch anderſwo 
ꝛedigen vñ ir boten ſenden in dy gantzen welt vñ werden 
offenlich on alle voꝛcht ſpꝛechen wy ð endecriſt ain verfü⸗ 
rer ſey · vñ all fein gwalt hab von dem teüfel · ſy werden au 
ch ire woꝛt beſtetigen durch groſſe wunder werck dy ſy in 
der krafft gotes thon werden · vñ fo ð endecriſt das merck 
en wirt ſo wirt er ſich in dre er macht erheben vñ wirt ſi 
ch mit groſſen wunder wercken dy er durch den teüfel vnd 
durch dy verhengnuß gotes ze wegen bꝛingen wirt wider 
dis · ij · pꝛopheten ſtellen vñ fein gwalt wið zůertzaigen · vñ 
fo ſy allſo groſſe wunder werck auff baið ſeitten widerein⸗ 
and wůicken werden · ſo wirt ain groſſe voꝛcht vñ ain gr⸗ 
oß verwundern in ð gantz en welt erſchelen · vñ werden dy 
menſchen gantz vertz weiſeln · das ſy nit wiſſen wellichẽ ſy 
glauben ſollen · aber dem teüfel wirt zů den ſelben zeiten üb 
er groſſer gewalt von got verhengt · darmit deß endecriſts 
gebꝛacht ain groſſen fürgang nemen wirt · Er wirt auch 
dy ben anten · ij · pꝛopheten Helyam vis Enoch zů ieruſa / 
lem ertöten laſſen · vñ aller menigklich gebieten das ir leib 
nymand anrüren noch begraben thar lange zeit · So ſpꝛe 
chen etlich lerer · xv · tag werden ſy allſo ligen an ð gaſſen⸗ 
vñ diß wirt auch got verhengen über ſein auſerwelt pꝛo⸗ 
pheten · dy er in ſundhait dartzů im paradiß behalten hat 
vñ noch behelt fo lang biß dy zeit kumen wirt · vñ als dañ 
ſo das geſchicht fo wirt ð endecriſt mit groſſer hoffart vñ 
in groſſem gewalt ſpꝛechen · ſehent darbey mögent ir 15 
| I 

cken das ich ð war gotes fun bin · dañ dis · ij · verfürer ſeind 
geſendet worden von dem teüfel eüch mit leib vñ mit ſel zů 
uerfüren · darumb hab ich ſy geſtrafft · dann mein gewalt 
vñ allen meinen diene rn wird ich geben froͤd in diſer welt · 
vñ darnach dy ewigen freüd · ſo werden dann gar wenig 
menſchen beleiben in veſtem criſtenlichen glauben · ſunder 
wirt gar nahent yedermã dem verflůchten menſchen nach 
uolgen · vñ wirt dy er gotes vaſt nider getruckt · vñ dy üb⸗ 
rigen heiligen menſchen werden groſſe bekümernuß vnd 
betrübnuß leiden dann ð gewalt des endeeriſts wirt gantz 
überhant nemen in ð gantzen welt · an reichen · an armen · 
an gelerten vñ an vngelerten · an iungen vnd an alten · 
Wy lang ð Endecriſt regiren wirt Das · v. Capitel 
S iſt auch ze wiſſen das ð verflůcht menſch ð ende 
criſt dy gantzen welt in groſſer hoffart betriegen 
vnd vnderſich bꝛingen wirt · vñ werden gar wenig 
menſchen ſein dy got ſein heiligen glauben behalten wer⸗ 
den · vnd als ð pꝛophet Daniel ſpꝛicht im · xij · capitel · ſo wi 
rt fein gewalt vnd hoffart weren vierthalb iar · do er allſo 
ſpꝛicht das das gemain emſſig opffer hingenomen werd · 
vñ dy zerſtoͤꝛung ſol weren · NM. cc · vnd · xc· tag · vnd dy tag 
zerechnen machen gleich vierthalb iar · Deß gleichen ſpꝛi⸗ 
cht auch Johann · im bůch apocalipſis im · rij · capitel · das 
der endecriſt regiren ſoll · lij· monat vis fo vil monat mach 
en auch vierthalb iar · Allſo halten es all criſtenlich lerer · 
vnd in ð zeit wirt manig tauſent menſchen verfürt in ewi 
ge verdamnuß · diß übel alles wirt got verhengen · Es dar 
aber kain menſch ʒů got ſpꝛechen · warumb leſt du deinem 
veind ſollichen groſſen gewalt · dañ dy gericht gettes ſeind 
haimlich vnd vns verboꝛgen · vñ diß iſt ain ſürſechung ge 
weſen in ewigen zeiten · doch iſt es nit der will gotes das es 
geſchehen wirt · ſunder allain iſt es fein verhengnuß · 


Der Tiero Tayl. 


Wy deß Endecriſts gewalt ain end nemen ſoll · 
Das · vj. Capitel · 

Nd ſo nun ð endecriſt allſo in fein hoͤchſten eren iſt 

ſo wirt er gar mit groſſer hoffart vñ mit groſſem 
gewalt verkünden in dy gantzen welt wy er faren 
woͤll gen himel · vñ wirt auch dyzeit beſtimen wann vnd 
wo er das ton woͤll · vñ ſunderlich fo woll er das ton bei ie / 
ruſalẽ auff dẽ ölberg-fo wirt von ð gantzen welt ain gro⸗ 
ſe menig volcks zůſamen kumen ym zů eren vis fein hoff / 
art zeſehen · ſo werden dañdy teüfel groſſen gwalt mit ym 
ertzaigen ſy werden aber nit wiſſen wy es ain end nemen 
wirt · Vnd fo er allſo am ölberg miten vnð allen voͤlckern 
ſton wirt · fo wirt er yn gar groſſe freüd verhaiſſen dy ſy 
mit ym haben ſoͤllen · vñ er wirt ſich ſelbs gantz ůberreden 
das er nit anderſt wiſſen wirt dañ er ſei gotz ſun · vñ werd 
allſo auffaren gen himel · So wirt dañ ain groß frolocken 
vnð allen volckern. Allſo in ð krafft ð teũfel wirt er über / 
ſich faren in den lufft das yn menigklich ſehen wirt · So iſt 
dann erſt dy zeit kumen das ð allmechtig got ſein gewalt 
wider den verloꝛen menſchẽ bꝛauchen ſoll · dann in dem als 
er auffaren wirt fo wirt ym begegnen ð gewalt deß allme 
chtigen gotes · vñ wirt yn mit feür mit hagel vnd mit groſ 
fern vnge witer nið ſchlahen auff dy erd · vñ im nid ſchla 
hen wirt er yn ertöten · vnd fein ſel wirt von ſtund an mit 
ſambt allen teüfeln ab geſchlagen in dy tieff ð hell · vñ ſein 
leib wirt nid vallen auff den oͤlberg mit aim grauſamlich 


bhelliſchen geſtanck · allſo werden all ſein diener zůſchanden 


dañ es wirt aus ð maſſen gar ain groſſer ſtinckenð nebel 


fein leib vmgeben · damit man aigentlich mercken wirt dz 


fein fach mit dem teüfel 36 iſt gangen · So wirt ſich dann 
gar ain groß yemerlichs dagen heben von allen voͤlckern 
das ſy allſo betrogen find woꝛden · Vñ dy iuden von erſten 


r 

ſo ſy ſehen werden das ſy allſo an irẽ meſſtas ſind betrogẽ 
woꝛ den · ſo werden ſy mit groſſem eylen criſtenlichen glau 
ben empfahen · vñ wo ſy dy criſten wiſſen vñ erfaren mö 
gen in ð gantzen welt den werden ſy zůlauffen vn ſy biten 
vmb den criſtenlichen tauff · Es ſpꝛechen auch gemaing⸗ 
klich all lerer das ð iuden aus ð maſſen dañ garuil gemar 
tert werden durch criſtenlichs glauben willen · dañ ſy wer 


den den glauben gar inbꝛünſtig klich empfahen gar mit gr 


offen freüden · Allſo ſpꝛicht auch ð pꝛophet Ozeas im · ij 
capitel · vñ auff dy mainung ſchꝛeibt auch ſant Pauls in 
der epiſtel zů den Römern im · xj · capitel · Vnd fo der ende⸗ 
criſt allſo ain ſchantlich end hat genomen · ſo wirt got ð al 
mechtig ð welt zů geben · xlv· tag darinn dy dy durch den 
en decriſt verfürt find worden buͤſſen ſollen · Als datt ſpꝛi⸗ 
cht ð pꝛophet Daniel im · xij · capitel · Selig iſt ð menſch ð 
do kumbt ʒů · N. ccc · vñ · xxxv· tagen · dann ð endecriſt wirt 
regiren · M. cc · vnd · xc · tag · dy Daniel beſtimbt + fo ſeind dy 


beigen tag dannocht · xlv . darinn man buͤſſen ſoll · Aber 


wy lang dy welt darnach ſton wirt oder wañ got das iü⸗ 
ngſt gericht darnach beſitzen wirt das waiß nymant dañ 
got ð allmechtig allain · Vnd ð woll uns hy in diſer zeit ð 
gnaden fein barmhertʒigkait mittailen · das wir vnſer lebẽ 
wenden vñ koͤꝛen nach ſeim götlichen wolgefallen · damit 


wir an dem groſſen erſchꝛockenlichen tag ſeins gericht vꝛ 


tail zůgetailt werden den ewigen freůden Amen · 

Ein wenig von dem iungſten gericht 

On dem groſſen vñ erſchꝛockenlichen tag deß herr 

en · dar an er über dy lebendigen vnd toten richten 
wirt · haben der mer tail all pꝛopheten ge weiſſagt · 

wy ð ſo biter vñ ſo grauſamlich werd · dañ da von ſtat ge 
ſchꝛiben das an dem ſelben tag ð gerecht menſch hart be⸗ 
halten werd · wo wirt dañ der ſünder beleiben + Es ſpꝛicht 
auch ſant Jeronimus da von allſo · Ich eß oder trinck · ich 
ſchlaff oð wach · ſo bedunckt mich wy dy herhöͤꝛner lautẽ 
in meinen oꝛen · ſtet auf ir toten vñ kumbt fire gericht · dar 
umb iſt ð ſelb tag aim yetlichen menſchen billich zefoͤꝛch⸗ 
ten · ſo yn dy groſſen heiligen fo hart gefoͤꝛcht haben · daß 
do wirt dy gerechtigkait on alle barmhertzigkait ain für⸗ 
gang haben · vnd do wirt ain yetlicher geurtailt als er ge⸗ 
funden wirt · Nun ſpꝛechẽ gemaingklich all lerer · das zů ð 
zeit deß iungſten gericht dy welt in aller maß · in allem ge 
werb voller menſchen ſein werd · als ſy yetz iſt · dann ð ſelb 
tag wirt vn ge warnt kumen · vñ fo man es auch am aller 
minſten gedenckt · als dañ criſtus ſelbs ſpꝛicht im heiligen 
ewangeli · Vñ alle dy menſchen dy datzemal leben werd 
von ſtund an ſterben · vñ mit den andern toten wið erſton 
dañ fo werden dy engel ruͤffen in ð ſtim ð herhöꝛner vnd 
ſpꝛechen · Stet auff ir toten vnd kumbt für gericht · ſo bald 
werden dañ alle menſchẽ datzemal vñ ain yetlicher erſton 
mit dem leib darinn er hyin diſer welt gelebt hat · als Job 
ſpꝛicht · vñ and pꝛopheten · vñ criſtus ſelbs · vñ werden ge 
ſamnet in dem tal Joſaphat · als ð pꝛophet Johel ſpꝛicht · 
do wirt ſitzen Criſtus in groſſer mayeſtat in den wolcken 
deß himels. vñ bei ym all zwelffpoten vñ auſerwelten hei 
ligen · Vnd dy yetʒ an Criſtũ nit glauben · noch yn nit er⸗ 
kenen wollen · dy muͤſſen yn als dañ für got vñ iren gere ⸗ 
chten vnd ſtrengen richter haben · es ſei ym lieb oder laid · 

dañ ſo wirt dy warhait aller meniklich geoffenbart · Der 
ſelb tag wirt den auſerwelten menſchen verwandelt in ain 
groffe vnauſſpꝛechenliche fröd · dañ ſy werden mit leib vi 
ſel gloꝛificirt vnd geurtailt in dy ewigen freüd · darinn ſy 
dann mit Criſto vnſe rm künig ewigklich regiren werden 
aber den verdamten wirt es ð erſchꝛockenlichſt tag ð yege 
weſen iſt · dañ mit leib vñ ſel werden ſy geurtailt in das e⸗ 
wig feür · Allſo laut dy gantz heilig geſchꝛifft · vnd ð criſten 
lich glaub von diſen dingen · Vñ wer das recht bedecht der 
ſolt ym billich vöꝛchten · vnd ſich mit fleiß beraiten das er 
an dem ſelben tag recht gefunden wurd · Nun ſpꝛicht ſan/ 
ctus Thomas über das · iiij · bůch von den hohen ſinen an 
ð · xlviij · vnderſchaid · das vil geöffere zaichen kumen wer 
den voꝛ dem iungſten tag · dy erſchꝛockenlich ſein werden · 
vñ das darumb das ſich dy menſchen beſſern vñ berait⸗ 
en ʒů dem gericht · dañ ſy werden nit wiſſen auff wellichen 
tag oð ſtund ſy antwoꝛten muͤſſen · Aber was dy zeichen 
find ſchꝛeibt ſanetus Thomas nit · doch fo ſpꝛicht er wy Je 
ronimus · ð ſetzt · xv · zaichen dy in · xv · tagen daruoꝛ geſche 
hen ſollen · dy er geſchꝛiben hab funden in annalibus iudeo 
rum · aber · ob dy ſelben · xv · tag dy nechſten vor dem iung 
ſten gericht ſeient · oder ob ſy lang daruoꝛ werden das fin⸗ 

det man nit geſchꝛiben · | 
Von den · xv. zaichen dy vor dem iungſten gericht kum 
men werden · | Das · viij · Capitel · 
N dem erſten tag wirt das möꝛ überſich gon · ij · el 
bogen über all berg in der gantzen welt · Am · ij tag 
ſo werden alle waſſer nider ſincken fo tieff das man 
ſy hart geſehen mag · Am · ij · tag werden ſy wider kumen 
an dy erſten ſtat · Im · ij · tag fo werden alle möͤꝛ wunder 
zůſamen kumen ob dem waſſer · vnd werden mit einander 
ſtreiten vnd gegen einander heülen · Am · v · tag fo ar 
iii 


Das. viii. Capitel 
all vogel zůſamen kumen auff das ertrich · vñ werden ain 
elend cleglich geſchꝛay haben · vñ werden nichtz eſſen no⸗ 
ch trincken · Am · vj · tag ſo werden feürin pligen von nider 
gang der ſunen auff ſchieſſen an dy firmament deß himels 
vnd werden raichen biß zum auffgang der ſunen · Am · vij 
tag fo werden all ſtern verirrt vñ ſtill ſton vñ feürin ſtre 
nen vñ cometen von yn ſchieſſen · Am · viij · tag fo wirt ain 
groſſer erbiden kummen durch dy gantzen welt · allſo das 
kain thier beſton mag fund alle vallen můſſen · Am · ix · tag 
fo werden all ſtain clain vnd groß zerſpalten in · ij · ſtück · 
Am · x · tag ſo wirt alles das das auff ertrich wechſt plůt fc 
h witzen · Am · xj . tag fo werden ſich alle thier ſameln auff 
dem weiten veld . vñ werden ain elend cleglich heülen vnd 
geſchꝛay haben · vñ werden nichtz eſſen noch trincken · An 
dem · xij · tag fo werden alle menſchen lauffen vnd fliehen 
von irer wonung · vñ werden nit wiſſen wy yn geſchehen 
wirt · vñ werden ir vernunfft gantz verlaſſen · Am · xiij · tag 
fo wirt das gantz ertrich eben vñ gleich · vñ alls gebeü der 
ganzen welt vñ all berg werden verwandelt in eſchen · An 
dem · xiiij · tag fo werden alle greber ð toten menſchen auff 
geton in ð ganzen welt · Am · xv · tag fo werden alle men ⸗ 
ſchen ſterben · vñ von ſtund an wider erſton · mit den toten · 
5 Das · ix · Capitel 

Si iſt auch zewiſſen wy wol ð mertail ð menſchen 

von ſtund an fo ſy geurtailt werden + fo muͤſſen ſy 

doch nach ð gemain vꝛſtend alle menſchen dy ye ge 

weſen ſind vnd ymer werden mit leib vnd mit ſel für das 
iungſt gericht kumen · dann daſſelb letſt gericht wirt gon 
über leib vñ ſel · allſo das dy dy mit iren leiben hy geſůndt 
vnd nit gebuͤſt haben · durch das recht gericht gottes mit 
den ſelben iren leiben vnd ſelen in das ewig feür geurtallt 
werden · Vnd als dañ fo wirt dypein volkummen vñ zů 

tauſent malen herter vñ bitrer dañ ſy yetz allain an den ſe 
len leiden · dann als dañ fo můß leib vñ ſel mit ein and in e⸗ 
wigem feür ſein · vñ dy gröͤſt pein dy dy ſelen yetz in ð hell 
haben das iſt dy groß ſoꝛg dy ſy haben auff dy künfftigen 
pein · dy ſy wol wiſſen dy ſy leiden muͤſſen mit den leiben + 
Deß geleiehen ſo werden dy ſeligen auſerwelten mit leib 
vñ mit ſel geurtailt in dy ewigen froͤd · vñ als dañ ſo wirt 
ir froͤd gantz volkumen · dañ dy freüd dy ſy yetz haben an 
den ſelen dy werden ſy hinfür e wigklich haben mit leib vñ 
mit ſel + vnd wirt dy freüd gar vil groͤſſer vnd volkumner 
dann ſy yetz haben | 
Von dem gericht gottes ſo über dy menſchen geſchicht 
von ſtund an ſo ſy ſterben · Das · x· Capitel 
On dem gericht gotes fo über dy menſchen vñ üb 
er dy ſel geſchicht von ſtund an ſo ſy ſterben · das in 
latein iſt genant · iudiciũ particulare · ſpꝛechend ge / 
maingklich dy lerer ð heiligen criſtenhait · wy daſſelb vꝛ⸗ 
tail laut das es am iungſten gericht nit gewandelt werd · 
vnd von erſten alle dy menſchen dy an Jheſum Criſtum 
nit glauben dy ſind on gericht geurtailt in dy ewigen ver 
damnuß · dañ von den ſelben ſtat geſchꝛiben allſo · Wer nit 
glaubt ð iſt yetz geurtailt Zum andern mal ſo werden et⸗ 
liche menſchen von ſtund an ſo ſy geſterben geurtailt vnd 
gericht in das ewig leben · als all martrer dy durch criſten 
lichs glaubens willen ir plůt vergoſſen haben · vnd ſunſt 
vil menſchen dy hy in diſer zeit ir leben vertzeren in dem di 
enſt vnd lob gotes · in aim waren glauben · in gůter hoff⸗ 
nung · vnd in volkumner lieb · Zům · iij . mal fo ſterben vil 
menſchen dy geurtailt werden in das fegfeür · als alle dy 
menſchen dy in rechtem criſtenlichem glauben vnd in dem 
dienſt vnd lob gotes von diſer welt ſchaiden · vnd doch dy 
gebeichiſand hy nit gantz gebůſt haben · dy ſelben 1 
| * 


Er 

ſy bůſſen im fegfeür · Zům · ij mal fo ſterben auch etliche 
menſchen den ir vꝛtail auff geſchlagen wirt biß zům iung 
ſten gericht · vnd allſo das ſy doch gantz nit wiſſen wy das 
vꝛtail über ſy gon wirt · vñ allſo darumb fo ſeind auch dy 
ſelben allweg in groſſen ſoꝛgen · Vnd ob ainer fragte wo 
ſy dy weil beliben · Fit zeantwurten · wo got will · dann der 
alle ding vermag der mag auch den ſelbigen ſelen ain ſtat 
geben daran ſy beleiben biß zum iungſten gericht Sum 
v · mal werden etlich mẽſchen geurtailt von ſtund an fo ſy 
geſterben ad limbũ · das iſt ain ſtat dariñ weder wol noch 
wee iſt · als dy menſchen dy vngetaufft ſterben ee ſy zů irr 
vernunfft kumen · vnd nit allain dy kind dy von criſten / 
lichem ſamen kumen · ſunder ſunſt alle menſchen · niemant 
aus genomen in der gantzen welt dy do ſterben ee ſy ir ver 
nunfft gewinen · ſy ſeien alt oder iung · dañ dy vernůnfftig 
en menſchen werden darumb nit verloꝛn das ir vater vñ 
můter haiden oð iu den oð ſunſt vngelaubig ge weſen ſind · 
auch ſo mag ir vernunfft ſy nit entſchuldigen das ſy dar⸗ 
umb behalten ſeind nit getaufft · darumb ſo kumen ſy an 
ain end do yn weder wol noch wee iſt · Zům · vj · mal ſo ſter 
ben etlich menſchen dy eriſten gen ant find gewefen · aber 
dy haben gewonlich in finden gelebt · vñ dy ſelben menſch 
en haben gar vil anclager voꝛ dem ſtrengen richter · Vnd 
von den ſelben merck hihernach etliche exempel dardurch 
man mercken mag dy biterkait irß vꝛtails · | 

Ain Exempel. _ Dasyj-Capitl 
Tem Beda ſchꝛeibt in geſtis angelo ꝛũ · wy ain Rt 
ter wer in Engeland ð wer manlich vñ endlich zů 
allen ſachen zů der Riterſchafft gehöꝛende · aber ſu 
nſt wer er ainß argen lebens · er ward offt geſtrafft er wo 
lt ſich aber nit beſſern · Es fügt ſich das er mit groſſer kr 


äanckait begriffen ward · do kam der künig ſelbs zů ym vis | 


| Wer UHierd Layl. 

iet ym er ſolt beichten · er wolt es aber nit thon vñ ſpꝛach 
Man möcht gedencken ich wer vertzagt wann ich beiehtẽ· 
darumb ſo will ich nit beichten · dann ich hab noch zeit ge 
nůg vor mir · Do aber dy kranckait dy vaſt an ym ward 
ʒůnemen · vnd man ſich verſehen ward er muͤſt ſterben do 
kam der künig aber zů ym vnd ſpꝛach als vor + Er ant / 
wurt vnd ſpꝛach · O herr künig ich hab zelang gebicen + 
dann ich bin yetz geurtailt zů der ewigen verdamnuß · dañ 
voꝛ ainer kurtzen zeit ee ir hieherein ſeit kumen · do kamen 
z mir ij · auſer welt überſchoͤn iüngling · vnd ainer ſtond 
mir zů den füffen der ander zů dem haubt vñ ſpꝛachen · Di 
ſer menſch můß ſterben · laß vns beſehen ob wir kain ge⸗ 
rechtigkait zů ym haben · vnd ir ainer zoch ain bůch aus 
der ſchoß · das was mit güldin bůchſtaben geſchꝛiben · vnd 
als ſy es auff theten do las ich darinn ain wenig gůter we 
rck dy ich in meiner iugent gethon het ee ich tötlichen fürn 
det · vnd do ward ich über dy maſſen froͤlich · vnd von fund 
an do kamen · ij · ſchwartz grauſamlich teüfel · vnd ir ainer 
trůg ain groß bůch darinn ſtond geſchꝛiben alles das üb 
el das ich all mein tag ye geton hab · vnd ſpꝛachen zu den 
ij · engeln · Weß ſtet ir hy ir habt kain recht zů diſem men 
ſchen · eũwer bůch ift voꝛ vil iaren geuelſcht worden · Do 
ſpꝛachen dy engel · es wer war · vnd ſchiden allſo von dan⸗ 
nen · vnd allſo ſtend yetz dy · ij · teüfel ob mir vnd haben · ij. 
ſeharpffe ſchwert vnd ſchneiden mich yemerlich + ainer zů 
den fůſſen der ander zů dem haubt · vnd haben mir dy aug⸗ 
en aus geſtochen das ich nit geſehen kan · vñ find gar bald 
bey dem hertzen · Vñ als bald ð Riter diſe woꝛt ſpꝛach do 
verſchid er · Aus diſem exempel hat man das dy teüfel all/ 
er menſchen ſünd beſchꝛeiben vñ heben yn dy für vñ cla⸗ 
gen über ſy · Das aber das ollfo ſey das wirt be wert dur⸗ 
ch etliche exempel | | Ain &E;empee 

An liſt wy ainß mals ain gaiſtlicher pꝛediger wer · 
in ainer ſtat · den ye derman lobt + von feiner gůten 
beer wegen . Nun was in der ſelben ſtat ain menſch 
beſeſſen mit dem boͤſen gaiſt · vnd do ð böß gaiſt den pꝛedig 
er allſo höꝛt loben · do redet er durch den beſeffnen menſch⸗ 
en vnd ſpꝛach · Diſer pꝛediger hat nichtz geſagt das mir ze 
gleichen wer als ich ſagen woͤlt · het ich nun menſchen dy 
mir zůhöͤꝛten · ich woͤlt vil baß pꝛedigen dañ er · Allſo wa 
ren vil firbitzer menſchen dy kamen vis wolten hö ꝛn was 
er ſagen woͤlt · Do hůb er an vñ ſagt vil koſtlicher woͤꝛt / 
er von dem vall ð engel vnd deß erſten menſchen · vñ dar⸗ 
nach wy gott dy pꝛopheten het geſendet · auch feinen. aig⸗ 
nen ſun · dy zwelffpoten vñ dy lerer · vñ zům letſten ſpꝛach 
er · diſe pꝛedig hab ich darumb geton ob ir meinen woꝛten 
nit volgent das ich deſter beſſere vꝛſach hab am iungſten 
gericht eüch zůuerclagen · dañ ich bin ain teüfel · vñ zůge⸗ 
zeücknuß das meine wort war ſeien · ſo var ich yetz aus di 
ſem menſchen · Vnd allſo für er von ſtund an aus mit ai 
ner groſſen vngeſtůmigkait · vñ nam das haus darinn ſy 
waren ain tail mit yn · 
| Ain Exempel 


Tem es lag ain biſchoff in groſſer kranckait · do er 
ſchin ym ð teüfel vñ zitirt vñ beruͤfft yn für den ob 
erſten richter rechnung zegeben von dem ambt das 

er geregirt het · vñ allſo gedacht ð biſchnff wy er an dem 

beſtimbten rechtag voꝛ dem oberſten richter für getzogen 

würd vñ yn ð teüfel betz wingen das er rechnung ton ſolt 

do er aber zů ſollicher rechnũg zeton gantz vnberait was · 

do bat er mã ſoͤlt ym lenger tag geben · allſo ward ym gar 
kurtz ain tag geſetzt dar an das vꝛtail gon ſolt · do ð biſch⸗ 

off über dy geſchicht ain cleglich ellend geſchꝛay het · do l/ 
eff alls fein hauſgeſind zů vnd wolten ye beſehen was ym 

Wer · Allſo ſagt er etlichen dy ding dy ym fürkomen war⸗ 
en · do nun ð geſetzt rechttag kam do gedaucht yn aber wy 
yn ð teüfel betz wüng rechnung zugeben vor dẽ oberſten ri 
chter von ð regirung ſeins biſtumbs · do ſchꝛir er mit laut⸗ 
er ſtim wy er noch nit berait wer · do ward ſich ð teüfel ſo 
in ainer grauſamlichen geſtalt ym ertzaigen · das er ſein 
angeſicht nit verdulden mocht · vñ ſtond allſo auff von ð 
ſelben ſtat do er lag wider ð aller willen dy ſein do warten 
vñ maint er woͤlt dem teüfel allſo entrinen · vñ als er auff 
geſtond do viel er gar geſch wind wis nid vnd ſchlůg das 
haubt an ain ſeül das er von ſtund an ſtarb · Hy merckt 
man das diſer biſchoff rechnung thon muſt er wer berait 
oder nic | Ä Ain Exempel 
| An liſt in dem bůch genant Vitaſpatrũ wy ain ain 
ſidel wer gen ant Eulo gius · ð kam ainß mals in ain 
tat das er ſeine koͤꝛblin dy er gemacht het verkauf 
te · vñ do er kain herberg gehaben mocht do kam er zůletſt 
zů aim ʒiegler ð gab ym ain gar gůte herberg vñ bewiß 
ym dartzů zucht vñ er · Der ainſidel fragt yn wy er ain le⸗ 
ben fürt · Der ziegler antwoꝛt vnd ſpꝛach · Ich treib mein 
hantwerck · vñ was ich damit gewin daſſelb tail ich in · ij 
tail · den erſten tail bꝛauch ich zů meiner noturfft in meim 
hauß · vom andern tail gib ich allmůſen · vñ von dẽ . ij · tail 
ſpeiß ich dy armen bilger vñ andꝛe arme mẽſchen dy du⸗ 
rch gotz willen herberg bei mir begeren · Do nun ð ainſidel 
haim kam in fein zell do bat er got mit fleiß das er diſem 
ziegler fein zeitlich gůt merte · do ward ain engel zu ym ge 
ſant vñ ſpꝛ ach wy es villeicht dem ziegler nit nütʒ wer ob 
er reicher wurd · dann er möcht hoffartig dardurch wer/ 
den · do aber ð ainſidel ye gantz nit wolt ablaſſen zebiten · do 
ſpꝛach der engel ʒů ym · ob er wöͤlt bůrg werden für den zi⸗ 
egler ob er reicher wůrd · das er das ſelb gelt nüß · 3 ainſi / 

el verwilliget ſich deß · vnd ward bürg darfür · Deß moꝛ⸗ 
gentz kam d ziegler zů ainer maur vñ fand do ain groſſen 
hafen mit gůldin · von ſtund nam er dy ſelben güldin vnd 
kam gen Conſtantinopel vñ ward deß kaiſers diener · ſein 
gelt ward ym helffen das der kaiſer fein gnad gewan vnd 
macht yn zů aim hoffmayſter · allſo ward er ain übeltetig 
er vñ hoffartiger menſch vñ hielt dy armen leüt gar hert 
do das allſo geſchach do ward ð ainſidel für gericht gefoꝛ⸗ 
dert · do fach er das dy engel ſtonden vor gericht vnd clagt⸗ 
en über den ziegler + do ward yn geantwurt wy ſein bürg 
für yn antwurten ſolt · Alſo kam dy iunckfraw Maria · do 
hs bürg mit fleiß an das ſy ym zůhilff kem · allſo er 
warb ym dy iunckfraw Maria das er zů dem ziegler ſolt 
gon vñ yn ſtraffen vmb fein übels leben» Do aber ð ainſi 
Cel an deß kaiſers hoff kam do was ð ziegler ain gewaltig 
er hoffmaiſter · vnd wolt den ainſidel gar nit verhöꝛn · vnd 
ward allſo ſchmechlich aus geyagt · Allſo kam er wider in 
fein zell · Darnach über ain kurtze zeit ward er aber fürge 
uoꝛ dert für gericht · do höͤꝛt er in aller maß clag vnd ant⸗ 
wurt als voꝛ · do bat er aber mit fleiß dy iunckfraw Mari 
am das ſy ym hülff damit das er von diſer bürgſchafft ke 
me · In d zeit fügt es ſich das ð kaiſer zu Conſtantinopel 
ſtarb · vñ ain ander kaiſer ward · do ward ð neů kaiſer dein 
hoffmaiſter gar fer vngenedig · vñ nam ym alls ſein gůt 
allſo das er weichen můſt · vñ kam wid haim an fein altz 
weſen vñ ward ain armer ziegler wy voꝛ · mit allen gůt⸗ 
en wercken dy er vor geton het · Darnach kam ð ainſi del 
aber zů ym zeherberg vñ ward gütlich von ym empfang 
en vñ gehandelt · do ward ð ainſidel über alle maß erfreüt · 
Aus diſem exempel merckt man · das dy engel auch über 
dy menſchen clagen an dem gericht gote · 
| Ain Exempel 

Tem man liſt wy geweſen ſey ain biſchoff in teůt⸗ 

ſchen landen · ð vnſer lieben frawen mit groſſem fle 

iß dient · ð het in dẽ ſtifft ain archidyacon · ð fürnem 

was voꝛ allen andern perſonen deß ſtifftz · vnd menigklich 
ſpꝛach wy er nach deß biſchoffs tod biſchoff wurd · vñ das 
ward yn allſo in hoffart bewegen · vnd gedacht wy er den 
biſchoff vom leben zům tod bꝛingen möcht · er erfuͤr zum 
letſten wy ð biſchoff all moꝛgen voꝛ yederman in ain ca⸗ 
pell gieng · vnſer frawen darinn zůeren · Allſo legt ð archi⸗ 
dyacon ain groſſen ſtain auff dy thür ð benanten capell 
mie ſollichen liſten · wellicher hinein gieng das ð ſtain auff 
yn vallen můſt · Der biſchoff gieng deß moꝛgentʒ nach ſei 
ner gewonhait in dy capell · ftain viel ym auff das hau⸗ 
bt vnd ſchlüͤg ym das hirn ein das er von ſtund an ſtarb ⸗ 
darnach ward ð archidyacon erwelt zů aim biſchoff · vnd 
verſach ſich nim antz deß übels zů ym das er geton het an 
dem frumen biſchoff · Als er nun in das biſtumb eingeſetzt 
ward do het er ain groſſe wirtſchafft mit allen erbern per 
ſonen dy zům ſtifft gehoͤꝛten · vnd ſo er allſo in hohen eren 
vñ groſſer hoffart ſitʒt ſo ſtet und andern ſein dienern ain 
Riter voꝛ ym · ð ym mit gebognen knien fleiſſigklich dient 
ð ward von ſtund an entzuckt mit dem gaiſt das man nit 
weſt wy ym geſchehen was · fach im gaiſt wy dy iunck⸗ 
fraw Maria mit ainer groſſen ſchar heiligen vñ engeln · 
den erm ꝛten biſchoff zoch vñ fein haubt dem das hirn ein 
geſchlagen was trůg fire den gerichtſtůl criſti · vn dy iunk 
raw Maria ſpꝛach · O ſun ſchaw an das neü vergoſſen 
plůt meins biſchoffs · vñ ð manſchlechtig wuͤtrich ſitzt yetz 
in groſſen freůden · darumb das er an meins biſchoffs wir 
digkait kumen iſt · Do ſpꝛach Criſtus zů ir · Men ſol ich ʒů 
ym ſenden · Sy antwurt · Nimwar hy iſt ſein diener · Do 
gebot ym Criſtus bey der pen deß todes das er den neüw⸗ 

en biſchoff offenlich voꝛ aller menigklichen vmb fein moꝛt 
on ale ehen fůr yn zitiren ſolt · Vnd do nach diſem 
geſchicht ð Riter zu ym ſelbs kam do ward er biterlichen 
wainen · Do ward er gebeten durch den biſchoff vñ durch 
dy andern das er ſagen ſolt was er geſehen het · Das tet er 
als ym geboten was · vñ als menigklich diſe ding hort do 
ſtarb ð diſchoff von ſtund an voꝛ ir aller angeſicht · Aus 
diſem exempel mercket man das dy heiligen auch klagen 
über dy menſchen voꝛ dem gericht gotes · als dañ diß her⸗ 
nach geſchꝛiben exempel auch betzeügt · 
. in Exempel 

An liſt wy zů Tyꝛonis do ſant Martin ain biſchof 
iſt geweſen ain frumer andechtiger menſch were ð 
all tag in den groſſen ſtifft zů der metin gieng · Nun 
fügt es ſich an aim tag das er voꝛ der metin zeit kam vnd 
vand doch dy thůr an dem ſtifft offen · allſo ſetzt er ſieh hin 
der ain pfeiler vñ maint do zerůwen biß zů metin zeit · von 
ſtund an ſach er ain groß licht ſcheinen dardurch dy gantz 
kirch erleücht ward · vñ fach ain richter figen auff ainem 
tron vñ ain groſſe ſchar engel voꝛ ym ſton · do kam ſant 
Martin mit ainer groſſen ſchar heiligen · vnd clagt über 
den ertz biſchoff ð in den ſelben zeiten zů Tyꝛonis was · al⸗ 
fo ward ð ertzbiſchoff zitiert · d můſt gehoꝛſam ſein · vnd 
kam vñ ſaß auff ain biſchoff ſtůl beclait mit biſchoflichen 
oꝛnaten · do clagt ſant Martin aber auff yn · wy er groſſe 
hoffart trib in dem biſtumb · vnd dy vn derton übel durch 
yn verſehen vñ geregirt würden · do er aber nit kund ant⸗ 
woꝛten do kam der ð den hoffartigen widerſtet vnd warff 
den biſchoff ſtůl darauff er ſaß mit groſſer vn wirdigkait 


vmb · allſo das ð biſehoff vnd ð ſtůl zehauffen vielen · vnd 


als bald do verſchwand diß geſicht · Do gieng ð gůt mẽſch 
von ſtund in den hoff vñ weckt das gefind vnd ſpꝛach · ſ⸗ 

ſolten warten wy es doch ain geſtalt het vmb iren herren 
vnd do ſy zů ym beſehen wolten do funden ſy yn tod ligen 
am beth · Aus diſem exempel hat ma das dy menſchen dꝛi 
ualtig anclager haben voꝛ dem gericht gotes · das ſind dy 
engel · dy heiligen · vnd dy boͤſen gaiſt · Auch fo wirt in dem 
iungſten gericht ð leib clagen über dy ſel · vnd dy ſel über 
über den leib · darmit ir yetlichs dem andern voꝛdꝛung geit 
das ſy mit einander zů ð ewigen verdamnuß kumen vnd 
geurtailt werden Vnd deß merck ain gleichnuß · 
Ain Exempel Se 
S waren · ij · bꝛuͤder ain toꝛoter vñ ain vernünffti⸗ 
ger · vñ als ſy ainß mals mit einanð über veld gien 
gen do kamen ſy an ain wegſchaid · allſo das ſich ð 
in · ij · weg tailet · d ain was gar lůſtig vñ wol gebant · d an 
der was nit wol gebant vñ vaſt vn wegſam · vñ do der toꝛ 
den lůſtigen weg anfach do ſpꝛach er zů dem vernünfftigẽ 
Bꝛůder wir woͤllen den gůten weg gon · do ſpꝛach ð ver/ 
nünfftig · Wy wol diſer weg den du gon wilt lůſtig iſt ſo 
fürt er dich darnach zů letſt gar in ain boͤſe herberg · dar⸗ 
um ſo rat ich im beſten das wir den andern weg gon ſoͤlen 
wy wol er doch vngebant iſt fo fürt er vns doch zů letſt in 
ain guͤte herberg · Do antwurt ð toꝛot bꝛůder vñ ſpꝛach · 
Ich will mein augen mer glauben dañ dir · dann du ſagſt 
von ſachen dy ich nit geſehen hab · vnd leget ſich darnach 
auff den gůten weg · Do das ð vernünfftig beider fach do 
wolt er yn nimer verlaſſen vñ folgt ym allſo nach · vñ wy 
wol auch garuil menſchen den ſelben weg giengen ſo was 
er doch verboten bey dem leben · Vnd do allſo dis · ij · bꝛuͤder 
mit einanð an diſem weg giengẽ do fuͤgt es ſich das ſy baid 
gefangen woꝛ den vñ yetlicher in ain beſundern kercker ge 
legt ward · vnd darnach do beſaß ð künig deß ſelben landes 
über dy · ij · bꝛuder do ain gericht ſy zůuerurtailen vñ gebot 

für yn zů ant wurten all gefangen in ſeim land · allſo woꝛ⸗ 
den auch dis · ij · bꝛůder für yn geantwurt · do clagt der ver⸗ 
nünff ig bꝛůder über den toꝛeten vis ſpꝛach · Oer ich dag 
von diſem meine bꝛůder · dañ wir giengen mit ein and üb⸗ 
er veld · nun iſt er ain toꝛ vñ mich ſchetzt ma fuͤr vernünff 
tig · do wir an dy wegſchaid kamen do wolt er mir meins 
wegs nit volgen ð vns in ain gůte herberg gefürt het vn. 
můſt ym allſo ſeins wegs nachuolgen dardurch wir in di 
fe gefencknuß kumen ſind · darumb fo hoff ich das er deß to 
des ſchuldig ſei vñ ich nit · d ant wurt ð toꝛet bꝛůder vñ ſp 
rach · Herr ich clag eüch von ym · dañ er iſt vernünfftig fo 
bin ich ain toꝛ · er ſolt mir meins wegs nit nachgeuolgt ha 


ben do er weſt das er böß was · dañ het er mir nit ſo bald 


nachgeuolgt ſo het ich doch zeletſt deß halb er weiß iſt ym 
nachgeuolgt vñ weren allſo diſem übel entrunnen darein 
wir kumen find . darumb fo hoff ich das er allain den tod 
ſchuldig ſey vñ ich nit · Do ð kůnig diſe fach allſo verhöͤꝛt · 
do gab er ain ſollich vꝛtail vñ ſpꝛach · Du toꝛ haft dẽ wei/ 
ſen nit wollen glauben · vñ du weiſer haft dem toꝛen nach 
geuolgt · darumb ſeit ir baid den tod ſchuldig · Alſo wirt es 
voꝛ dem iungſten geyicht · darumb das dy vernünfftig ſel 
dem toꝛoten leib un ð toꝛot leib ð vernünfftig 
en ſel nit glauben wolc fo werden ſy baide veruꝛtailt zum 
ewigen tod · Noch ſind gar vil dy über den menſchen clagẽ 
voꝛ dem gericht deß allmechtigen gotz · vñ ob ioch gantz ni 
mand clagt ſo mag doch diſen richter nimantz betriegen · 

dañ als ym alle ding wiſſen ſind allſo wirt er auch über al 
le ding vꝛtailen · Vnd nit allain můß man antwurt geben 
über dy groſſen ſünd dy ð menſch begangen hat + fund fo 
můß ain yetlich menſch rechnung geben von all ſeim lebe 
wy er das vertriben hat · von anfang biß in den tot · von al 
len gedencken woꝛt werek ton vnd laſſen · von d zeit dy er 

